text:
উপ-রাস্ত্রপতিগী লোইশঙ
উপ-রাস্ত্রপতিনা ক্বিৎ ইন্দিয়াগী পান্দম মপুং ফানা ফংনবা নিৎ ইন্দিয়াগী ইহৌ হৌরসি হায়খ্রে
অমত্তা ওইখিদবদগী চহি ১০,০০০গী মমাংদা লৈবাক অসি অতোপ্পনা খুদুম চনখিবনি হায়না শ্রী নাইদুনা নুংঙাইতনা হায়খি
অকনবা, ৱাখল মান্নবা ভারতনা য়েক্নবগী ফত্ত্রবা থৌশিল কয়াদগী ঙাকথোকপা ঙমগনি হায়না ভি.পি.না হায়খ্রে
মীয়ামদা লায়রবা, শেঞ্জা-থুমজা অমসুং খুন্নাইগী ফত্তবা খুদিংমক তান্থোকখিনবা হায়খ্রে
নিং-তম ইহৌগী অথৌবশিংদা ইকায় খুম্নবা উৎখ্রে
Posted On:
09 AUG 2020 2:03PM by PIB Imphal
ভারতকী উপ-রাস্ত্রপতি শ্রী এম. বেঙ্কয়া নাইদুনা ঙসি ‘নিৎ ইন্দিয়া’গী কেম্পেন পাক-শন্না পাঙথোক্তুনা অকনবা, ৱাখল মান্নবা ভারত ওইহন্দুনা য়েক্নবগী ফত্ত্রবা থৌশিল কয়াদগী ঙাকথোকপা ঙম্নবা হোৎনরসি হায়খ্রে।
ভারত থাদোকউ ইহৌ হৌখিবগী চহি ৭৮শুবা কুমওনগী থৌরমদা শ্রী নাইদুনা ফেসবুক আর্তিকল অমদা ভারত্তা অমত্তা ওইবগী অপুনবা ৱাখল্লোন লৈত্রিঙৈদা মীরমদগী লাকপা মীওইশিংনা লান্দারকখিবা অমসুং মখোয়গী মখা পোলহন্দুনা থমখিবগী থৌদোক কয়া অমগী পরিংগী মতাংদা হায়খি। মসিগী শাংলবা অনিশুবা চহি চাগী মতম অসিদা লৈবাক অসিগী হান্না লৈজরম্বা নাৎ অমসুং ইনাকখুনবা লৈবাক ওইরম্বা কয়াবু নমথবীদুনা শেন্মিৎলোন অমসুং নাত্তা নমথবীবা কয়া অমা থোকখি।
মীয়াম্না য়াম্না কন্না হোৎনদুনা ইং ১৯৪৭তা নিং-তম্বা ফংখিবা অসিনা মসিগী মমাংগী চহি ২০০দগী ওইরকখিবা মীতোপ্না লৈঙাক্লম্বগী থৌওং লোইশিনখিবতা নত্তে, তৌবতবু ভারতনা অমত্তা ওইবগী ৱাখল্লোন লৈতবদগী অতোপ্পা মীরমগী মীওইশিংনা কয়ারক হন্না লান্দারকখিবা, ললোনবশিংনা খুদোং চাবা লৌখিবা কয়ানা মমহন্দুনা লৈরবা চহি ১০০০গী মতম অদুবু লোইশিনখিবনি হায়খি।
শ্রী নাইদুনা হায়খি, “অমগা অমগা নুংশি-চানদবা অমসুং অমত্তা ওইবগী ৱাখল চেলহৌদবা অদুনা মতম শাংনা মীখা পোন্দুনা লৈখিবনি। ময়াম অসিদগী তমজদুনা ভারত মচাশিংনা খঙদগবদি মশা-মশাগী চৎনবী ইন্দুনা চৎপগা লোয়ননা ভারত মচা অমা ওইবগী ৱাখল্লোনশিংসু তানদুনা চৎমিন্নগদবনি। অতোপ্পনা ঐখোয়সু তোঙান্না লৈনবা ভারত অমনি খনলবদি হেন্না খুদোংথিবা নংগনি। অকনবা, ৱাখল মান্নবা ভারত অমা ওইবনা য়েক্নবগী ফত্ত্রবা থৌশিল কয়াদগী ঙাকথোকপা ঙমগনি”।
শ্রী নাইদুনা নিৎ ইন্দিয়ানা মীয়াম পুম্ববু মান্নবা মিৎয়েংবা অমসুং মান্নবা খুদোংচাবা পীবা ইহৌ অমা ওইহনবগী তঙাই ফদবা লৈরে মরমদি ৱাখল মান্নদবনা কৈদৌনুংদা ভারত মচাশিংগী মতিকপু শিজিন্নদুনা চাউখৎপা পুরকপা ঙম্লোই হায়বদা মিৎয়েং চংখি।
ইং ১০০০দগী হৌদুনা মীরমগী মীওইশিংনা ভারতপু খুদুম চন্দুনা ঐখোয়গী লৈজরম্বা লন-থুম কয়া মুনখিবগী থৌওংশিংনা শোকহনখিবা কয়া পল্লদুনা শ্রী নাইদুনা হায়খিবদা সোম্নাথ লায়শঙ থুগায়খ্রবা তুংদা অমুক্কা হন্না শাগৎপদা শাংলবা চহি ৯৫০ চংখিবা অমসুং অয়োধ্যা লায়শঙ শাগৎপদা চহি ৫০০ চংখিদুনা হন্দক্তা থা অসিগী ৫দা ভুমী পুজা পাঙথোকখিবা অদুগী মতাংদা হায়খি।
শক্নাইরবা ইকোনোমিস্ত মিস উৎসা পত্নায়ক্কী রিসর্চকী থবক্তা য়ুম্ফম ওইদুনা শ্রীনাইদুনা হায়খিবদা ব্রিতিশনা ইং ১৭৬৫-১৯৩৮ ফাওবগী মনুংদা ভারতকী য়ু.এস. দোল্লার ত্রিলিয়ন ৪৫গী মরল-মথুম মুনবীদুনা মওং কয়াদা মাঙহনখ্রে অমসুং হায়রিবা শেনফম অসি ইং ২০১৮দা ওইখিবা য়ু.কে.গী জি.দি.পি.গী শরুক ১৭কা মান্নৈ হায়খি। মসিগী থৌওং অসিনা ভারতপু মীরমদা পোত্থোক পীবা অমা ওইরম্বদগী লায়রবা লৈবাক অমা ওইহনখ্রিবনি হায়না হায়খি।
মহাত্মা গান্ধীনা ইং ১৯৪২গী ওগস্ত ৮দা “তৌরো নত্ত্রগা শিরো” হায়না লাউখিবা খোল্লাওনা খৎন-চৈনবা য়াওদবা ইহৌগী লোল অমা ওইখিবা অদুনা ব্রিতিশপু মকোক ঙাওহন্দুনা চহি ৫গী মতুংদা ভারত থাদোকহনখ্রিবনি হায়না শ্রী নাইদুনা হায়খি। ভারতনা নিং-তম্বা ফংখিবা অসি দাদাভাই নাওরোজি, ফেরোজ শাহ মেহতা, মতিক মগুন লৈবা লৈবাক নিংবা লুচিংবা লাল-বাল-পাল অমসুং শাথিবা য়াওল্লোই শহীদ ভগৎ সিংহ, চন্দ্রসেখর অজাদ অমসুং মীরমগী তেংবাং লৌদুনা ব্রিতিশপু তান্থোক্নবা হোৎনখিবা সুভাস চন্দ্র বোসনচিংবা লুচিংবা কয়া অসিগী তোঙান তোঙানবা থৌওং কয়া অসিগী মরমদগীনি হায়না মহাক্না হায়খি। শ্রী নাইদুনা মখা তানা হায়খিবদা ময়াম অসিগী মরক্তগী ভারতকী নিং-তম ইহৌ অসিদা মোরেল অমসুং অপুনবগী থৌওং ওলহনখিবদি ইং ১৯১৫দা ভারত্তা অমুক হল্লকখিবা মহাত্মা গান্ধীননি হায়খি।
ইং ২০২২দা ভারতকী নিং তম্বগী চহি ৭৫গী থৌরম পাঙথোক্কদৌরিবা অসি পল্লদুনা শ্রী নাইদুনা মীয়াম খুদিংনা লায়রবা, লাইরিক হৈতবা, মান্নদবা মিৎয়েং য়েংবা, জেন্দর দিস্ক্রিমিনেসন, শেঞ্জা-থুমজা অমসুং খুন্নাইগী মনুংদা ফত্তবা কয়া লৈদুনা মহাত্মা গান্ধী অমসুং অফবা তৌনিংবা ভারত মচা কয়াগী অনৌবা ভারতকী মঙলান অসি ফংনবা হোৎনবদা অয়েৎপা পীরিবা কয়া অসু মুত্থৎলসি হায়না হায়খি।
****
(Release ID: 1644597)
Visitor Counter : 62


c: text/html

text:
মেরাগী হুম্নি পানবা নুমিৎ, সেপ্টেম্বর ২৮ বাংলাদেশতা ভাগ্যচন্দ্র তিরোভাব উৎসব পাঙথোক্কনি
সিলেট, ০৯ সেপ্টেম্বর: মণিপুরগী রাজর্ষি ভাগ্যচন্দ্র কালচারেল ফাউন্ডেশননা হন্দক চহী মেরাগী হুম্নি পানবা নুমিৎ লাক্লিবা সেপ্টেম্বর ২৮, বাংলাদেশতা ইনিংথৌ রাজর্ষি ভাগ্যচন্দ্রগী লৈখিদ্রবা ২২৪শুবা নীংশিং কুমওন উৎসব ভানুগাছ মঙ্গে মখোঙ (আদমপুর) দা পাঙথোক্কদৌরি। উৎসব থৌরমগা মরী লৈননা নুংদাং অধিবাস হৌরগা তর্পন কৎলবা মতুং নট সংকীর্ত্তন পালা, গীতাপাঠ, থাংতা, মনোহর সাই নচিংবা মখল কয়াগী থৌরম পাঙথোক্কনি। রূপমহল আর্টিষ্টশিংনা ভাগ্যচন্দ্র ড্রামা লীলা অমসু শান্নগনি।
জে.এন.এম ডান্স একাডেমিগী কালচারেল টিম অমসু য়াওগদৌরি। সেপ্টেম্বর ২৯, সিলেট মণিপুর রাজবাড়ীদসু থৌরম পাঙথোক্কনি হায়রি। উৎসব থৌরমদা মণিপুরগী শক্নাইরবা ককচিংতাবম ব্রজমনি শর্ম্মা, হান্নগী এম.এল.এ নহাকপম ইন্দ্রজিৎসু য়াওগনি। সেপ্টেম্বর ২৫, হায়রিবা ফাউন্ডেশনগী মীওই ১৫০ গী মীহুৎ কাঙবু অসি আগরতলা লাক্লগা মথং নুমিৎ বাংলাদেশ চঙগদবনি হায়না কনভেনর ইরাবত তখেল্লম্বমনা পাউদমখি।
সোর্স : মরূপ

robotstxt: allowed

filter: keep


text:
নমস্তে, ওম শান্তি!
থৌরম অসিদা লোক সভাগী স্পীকর শ্রী ওম বির্লাজী, রাজস্থানগী রাজ্যপাল শ্রী কালরাজ মিশ্রাজী, রাজস্থানগী মুখ্য মন্ত্রী শ্রী অশোক গেহলোৎজী, গুজরাতকী মুখ্য মন্ত্রী শ্রী ভুপেন্দ্র ভাই পতেলজী, কেন্দ্রগী কেবিনেত্তা লৈরিবা ঐহাক্কী মরুপ শ্রী কিশন রেদ্দীজী, ভুপেন্দ্র য়াদবজী, অর্জুন রাম মেঘ্বালজী, পর্শোত্তম রুপালাজী অমসুং শ্রী কাইলাশ চৌধরীজী, রাজস্থান লেজিস্লেতিব এসেমব্লী ওপোজিসনগী লুচিংবা শ্রী গুলাব চান্দ কতারিয়াজী, ব্রহ্ম কুমারী একজেক্যুতিব সেক্রেতরী রাজয়োগী ম্রুথ্যুঞ্জায়াজী, রাজয়োগী ইচল মোহিনিজী, ইচল চন্দ্রিকাজী, ব্রহ্ম কুমারীগী অতোপ্পা ইচলশিং, নুপা, নুপী অমসুং য়োগী পুম্নমক লেংশিনবীরি!
মশাগী তোঙানবা কন্সিয়সনেস লৈজবা মফম খরা লৈ, মশাগী ওইবা তোঙানবা শক্তি অমা চেঞ্জবা! মসিগী শক্তি অসিদি শক্নাইরবা মীওইশিংগীনি, মখোয়গী নীংজবদগী উমং, চিংজাও অমসুং চিং মচাশিংনা মিকপ থোক্লিবনি অমসুং মীওইবা খুন্নাইগী ইথিলগী খ্বাইদগী ময়াই ওইবা মফম অমা ওইরিবনি। মাউন্ত অবুগী মঙালনা দাদা লেখরাজ অমসুং মহাক্কুম্বা মঙাল ফংলবা অতোপ্পা শক্বাইরবা মীওই কয়াগী মরমদগী লেপ্পা নাইদনা ঙাল্লি।
ঙসি, ব্রহ্ম কুমারী সংস্থানা শেংলবা মফমসিদগী নীংতম্বগী অমৃত মহোৎসবকী মতমদগী ভারতকী সনাগী য়ুগ ফাওবা চঙশিনবগী চাউরবা কেম্পেন অমা হৌদোক্লি। মসিদা সনাগী য়ুগকী ভারতকী ইথিল অমসুং স্পিরিচুএল ওইবা থৌওং য়াওরি। মসিদা ব্রহ্ম কুমারীশিংগী হোৎনজমনগা লোয়ননা লৈবাক পুম্বগী ইথিলসু য়াওরি।
ঐহাক্না ব্রহ্ম কুমারী ইমুং-মনুংবু লৈবাক্কী ৱারেপ অমসুং মঙলানগা মতম চুপ্পদা নক্ননা লৈবগীদমক্তা থাগৎপা ফোংদোক্লি। দাদী জানকী অমসুং রাজয়োগীনি দাদী হ্রিদয় মোহিনিজীসু ঐখোয়গী নাক্তা লৈবীরি। মখোয়না ঐহাকপু য়াম্না চান্না লৌজৈ। ঙসিগী থৌরম অসিদা ঐহাক্না মখোয়গী য়াইফ থৌজাল ফাওবা ঙমজরি।
মরুপশিং,
‘সাধনা’গী ইথিল অমসুং ৱারেপ লৈবা মতম, মমা ওইবগী ৱাখল্লোনগা মীওইবা খুন্নাইগা মরী লৈনবা মতম, ইশাগী মায় পাকপদা ‘ইন্দ না মম’ (ঐহাক্কী করিমত্তা নত্তে)গী ৱাখল্লোন লৈবা মতম অসিদা ঐখোয়গী ৱারেপ্তগী অনৌবা মতম, অমা লাকপা হৌগনি, নৌনা মিৎকপ থোক্লক্কনি। ঙসিদি, অসিগুম্বা সেবা অমসুং কত্থোকপগী ইথিল অসি অনৌবা ভারত অমগীদমক্তা অমৃত মহোৎসবকী মতমসিদা লাক্লে। অসিগুম্বা কত্থোকপা অমসুং ইথৌদাংগী অনৌবা ইথিল অসিগা লোয়ননা লৈবাক মীয়াম করোর কয়ানা ঙসিদি সনাগী ভারত অমগী উরেপ উয়ুং তম্লি।
ঐখোয়গী অমসুং লৈবাক্কী মঙলান অনিসিদা খেন্নবা অমত্তা লৈতে; ইশাগী অমসুং লৈবাক্কী মায় পাকপদা খেন্নবা অমত্তা লৈতে। ঐখোয়গী চাউখৎপসি লৈবাক্কী চাউখৎপদা লৈ। লৈবাক্না ঐখোয় লৈবদগী হিংলি, ঐখোয়না লৈবাক লৈবদগী হিংলি। মসিগী ৱাখল্লোন খঙলকপা অসিনা ভারতপু অনৌবা ভারত অমা ওইহনবদা ভারত মচাশিংগী খ্বাইদগী চাউরবা মপাঙ্গল ওইরি।
ঙসি লৈবাক্না পাংথোক্লিবা খুদিংদা ‘সবকা প্রয়াস’ (মীওই খুদিংনা হোৎনমিন্নবা) য়াওরি। ‘সবকা সাথ, সবকা বিকাস, সবকা বিশ্বাস অমসুং সবকা প্রয়াস’ অসিনা ঙসিদি লৈবাক্কী মন্ত্রা ওইরক্লে। অচান-মীরাই নাইদবা পথাপ অমা ঙসি ঐখোয়না শেম্লি, মান্নবা মিৎয়েং অমসুং সোসিএল জস্তিস্তা মরা চেৎনা য়ুম্ফম ওইবা খুন্নাই অমা ঐখোয়না শেম্লি অমসুং অনৌবা ৱাখল্লোন চেনবা অমসুং চাউখৎপা ৱারেপ লৌবা অনৌবা ভারত অমা ওইরকপগী ফিভমসু ঐখোয়না ঙসি উরি।
মরুপশিং,
তাঞ্জা কয়া চাদ্রবসু অমসুং অৱাবা কয়া নংলবসু ঐখোয়না অশেংবা শক্তাক ঙাকপসিনা ভারতকী খ্বাইদগী চাউবা মপাঙ্গলনি। ঐখোয়গী চহি কয়া লিরবা পুৱারীনা মসিগী শাখিনি। মালেম্না অমম্বা মতমদা লৈরিঙৈদা নুপীশিংবু অরিবা মতমগী ৱাখল্লোন্দা য়েংখি, মতমদুদা ভারতনা নুপীগী পাঙ্গলবু লাইরেম্বীগী শক্তম ওইনা লাৎখিবনি। ঐখোয়গী লমদমসিদা, গারগী, মৈত্রেয়ী, অনুসুয়া, অরুন্ধাতী অমসুং মদালসানা খুন্নাইদা লৌশিং পীখি। খুদোংচাদবা কয়ানা থল্লবা মেদিবেল মতমদা লৈবাক অসিদা পন্নাধায় অমসুং মীরাবাইগুম্বী শক্নাইরবী নুপী লৈরমখি। অদুগা অমৃত মহোৎসব অসিদা লৈবাক অসিনা নীংশিংলিবা নীংতম ইহৌগী পুৱারী অসিদসু নুপী কয়া অমনা মশাগী মপুন্সি কত্থোকখিবনি। কিত্তুরগী মহারানী চেনম্মা, মাতঙ্গিনী হাজ্রা, রানী লক্ষমীবাই, বিরঙ্গানা ঝলকারী বাইদগী হৌদুনা আহলয়াবাই হোল্কার অমসুং সাবিত্রিবাই ফুলে ফাওবা অসিগুম্লবা নুপীশিংনা ভারতকী শক্তাক ঙাক্তুনা থম্লি।
ঙসিদি লৈবাক অসিনা নীংতম লান্মী লাখ কয়াগা লোয়ননা নীংতম ইহৌদা তেংবাংখিবা নুপীগী পাঙ্গলশিংবুসু নীংশিংলি অমসুং মখোয়গী মঙলানশিং মঙফাওনহন্নবা হোৎনরি। মরম অদুনা, ঐখোয়গী নুপীমচাশিংনা সাইনিক স্কুলদা তম্বা ফংলে অমসুং লৈবাক্কী মচানুপী অমা হেক্তনা লৈবাক ঙাক শেন্নবা আর্মীদা চঙবা য়ারে অমসুং মরু ওইবা থৌদাং কয়া লৌবা ঙম্লে। চাবোকপীগী ছুতিগী মতম শাংদোকপগী ৱারেপ্না নুপীশিংগী মপুন্সি অমসুং কেরিয়রদা অয়েৎপা লৈতনা মখা তানা চত্থবা ঙমহল্লি।
লৈবাক্কী গনতন্ত্রদা নুপীনা শরুক য়াবগী চাংসু হেনগৎলক্লি। ইং ২০১৯গী মীখলদা নুপী মশিং য়াম্বনা মতৌ করম্না ভোৎ থাদখিবগে হায়বসু ঐখোয়না উখ্রে। ঙসিদি, নুপী মন্ত্রীশিংনা লৈবাক্কী সরকারগী মনুংদা মরু ওইবা থৌদাং কয়া শেন্নরি। খ্বাইদগী মরু ওইবা অমনা, খুন্নাইমক্না মসিগী অহোংবা অসিবু লুচিংলি। খ্বাইদগী নৌবা দেতাগী মতুং ইন্না, ‘বেতি বচাও, বেতি পরহাও’ কেম্পেন্না মায় পাকপদগী লৈবাক অসিদা চহি কয়াগী মতুংদা সেক্স রেসিওসু য়াম্না ফগৎলকখ্রে। অসিগুম্বা অহোংবশিংনা অনৌবা ভারত অসিগী করি মতৌ ওইগনি অমসুং মপাঙ্গল কয়াম্না লৈগনি হায়বা তাক্লি।
মরুপশিং,
ঐখোয়গী লাইনীংবশিংনা উপানিশদকী ‘তমসো মা জ্যোতির্গময়, মৃত্যোর্মম্রিতম গময়’ চৎনহল্লম্ববু অদোম খুদিংনা খঙলি। মসিনা হায়বদি, ঐখোয়না অমম্বদগী অঙানবদা চৎলি, শিবা অমসুং খুদোংথীবা মতমদগী নুংঙাই য়াইফবা মফমদা চৎলি হায়বনি। ‘অমৃত’ অমসুং ওমোর ওইবগী লম্বীদি লৌশিং য়াওদনা ঙান্দে। মরম অদুনা, মসিগী য়াইফরবা মতমসিদি ঐখোয়গী লৌশিং, থিজিন হুমজিনবা অমসুং অনৌবা থৌওং পুথোকপগী মতম্নি। অরিবা মতমগী চৎনবী অমসুং হেরিতেজকী তৎনা থানদবা অমসুং মতমগা চুননা মাইকৈ খ্বায়দনা শন্দোকপা ভারত অমা ঐখোয়না শেমগদবনি। ঐখোয়না ইশাগী কলচর, সিভিলাইজেসন অমসুং ভেল্যুবু হিংদুনা লৈহনগদবনি, ঐখোয়গী স্পিরিচুএলিতী অমসুং দাইবর্সিতীবুসু য়োকখত্তুনা অমুক্কা হেন্না খুমাং চাউশিলহনগদবনি, অদুগা চপ মান্নবা ওইনা, তেক্নোলোজী, ইনফ্রাস্ত্রকচর, এজুকেসন অমসুং হেল্থকী পথাপ্পু লেপ্পা লৈতনা মতমগা চুনহনগদবনি।
ব্রহ্ম কুমারীগুম্বা স্পিরিচুএল ইন্সতিত্যুসনশিং অসিগী লৈবাক্কী অসিগুম্বা থৌওংদা অচৌবা থৌদাং লৈরি। অদোম্না স্পিরিচুএলিতীদগী হেন্দোক্তুনা এজুকেসন, হকশেল অমসুং লৌউ-শিংউগুম্বা অতোপ্পা হীরম কয়াদা মশক থোকপা থবক কয়া পাংথোকপা অসিদা ঐহাক্না য়াম্না নুংঙাইবা ফাওই। অদুগা ঙসি হৌদোক্লিবা কেম্পেন অসিনা মখোয়শিংবু তুংলমচত্তা পুগনি। অদোম্না অমৃত মহোৎসবকীসু পান্দম কয়া থম্লি। অদোম্না হোৎনরিবশিংনা লৈবাকপু অনৌবা শক্তি অমসুং পাঙ্গল শোইদনা পীগনি।
ঙসি, লৈবাক্না লৌমীশিংবু নুংঙাই য়াইফবা অমসুং মরোমদোম লেপচবা ঙমহন্নবা ওর্গানিক অমসুং নেচরেল ফার্মিংগী মাইকৈদা কন্না হোৎনরি। ঐখোয়গী ব্রহ্ম কুমারীগী ইচে-ইচলশিংনা চান-থক্নবগী অশেংবগী মতাংদা খুন্নাইদা খঙহন্নবা কন্না হোৎনরি। অদুবু মগুন লৈবা চিঞ্জাক্কীদমক্তা মগুন লৈবা পোত্থোক্কীসু মথৌ তাই। মরম অদুনা, নেচরেল ফার্মিংবু খুমাং চাউশিলহনবদা ব্রহ্ম কুমারীনা অচৌবা ইথিল পীবা য়াই। অসিগুম্বা মোদেল অসিদি খুঙ্গং খরদা ইথিল পীরবা মতুংদা ওইথোক্কনি।
মান্নবা ওইনা, ক্লীন ইনর্জী অমসুং ইনভাইরনমেন্তকী মতাংদা মালেম্না ভারত্তা চাউনা থাজবা থম্লি। ক্লীন ইনর্জিগী মহুৎ শিনবা য়াবা কয়া অমসু ঙসি পুথোক্লে। মসিগী মতাংদা মীয়ামদা খঙহন্নবা অচৌবা থৌরাং পাংথোকপগী মথৌ তাবসু লৈ। অদোমগী চাকখুমদা সোলার পাৱর শিজিন্নদুনা মতম কুইনদগী চাক এঞ্জাং থোংদুনা লাক্লি। মীয়াম্না সোলার পাৱর শিজিন্নবা হৌনবা অদোম্না তেংবাংবা য়াম্না য়াই। মসিগা মান্নবা ওইনা, অদোম্না ‘আত্মানির্ভর ভারত’ কেম্পেন্দা শাফু পীবসু য়াই। লোকেলগী পোত্থোকশিংদা অহানবা মিৎয়েং চঙদুনা ‘ভোকেল ফোর লোকেল’ কেম্পেন্দা তেংবাংবসু য়াগনি।
মরুপশিং,
অমৃতকী মতমসিদা তুমদুনা মঙ মঙগদবা নত্তে, মিৎকপ থোক্তুনা মখোয়শিংবু মঙফাওনহন্নবা হোৎনগদবনি। লাক্কদৌরিবা চহি ২৫ অসিদি হোৎনবা কনবা, কত্থোকপা অমসুং খোঙফম চেৎপগী চহি ২৫ ওইহনগদবনি। চহি কয়া মীখা পোনখিদুনা ঐখোয়গী লৈবাক্না মাঙজখিবা খুদিংমক চহি ২৫গী মতমসিদা মদুগী শরুক অনি থোক্না ঐখোয়না অমুক হন্না ফংগদবনি। মরম অদুনা, অসিগুম্লবা নীংতম্বগী অমৃত মহোৎসবকী মনুংদা ঐখোয়না মিৎয়েং চঙগদবদি হয়েংগী মতমদনি।
মরুপশিং,
ঐখোয়গী খুন্নাইদা তৌবগী মতিক অদুক য়াম্না লৈ। মসিগী খুন্নাই অসিদি অরিবা অমসুং লেপ্পা লৈতনা থোক্লক্লিবা অনৌবা পথাপশিংবু ইন্দুনা চৎপনি। মীওই খরগা লোয়ননা খুন্নাইগী ৱাখল্লোন্দা, লৈবাক্কী ৱাখল্লোন্দা ফাওবা মতমগী মতুং ইন্না ফত্তবা খরা চঙশিনখ্রে হায়বসিদি ঐখোয়না লাল্লি হায়বদি য়াররোই। ৱাখল খনবা থুবা অমসুং থবক পাংথোকপা থুবদগী অসিগুম্বা ফত্তবগী মতাংদা খঙহৌবশিংনা মসিদগী নান্থোক্তুনা চৎলি। মীওইশিং অসিনা মখোয়গী পুন্সিদা অপাম্বা খুদিংমক ফংগনি। ঐখোয়গী চাউরবা অমসুং দাইভর্সিতী লৈবা খুন্নাইগী মপাঙ্গল অসি মসিগুম্বনি অমসুং চহি লিশিং কয়াগী এক্সপেরিএন্সসু লৈরবনি। মরম অদুনা, মখোয়দা অতৈগা মান্নদবা শক্তি অমা লৈ, নুংগী ওইবা পাঙ্গল, ইশাবু খুন্নাইগী হোংলক্লিবা মতমগা লোয়ননা চুননবা শেমজবগী।
মতমগী মতুং ইন্না খুন্নাই শেমদোক্তুনা অমসুং খুন্নাইগী ফত্তবশিংগা মাইয়োক্ননবা মীওই কয়া ঐখোয়গী খুন্নাইদা পোকখিবসিনা ঐখোয়গী খুন্নাইগী মপাঙ্গলনি। মখোয়গুম্বা মীওইনা মথৌ পাংথোকপগী অঙনবা মতমদা খুন্নাইনা য়ানীংদবা উৎপা অমসুং হঙ্গোইনা য়েংবীবগী থৌওং কয়াসু ঐখোয়না উখ্রে। অদুবু মখোয়না খুন্নাই শেমদোকপগী থৌদাংদগী নাথৈদুনা চৎখিদে অমসুং খোঙফম চেৎনা অদুমক লৈখিবনি। মতমগী মতুং ইন্না, খুন্নাইনা মখোয়বু শকখঙলকখি, ইকায় খুম্নরকখি অমসুং মখোয়গী পাউতাক ইনখি।
মরম অদুনা মরুপশিং,
খুন্নাইবু য়ুগ খুদিংগী মতমগী ভেল্যুগী মখা পোন্না শোকহন্দনা অমসুং মিৎ-না শিংনা লৈহনবসি তঙাই ফদে অমসুং মসিদি লেপ্তনা চত্থগদবা থৌওংনি। মতমদুগী চারোন-শুরোন্না মসিগী থৌদাং অসি পাংথোক্কদবনি। মীওই মশা-মশাগা লোয়ননা ব্রহ্ম কুমারীগুম্বা লুপ লাখ কয়া কয়ানা অসিগুম্বা থবক পাংথোক্লি। মান্নবা ওইনা, নীংতম্বগী চহি ৭৫গী মতুংগী মতমশিং অসিদা ঐখোয়গী খুন্নাই, লৈবাক্তা ফত্তবা ইথিল খরনা মীওই খুদিংবু খুদুম চনখ্রে হায়বসিদা ঐখোয়না য়াগদবনি। ঐখোয়গী ইশাগী থৌদাংবু কাওথোক্লিবা, ইশাগী ইথৌবু মরু ওইনা লৌদ্রিবসি মসিগী ফত্তবা অসিননি। হৌখ্রবা চহি ৭৫ অসিদা ঐখোয়না হক্কী ৱারী খক্তমক শাখি, হক্কীদমক্তা খৎনখি, উংখৎনখি, মতম কয়া মাঙহনখি। তাঞ্জা খরগী ওইনা মতম খরা হক্কী ৱারী শাবসি চুম্মম্বা য়াই, অদুবু ইশাগী থৌদাং খুদিংমক কাওথোকপা হায়বসিনা ভারতপু মপাঙ্গল শোন্না থম্লম্বদা অচৌবা থৌদাং লৌখি।
ভারতনা মশাগী মথৌ কাওরুবদগী তাঙলবা মতম কয়া মাঙখ্রে। হক্কীদমক্তা অয়াম্বা মতমদা খন্দুনা লৈরুদুনা ইশাগী থৌদাং কাওথোক্লিঙৈদা মাঙখিবা চহি ৭৫গী মতম্বু ঐখোয়না মথংগী চহি ২৫সিদা নীংথিনা থৌদাং পাংথোক্তুনা মেনখৎপা য়াগনি।
ব্রহ্ম কুমারীগুম্বা সংস্থান্না মথংগী চহি ২৫গী মন্ত্রা ওইনা ভারতকী মীয়াম খুদিংদা মশাগী থৌদাং খঙহন্দুনা অচৌবা অহোংবা অমা পুরকপা ঙমগনি। ঐহাক্না ব্রহ্ম কুমারী অমসুং অদোমগা মান্নবা খুন্নাইগী লুপশিংনা মন্ত্রা অসিগী মখাদা থবক তৌবীদুনা লৈবাক মীয়ামদা মখোয়গী মথৌদাং খঙহনবীয়ু হায়না হায়জরি। অদোম খুদিংনা মসিগী থবক অসি পাংথোক্নবা ইশাগী পাঙ্গল অমসুং মতম খুদিংমক শিজিন্নবীয়ু। দিকেদ কয়াদা থৌদাংগী মরী লৈনবা থবক কয়া তৌদুনা লাক্লবা ব্রহ্ম কুমারীগুম্বা অদোমগী লুপনা থবক অসি পাংথোকপা ঙমগনি। মরম অদুনা, অদোম্না অদোমগী লুপ মনুংদা থবক তৌবদা ইল্লিবা থৌদাং খঙবগী ইথিলবু মীয়াম, খুন্নাই অমসুং লৈবাক্কী মফমদা পীবনা হৌজিক্কী নীংতম্বগী অমৃত মহোৎসব অসিদা লৈবাক মীয়ামদা তম্বা খ্বাইদগী মমল য়াম্লবা খুদোল ওইগনি।
অদোম্না ৱারী অমা তারম্মনি। অমম্বা কা অমা লৈরম্মি অমসুং মদুদা লৈরম্বা মীওই খুদিংনা অমম্ববু লৈহন্দনবা মখোয় মখোয়গী তোঙানবা থৌওং কয়া হোৎনরম্মি। মীওই অমনা করিগুম্বা অমা নত্ত্রগা অমদি তৌরম্মি। মদুদগী ৱাখল লৈবা মীওই অমনা অপিকপা থাউমৈ অমা থানগৎপা মতমদা কা অদুদগী অমম্বদু খুদক্তা মাঙখিরম্মি। মসিনি থৌদাংগী পাঙ্গল। অপিকপা হোৎনবগী থৌওং অমগী পাঙ্গলসু মসিনা তাক্লি। ঐখোয় খুদিংনা লৈবাক্কী প্রজা খুদিংগী থম্মোয়নুংদা থাউমৈ অমা থানগদবনি – ইশাগী থৌদাংগী থাউমৈ।
ঐখোয় পুন্দুনা লৈবাক্কী থৌদাং খঙবগী লম্বীদা মাং থানা পুরকপা ঙম্লবদি, খুন্নাই অসিদা লৈরিবা ফত্তবশিংসু মাঙখিগনি অমসুং লৈবাক্না অনৌবা থাক্তসু য়ৌবা ঙমগনি। ভারতপু নুংশিদবা অমসুং লমদম অসি মশাগী লৈবাকপু অনৌবা থাক্তা পুখৎনীংদবা মমানি খনবা মীওই অমত্তা লৈররোই, মীওই খুদিংবু নুংঙাইহনবা পামদবা মীওইসু অমত্তা লৈররোই। মরম অদুনা, ঐখোয়না ইশাগী থৌদাংদা হেন্না থৱাই চঙদবনি।
মরুপশিং,
ঐহাক্না থৌরম অসিদা অতোপ্পা হীরম অমগী মতাংদসু করিগুম্বা খরা হায়নীংই। ভারতকী মিংচৎ থীনবা তোঙান-তোঙানবা থৌওং কয়া পাংথোক্তুনা লাক্লিবসি অদোম খুদিংনা উরবনি। মালেমগী থাক্তসু অসিগুম্বা থৌওং কয়া পাংথোক্লি। মসিদি রাজনিতী খক্কী থৌওংনি হায়না ঐখোয়না তুমিন্না লৈথোক্কদবা নত্তে। মসি রাজনিতী নত্তে, মসি ঐখোয়গী লৈবাক্কী মতাংদনি। ঐখোয়না হৌজিক নীংতম্বগী অমৃত মহোৎসব পাংথোক্লিবা অসিদা মালেমদা ভারতকী অশেংবা মশক খঙহনবা অসিসু ঐখোয়গী থৌদাংনি।
মালেম শিনবা থুংবদা লৈবা অসিগুম্বা সংস্থান অসিনা অতোপ্পা লৈবাক্কী মীওইশিংদা ভারতকী অচুম্বা ৱারোল য়ৌহনগদবনি, ভারতকী মরমদা অরানবা ৱাফম কয়া শন্দোক্লিবশিংবু মফমদুগী মীয়ামদা অচুম্বা ৱারোল তমদুনা শেংদোক্কদবনি, মখোয়বু মিৎকপ থোকহনগদবনি অমসুং মসি ঐখোয়গীসু ইথৌ অমনি। ব্রহ্ম কুমারীগুম্বা লুপ্না মসিগী থৌদাং অসি থাক হেনগৎনা পাংথোক্নবা হোৎনবা য়াই। অদোমগী ব্রাঞ্চ লৈবা লৈবাকশিংদা অদোমগী ব্রাঞ্চকী য়ামদ্রবদা মীওই ৫০০না চহি খুদিংগী ভারতপু খঙলুনবা ভারত্তা চৎলু হায়বা য়াই। মসিগী মীওই ৫০০ অসি লৈবাক্তুগী নাগ্রিক ওইগদবনি অমসুং মফমদুদা লৈবা ভারত মচাদি ওইবা য়াদে। ঐহাক্না হায়রিবসি ভারত্তা পোকপা মীওইশিংগী মতাংদা নত্তে। মখোয়না মফমসিদা লাক্তুনা লৈবাক অসিবু উদুনা পুম্নমক খঙখিবা মতমদা ভারতকী মগুন অসি মালেমদা মথন্নতা শন্দোকখ্রগদবনি। অদোমগী হোৎনবনা অচৌবা অহোংবা অমা পুরকপা ঙমগদৌরিবনি।
মরুপশিং,
মীওই খুদিংনা চেরিতী তৌবা পাম্মি। চেরিতীগা মসিগী ৱাহন্থোক্কা পুল্লকপা মতমদা মায় পাকপা পুন্সি, মায় পাকপা খুন্নাই অমসুং মায় পাকপা লৈবাক অমা মথন্নতা শেম্লক্কনি হায়বসি ঐখোয়না কৈদৌনুংদা কাওরোইদবনি। অসিগুম্বা চেরিতীগী মীনুংশিবগী থৌদাং অমসুং ৱাহন্থোক অসিনা মতম পুম্বদা ভারতকী স্পিরিচুএল ওথোরিতী ওইদুনা লাক্লিবনি। ভারতকী স্পিরিচুএল গুন চেনবী ইচে-ইচল পুম্নমক্না থৌদাং অসিবু নীংথিজনা পাংথোক্কনি হায়না ঐহাক্না থাজৈ। অতোমগী হোৎনজমন্না লৈবাক্কী অতোপ্পা লুপ অমসুং ইন্সতিত্যুসনশিংদা নীংতম্বগী অমৃত মহোৎসব অসিদা অনৌবা পান্দম থম্নবা ইথিল পীগনি। অমৃত মহোৎসবকী মপাঙ্গল অসিদি মীয়ামগী থৱাই চঙবা অমসুং খোঙফম চেৎপনি। অদোমগী হোৎনজমন্দগী ভারতনা হেন্না য়াঙবা খোঙজেলগা লোয়ননা লাক্কদৌরিবা মতমসিদা সনাগী ভারত অমগী মাইকৈদা চঙশিনগনি।
থাজবা অসিগা লোয়ননা, ঐহাক্না পুম্নমকপু থাগৎচরি!
ওম শান্তি!


text:
প্রসিদেন্ত মেক্রোন,
এক্সিলেন্সীশিং,
খুরুমজরি!
মহাসাগরশিংগীদমক পাইখৎলিবা মরু ওইবা মালেমগী ওইবা থৌরাং অসিগীদমক ঐহাক্না প্রসিদেন্ত মেক্রোনবু থাগৎপা ফোঙদোকচরি।
ভারত অসি মতম চুপ্পদা মেরিতাইম সিভিলাইজেসন অমা ওইদুনা লাকখি।
সমুদ্রগী পুন্সি য়াওনা মহাসাগরনা পীরিবা খুদোলশিংগী মতাংদা ঐখোয়গী অরিবা স্ক্রিপচরশিং অমসুং সহিত্যানা হায়রি।
ঙসি, ঐখোয়গী ঙাকশেল অমসুং চাউখৎপা অসি মহাসাগরগা মরী লৈনৈ।
ভারতকী “ইন্দো-পেসিফিক ওসীন্স ইনিসিএতিব” অসিদা মেরিন রিসোর্সশিং অসি মরু ওইবা য়ুম্বী অমা ওইনা য়াওরি।
ভারতনা ফ্রেঞ্চকী ইনিসিএতিব অমা ওইরিবা “হায় এম্বিসন কোলিসন ওন বাইও-দাইভর্সিতী বিয়োন্দ নেস্নেল জুরিসদিক্সন” অসিবু শৌগৎলি।
চহি অসিদা আইন্না য়াবা বিন্দিং ইন্তরনেস্নেল ত্রীত অমগীদমক ঐখোয়না আশা তৌরি।
ভারতনা সিঙ্গল-য়ুজ প্লাস্তিক মুত্থৎনবা অচেৎপা ফিরেপ লৌরি।
ভারতনা হন্দক্তা সমুদ্র খোঙবালগী মফমশিংদগী প্লাস্তিক অমসুং অতোপ্পা অমোৎ-অকাই শেংদোক্নবা লৈবাক পুম্বগী এৱের্নেস কেম্পেন অমা চত্থখি।
নহারোল লাখ অহুমনা প্লাস্তিক ৱেস্ত তন ১৩রোম খোমগৎখি।
ঐহাক্না ঐখোয়গী নেভীদা সমুদ্রদগী প্লাস্তিক ৱেস্ত শেংদোক্নবা চহি অসিদা শিপ-দে ১০০ পীবীনবসু হায়খ্রে।
সিঙ্গল য়ুজ প্লাস্তিক্সশিংগী মালেমগী থাক্কী ইনিসিএতিব অমা ফ্রান্সনা হৌদোক্কদৌরিবা অসিদা ভারতনসু য়াওবা ফংলবদি নুংঙাইজগনি।
থাগৎচরি, প্রসিদেন্ত মেক্রোন।


text:
তোম্বা খুমনদা থোমাস হর্দি নীংশিং সাহিত্য মনা ২০২২ পীরগনি
ইম্ফাল, সেপ্টেম্বর ১২ : সাহিত্য য়োকখৎ কাঙলুপ (সায়োকা) তেন্থানা চহী খূদিংগী খুঙ্গংগী মরমদা ইবা লাইরিকশিংদা পীদুনা লাকপা থোমাস হর্দি নীংশিং সাহিত্য মনা ২০২২ চহী অসিগী ওইনা খাঙবোক অমসুং ইকোপ নিংথৌ পুয়াগী অইবা লাইশ্রম তোম্বা খুমনদা পীদুনা ঈকায়খুম্নরগনি হায়ান সায়োকা তেন্থাগী সেক্রেটারি মাইবম প্রেমোজিৎনা থাদোরকপা চেরোল অমনা ফোঙদোরক্লি।
এৱার্দ অসি লমদম অসিগী শক্নাইরবা অইবা কবিরাজ মোইরাংথেম রাজেন্দ্রনা দোনার ওইদুনা থোমাস হর্দিবু নীংশিংলদুনা লমদম অসিগী অইবা-অইবীশিংনা খুঙ্গংগী মরমদা ইবা লাইরিকশিংদা কুমজা ২০১৭তগী লেপ্তনা পীদুনা লাকখিবনি। এৱার্দ অসিদা শেল ওইনা লুপা লিশিং ৫, সোল অমদি শকখঙচে অমা য়াওরি।
এৱার্দ অসি চহী অসিগী লাক্লিবা ওক্টোবর ১০, নিংথৌকাবা নুমীৎতা পাঙথোক্কদবা সাহিত্য য়োকখৎ কাঙলুপ (সায়োকা) তেন্থাগী মপোক কুমওন থৌরমদা লান্থোক্কনি। থোমাস হর্দি নীংশিং সাহিত্য মনা ২০২২ ফংলগদবা অইবা লাইশ্রম তোম্বা খুমন কুমজা ১৯৪৬ কী জানুয়ারী ৫দা থৌবা দিষ্ট্রিক্টকী মনুং চন্না লৈবা খাঙবোক পার্ট টু ময়াই লৈকায়দা লৈখিদ্রবা লাইশ্রম মোধু অমদি লাইশ্রম ওংবী পিশক অনীগী মপারী ওইনা তাইবংদা খোঙদারকখি।
মহাক কুমজা ১৯৬৮ গী সেপ্টম্বর ৯দা মণিপুর লৈঙাক্কী মখাদা এ এস আই (ওয়ালেস) ওইনা থবক চঙখি। কুমজা ২০০৯ গী ফেব্রুয়ারি ২৮ দা থবক্তগী পোত্থাখি। মহাক্না থবক তৌরিঙৈ মতমদা লেমজনিংঙাই ওইরবা এৱার্দ কয়াসু ফংখি। মহাকপু সোসল রিফোর্মার এন্দ মোবিলাইজ ওইনা শকখঙলদুনা বাবু জগজিবন রাম কলা সংস্কৃত এন্দ সাহিত্য একাদেমী এৱার্দ, নিউ দিল্লীনা কুমজা ২০২০ গী আগস্ট ৮দা নেসনেল এৱার্দ পদুনা ঈকায়খুম্নখিবদা নত্তনা মণিপুরগী নিংথৌ ইনিংথৌ সনাজাওবা লৈশেম্বনা কুমজা ২০০৯গী মে ২১দা শংলাকপা (অসুপ্পা) হায়বা মিংথোল অসি পীদুনা ঈকায়খুম্নখি। লোয়ননা অইবা কুমজা ২০১২ গী আগস্ট ৪দা ইনিংথৌনা সোনারেল হায়বা মিংথোল অসিসু পীদুনা অৱাংবা থাক্তা ঈকায়খুম্নখি।
কুমজা ২০২২গী জুলাই ১০দসু ওল ইন্দিয়া কংলা পাখংবা দিভেলপমেন্ট সোসাইটি মণিপুরনসু অমাই পিবা হায়বা মিংথোল অসি পীদুনা ঈকায়খুম্নখ্রবা অইবা অসিনা ইবা খাঙবোক অমসুং ইকোপ নিংথৌ পুয়া হায়না মিংথোনবা লাইরিক অসি মশাগী হৌরকফম মখুঙ্গং লমদমগী মরমদা ইবা থোইদোক হেন্দোকপা লাইরিক অমনি হায়না খনগৎতুনা চহী অসিগী ওইনা সায়োক্না থোমাস হর্দি নীংশিং সাহিত্য মনা অসি পীনবা ৱারেপ্নখিবনি।
নীংশিংবা য়াবদি, এৱার্দ অসি ফংলগদবা অইবা লাইশ্রম তোম্বা খুমন মমাঙদা অবুং লাইশ্রম য়ুমদারোল পুয়া হায়না মিংথোনবা লাইরিক অমসু ইদুনা ফোঙখিবা লৈখ্রে। সায়োক্না এৱার্দ অসি ইহান হানবা ওইনা কুমজা ২০১৭ তা কার্টিক মাইবনা ইবা লাইরিক তেন্থা খুন্দারোলদা পীখি। কুমজা ২০১৮ দনা শমজেৎশাবম তোলচৌনা ইবা লাইরিক থোঙজাও খুন্থোকলোন, কুমজা ২০১৯ দনা তখেল্লম্বম নগেন্দ্রনা ইবা লাইরিক পলেমগী মরমদা, কুমজা ২০২০ দনা য়ুম্নাম মহেন্দ্রকুমারনা ইবা লাইরিক ৱাংজিংগী সনাগী য়ুম্বী অমদি কুমজা ২০২১ দনা নাওরেম চন্দ্রমনিনা ইবা ককচিং অমসুং মসিগী পারমপারা নাৎতা পীদুনা ঈকায়খুম্নখিবনি হায়নসু চেরোলদুনা মখা তানা ফোঙদোরক্লি।
সোর্স: হুইয়েন লানপাউ


text:
ইন্দোনেসিয়ানা য়ুম্বু ওইদুনা জাকার্তা অমসুং পালেম্বাংদা পাঙথোকলিবা ১৮শুবা এসিয়ান গেমস থাংজা নুমিৎ আগষ্টকী ১৮ ইন্দোনেসিয়াগী প্রেসিদেন্ট জোকো ৱিদোদো না চীঙলেমনা হৌদোকখ্রে। হৌদোকপগী থৌরম ভারতকী মতমদা নুংথিল পুং মঙা মখায়দা পাঙথোকখি। সেপ্তেম্বরগী ২ ফাওবা পাঙথোক্কদবা শান্নবা অসিদা কাছার জিলাগী লখিপুর সাবদিভিজনগী মনুং চনবদা লৈবা তলেনখুনদগী থৌদাম কবিতা দেবী ভারতকী ফেন্সিং তীমদা শরুক য়ারি। কবিতাগা লোয়ননা ভারত্তগী মশান্নসিদা শরুক য়াগদবশিংদি ইনা অরোরা, জসিরত সিং, জোতিকা দত্তনি। ফেন্সিংগী মপুঙ ওইবা শান্নবা আগস্টকী তাং ১৯ দগী ২৪ ফাওবা জাকার্তা কনভেন্সন সেন্টরদা চৎথগনি।
আসামদগী পুন্না শান্নরোই তরুক হন্দক্কী এসিয়ান গেমস অসিদা শরুক য়ারি। মখোয়শিং অদুদি এথলেটিক্সতা হিমা দাস, বোক্সিংদা সিবা থাপা, বেদমিন্টনদা অসমিতা চালিহা, অর্চরিদা প্রমিলা দাইমারি, ফেন্সিংদা থৌদাম কবিতা দেবী, তাইকুন্দোদা রোদালি বরুৱা অমসুং বাসকেতবোলদা জোনালি দত্তনি। পনবা য়াই, হন্দক ফিনলেন্দদা চৎথখিবা আই.এ.এ.এফ. ৱার্লদ আন্দর টুয়েন্টি এথলেটিক্স চেম্পীয়নসিপতা আসামগী হিমা দাসনা মিটর ৪০০ গী লমজেন্দা শুপ্নতগী সেকেন্দ ৫১.৪৬ দা থুংদুনা সনাগী তকমান লৌরকপগা লোয়ননা এথলেটিক্সকী তাইবঙদা মালেমগী ওইবা মশান্নদা ভারতনা অহানবা সনাগী তকমান ফংবসু হিমা দাসনা ওইরে।
এসিয়াগী লৈবাক ৪৫দগী শান্নরোই লিশিং তরামাথোইরোমনা শরুক য়ারিবা শান্নবা অসিদা ভারতকী শান্নরোই ৫৭২না তোঙান তোঙানবা মশান্ন ৩৬তা অথোই অহেন তান্নবা য়াওরি। গেমস অসিদা মশান্ন ৪০গী ইভেন্ট ৬৭ পাঙথোক্কনি। অহানবা ওইনা হন্দক্কী এসিয়ান গেমস্ অসিদা মশান্ন ৮ নৌনা হাপচিল্লে। পনবা য়াই ২০১০দা গুৱাংজৌ এসিয়ান গেমসতা ভারতনা সনাগী তকমান ১৪গা লোয়ননা পুন্না তকমানা ৬৫ লৌখি। ২০১৪গী ইনচিওন এসিয়ান গেমসতা ভারতনা সনাগী তকমান ১১গা লোয়ননা পুন্না তকমান ৫৭ লৌবা ঙমখি।
ভারতকী ওইনা শরুক য়ারিবা শান্নরোইশিংগী মনুংদা আসামদগী মণিপুরী শান্নরোই অমগা লোয়ননা মণিপুরদগী মণিপুরী শান্নরোই নিফুতরুক শরুক য়ারি। শান্নরোইশিং অদুদি -
দাইভিংদা কে রামানন্দ শর্মা, ত্রেক ইভেন্ততা এল সুর্জ, কেজি ৫১ বোক্সিংদা সর্জুবালা দেবী, কেনোইংদা লাইতোঞ্জম নাওচা অমসুং অরাম্বম চীংচীং, বোট রেসতা মোইরাংথেম কীরণ অমসুং হৈস্নাম ঙানবা মৈতৈ, স্প্রীন্ট তা ফাইরেম্বম সোনিয়া, লাইশ্রম মীনা দেবী অমসুং এম ইনাওচা দেবী, ট্রেদিসনেল বোট রেসতা তোইজম দিমিতা দেবী, ওইনাম য়াইফবী দেবী, সোইবম সুসিলা চনু অমসুং কোঞ্জেংবম সর্জু দেবী, সাইক্লিংদা অথোকপম বিকে, ময়াংলম্বম সোনালি চনু, তোংব্রম মোনোরোমা দেবী, এলাংবম চাওবা দেবী, ফেন্সিংদা থৌদাম কবিতা দেবী, জুদো দা টিঐইচ কল্পনা দেবী, মার্সিয়েল আর্ট তা নাওরেম বোইনাও, ৱুসুদা ময়াংলম্বম পুন্সিবা মৈতৈ, ময়াংলম্বম সুরজ, য়ুম্নাম সনাথোই দেবী, নাওরেম রোসিবিনা অমসুং লৈমাপোকপম সনাতোম্বী, সেপাকতাক্রৌদা খাঙেম্বম নিকেন, ৱাহেংবম হেনরি, য়ুম্নাম আকাশ, সোরোকখাইবম মালেমঙানবা, থোকচোম সৈতারাম, ৱাইখোম সানজেক, ঙাথেম জোতিন অমসুং গুরুময়ুম জিতেশ্বর শর্মা, সেপাকতাক্রৌ নুপীগীদা অয়েকপম মাইপাক দেবী, মুতুম অরুনা দেবী, ওইনাম চাওবা দেবী, য়াংলেম ঙাইথোই চনু, পঙম্বম লিন্থোইঙম্বী চনু অমসুং এলাংবম রোনিতা দেবী, ক্লাইম্বিংদা মাইবম চীংখৈঙানবা নি।
এসিয়াগী লৈবাক ৪৫দগী শান্নরোই লিশিং তরামাথোইরোমনা শরুক য়ারিবা শান্নবা অসিদা ভারতকী শান্নরোই ৫৭২না তোঙান তোঙানবা মশান্ন ৩৬তা অথোই অহেন তান্নবা য়াওরি। গেমস অসিদা মশান্ন ৪০গী ইভেন্ট ৬৭ পাঙথোক্কনি। অহানবা ওইনা হন্দক্কী এসিয়ান গেমস্ অসিদা মশান্ন ৮ নৌনা হাপচিল্লে। পনবা য়াই ২০১০দা গুৱাংজৌ এসিয়ান গেমসতা ভারতনা সনাগী তকমান ১৪গা লোয়ননা পুন্না তকমানা ৬৫ লৌখি। ২০১৪গী ইনচিওন এসিয়ান গেমসতা ভারতনা সনাগী তকমান ১১গা লোয়ননা পুন্না তকমান ৫৭ লৌবা ঙমখি।
ভারতকী ওইনা শরুক য়ারিবা শান্নরোইশিংগী মনুংদা আসামদগী মণিপুরী শান্নরোই অমগা লোয়ননা মণিপুরদগী মণিপুরী শান্নরোই নিফুতরুক শরুক য়ারি। শান্নরোইশিং অদুদি -
দাইভিংদা কে রামানন্দ শর্মা, ত্রেক ইভেন্ততা এল সুর্জ, কেজি ৫১ বোক্সিংদা সর্জুবালা দেবী, কেনোইংদা লাইতোঞ্জম নাওচা অমসুং অরাম্বম চীংচীং, বোট রেসতা মোইরাংথেম কীরণ অমসুং হৈস্নাম ঙানবা মৈতৈ, স্প্রীন্ট তা ফাইরেম্বম সোনিয়া, লাইশ্রম মীনা দেবী অমসুং এম ইনাওচা দেবী, ট্রেদিসনেল বোট রেসতা তোইজম দিমিতা দেবী, ওইনাম য়াইফবী দেবী, সোইবম সুসিলা চনু অমসুং কোঞ্জেংবম সর্জু দেবী, সাইক্লিংদা অথোকপম বিকে, ময়াংলম্বম সোনালি চনু, তোংব্রম মোনোরোমা দেবী, এলাংবম চাওবা দেবী, ফেন্সিংদা থৌদাম কবিতা দেবী, জুদো দা টিঐইচ কল্পনা দেবী, মার্সিয়েল আর্ট তা নাওরেম বোইনাও, ৱুসুদা ময়াংলম্বম পুন্সিবা মৈতৈ, ময়াংলম্বম সুরজ, য়ুম্নাম সনাথোই দেবী, নাওরেম রোসিবিনা অমসুং লৈমাপোকপম সনাতোম্বী, সেপাকতাক্রৌদা খাঙেম্বম নিকেন, ৱাহেংবম হেনরি, য়ুম্নাম আকাশ, সোরোকখাইবম মালেমঙানবা, থোকচোম সৈতারাম, ৱাইখোম সানজেক, ঙাথেম জোতিন অমসুং গুরুময়ুম জিতেশ্বর শর্মা, সেপাকতাক্রৌ নুপীগীদা অয়েকপম মাইপাক দেবী, মুতুম অরুনা দেবী, ওইনাম চাওবা দেবী, য়াংলেম ঙাইথোই চনু, পঙম্বম লিন্থোইঙম্বী চনু অমসুং এলাংবম রোনিতা দেবী, ক্লাইম্বিংদা মাইবম চীংখৈঙানবা নি।
Pao sing asi ga loinana atei e-pao gi damak
Lakhipuronline android app install toubiyu CLICK HERE


text:
কমর্স অমসুং ইন্দস্ত্রী মন্ত্রালয়
ভারতকী লৌউ-শিংউ অমসুং প্রোসেস তৌরবা অচা-অথক্কী পোত্থোকশিংগী এক্সপোর্ত অসি হন্দক্কী ফিস্কেল অসিগী অহানবা থা অহুমদা ১৪% হেনগত্তুনা য়ু.এস. দোলর মিলিয়ন ৫৯৮৭ য়ৌখ্রে
প্রোসেস তৌরবা অচা-অথক্কী এক্সপোর্ত অসি অহানবা ক্বার্তরদা ৩৬.৪% হেনগৎলকপা থেংনখ্রে
২০২২-২৩গী অপুনবা য়ু.এস দোলর বিলিয়ন ২৩.৫৬গী এক্সপোর্ত তার্গেত অদুগী মনুংদা অহানবা থা অহুমদা ২৫.৪% য়ৌবা ঙমখ্রে
গ্রোথ লেংদনা লৈহন্নবা সরকারনা এগ্রি-এক্সপোর্তস ভেল্যু চেনদা লৈরিবা মরু ওইবা স্তেকহোল্দরশিংগা খুৎশম্নদুনা থবক তৌবদা মীৎয়েং থম্লি: এ.পি.ই.দি.এ.গী চিয়রপর্সন, দা. এম. অঙ্গমুথু
Posted On:
17 JUL 2022 7:34PM by PIB Imphal
মমাংগী চহিদগী চত্থরক্লিবা মওং অদু মখা তানা চত্থদুনা, হন্দক্কী ফাইনান্সিয়েল য়িয়র ২০২২-২৩ (এপ্রিল-জুন)গী অহানবা থা অহুমগী লৌউ-শিংউ অমসুং প্রোসেস তৌরবা অচা-অথক্কী পোত্থোকশিংগী এক্সপোর্ত অসি ফাইনান্সিয়েল য়িয়র ২০২১-২২গী চপ মান্নবা মতমগা চাংদম্নবআ মতমদা চাদা ১৪ হেনগৎলকখ্রে।
চহি ২০২২-২৩গীদমক্তা, সরকার অসিনা এ.পি.ই.দি.এ.গী মখাদা লৌউ-শিংউ অমসুং প্রোসেস তৌরবা অচা-অথক্কী পোত্থোকশিংগী বাস্কেতকীদমক্তা য়ু.এস দোলর বিলিয়ন ২৩.৫৬কী এক্সপোর্ত তার্গেত অমা থমখ্রে। কমর্স অমসুং ইন্দস্ত্রীগী মন্ত্রালয় লৌখৎলকখিবা অনৌবা খোংথাংশিং অদুনা লৈবাক অসিবু হন্দক্কী ফিস্কেল অসিগী অহানবা থা অহুম অসিদা চহি অমগী অপুনবা এক্সপোর্তকী চাদা ২৫ য়ৌবা ঙমহনখি।
দাইরেক্তোরেত জেনরেল ওফ কমর্সিয়েল ইন্তেলিজেন্স এন্দ স্তেতিস্তিক্স (দি.জি.সি.আই. অমসুং এস.)না থাদোরকপা ক্বিক এস্তিমেতস দেতাগী মতুং ইন্না, এ.পি.ই.দি.এ. অম্বিৎ (এগ্রিকলচরেল এন্দ প্রোসএসদ ফুদ প্রোদক্তস দেবেলপমেন্ত ওথোরিতী)গী মখাদা এক্সপোর্ত তৌখিবা পোত্থোকশিংগী পুল্লপকী অপুনবা অসি মমাংগী ফিস্কেলগা চপ মান্নবা মতমগী মনুংদা য়ু.এস. দোলর মিলিয়ন ৫৮৯০ ওইরম্বদগী ২০২২গী এপ্রিল-জুনদা য়ু.এস. দোলর মিলিয়ন ৫৯৮৭দা হেনগৎলকখি। ২০২২-২৩গী এপ্রিল-জুনগীদমক্তা এক্সপোর্ত তার্গেত অসি য়ু.এস. দোলর মিলিয়ন ৫৮৯০ ওইখি। এ.পি.ই.দি.এ. বাস্কেত অসিদা চা, চোফী, মরু-মরাংশিং, লশিং অমসুং মেরিন এক্সপোর্তশিং য়াওদে।
অতেকপা হৈশিং অমসুং ইনশাং-নাপিশিং এক্সপোর্তশিং অসিনা চাদা ৮.৬ হেনগৎলকপা থেংনখি, অদুগা সেরিয়লশিং অমসুং অতোপ্পা প্রোসেস তৌরবা পোৎলমশিংগুম্বা প্রোসেস তৌরবা অচা-অথক্কী পোত্থোকশিং অসিনা মমাং চহিগা চাংদম্নবদা চপ মান্নবা মতমগী মনুংদা (২০২২-২৩গী এপ্রিল-জুন)দা চাদা ৩৬.৪ হেনগৎলকপা থেংনখি। ২০২১গী এপ্রিল-জুনদা অতেকপা হৈশিং অমসুং ইনশাং-নাপিশিং অসি য়ু.এস. দোলর মিলিয়ন ৬৪২ এক্সপোর্ত তৌরম্বা অদু হন্দক্কী ফিস্কেল অসিদা চপ মান্নবা মমাং চহিগা চপ মতমগী মনুংদা য়ু.এস. দোলর ৬৯৭দা হেনগৎলকখ্রে। অতোপ্পা সেরিয়লশিংগী এক্সপোর্ত অসি ২০২১গী এপ্রিল-জুনদা য়ু.এস. দোলর মিলিয়ন ২৩৭ ওইরম্বদগী ২০২২গী এপ্রিল-জুনদা য়ু.এস. দোলর মিলিয়ন ৩০৬দা হেনগৎলকখি অমসুং মীত, দেয়রী অমসুং পোলত্রীগী পোত্থোকশিংগী এক্সপোর্ত অসি ২০২১গী এপ্রিল-জুনদা য়ু.এস. দোলর মিলিয়ন ১০২৩ ওইরম্বদগী ২০২২গী এপ্রিল-জুনদা য়ু.এস. দোলর মিলিয়ন ১১২০দা হেনগৎলকখ্রে।
এফ.ৱাই. ২০২২-২৩গী অহানবা থা অহুমদা চেংগী এক্সপোর্ত অসি চাদা ১৩ হেনগৎলকপা থেংনকি অদুগা মীত, দেয়রী অমসুং পোলত্রিগী পোত্থোকশিংনা চাদা ৯.৫ হেনগৎলকখি অমসুং সেরিয়লশিং এক্সপোর্তনা চাদা ২৯ হেনগৎলকখি। চেংগী এক্সপোর্ত অসি ২০২১গী এপ্রিল-জুনদা য়ু.এস. দোলর মিলিয়ন ২৪১২ ওইরম্বদগী ২০২২গী এপ্রিল-জুনদা য়ু.এস. দোলর মিলিয়ন ২৭৩৩দা হেনগৎলকখি। দেয়রীগী পোত্থোকশিং অসি হন্দক্কী ফিস্কেলগী অহানবা থা অহুমগা মমাং চহিগী চপ মান্নবা মতমগা চাংদম্নবদা মিলিয়ন ওইরম্বদগী য়ু.এস. দোলর মিলিয়ন ১১২০ রোম এক্সপোর্ত তৌখি।
“ঐখোয়না লৈবাক অসিদগী তোপ-তোপ্পা পোত্থোকশিং এক্সপোর্ত তৌবদা ঈনোৎ হাপ্নবগীদমক্তা লৌউ-শিংউগী ওইবা পোৎ-চৈশিং ভেল্যু চেনদা য়াওরিবা স্তেকহোল্দর কয়া অমদা তেক্নিকেল অমসুং শেলগী ওইবা মতেং মখাতানা অদুমক পীরি। এগ্রি-এক্সপপোর্তস ভেল্যু চেনশিংদা য়াওরিবা মরু ওইবা স্তেকহোল্দরশিংগা খুৎশম্ননা থবক তৌমিন্নবগা লোইননা এক্সপোর্তশিংগী তঙাইফদবা ইকো-সীস্তেম অমা শেমদুনা, ঐখোয়না হন্দক্কী ফিস্কেল অসিদসু ভারতকী লৌউ-শিংউ অমসুং প্রোসেস তৌরবা অচা-অথকশিংগী এক্সপোর্ত্তা গ্রোথ লেংদনা থম্নবা পান্দম থম্লি,” এ.পি.ই.দি.এ.গী চিয়রমেন, এম. অঙ্গমুথুনা হায়খি।
ভারতকী লৌউ-শিংউগী পোত্থোকশিংগী এক্সপোর্ত অসি য়ু.এস. দোলর বিলিয়ন ৫০.২১ য়ৌনবা ২০২১-২২দা চাদা ১৯.৯২ হেনগৎলকখ্রে। গ্রোথ রেত অসি ২০২০-২১দা য়ৌখিবা য়ু.এস. দোলর বিলিয়ন ৪১.৮৭ ওইদুনা চাদা ১৭.৬৬ হেংগৎলকখিবা অদুগী মথক্তা অমসুং হেন্দুনা য়াম্না শিংথানিংঙাই ওই অমসুং হায়রিবা অসি ফ্রৈতকী মমল য়াম্না ৱাংবা অমসুং কন্তেন্নরগী অৱাৎপা লৈবনা চিংবা অসিগুম্বা থাজরুদবা লোজিস্তিক্কী ওইবা শিংনবশিং কয়া অমা লৈনা-লৈনা ফংবা ঙমখিবনি।
লৌউ-শিংউ অমসুং প্রোসেস তৌরবা অচা-অথক্কী পোত্থোকশিংগী এক্সপোর্ত হেনগৎলক্লিবা অসি ভারত সরকারনা লৌউ-শিংউ অমসুং প্রোসেস তৌরবা অচা-অথকশিংগী এক্সপোর্ত প্রোমোত তৌনবগীদমক্তা লৌখৎখিবা অনৌবা খোংথাংশিং খুদম ওইনা তোঙান-তোঙানবা লৈবাকশিংদা বি.২.বি. একজিবিশনশিং শিনবা, ভারতকী এম্বেসীশিংনা হকথেংননা শরুক য়াদুনা অখন্নবা পোত্থোক অমসুং জেনরেল ওইবা মার্কেতিং কেমপেনশিংগী খুত্থাংদা মতিক লৈবা অনৌবা মার্কেতশিং থিজিনবনা মরম ওইরগা ফংলকপা ফলনি। সরকার অসিনা য়ুনাইতেদ আরব এমিরেতসকা লোইননা লৌউ-শিংউ অমসুং অচা-অথকশিংগী পোত্থোকশিংগী মতাংদা অমসুং য়ু.এস.এ.গা লোইনা হেন্দিক্রাফ য়াওনা জি.আই.গী পোত্থোকশিংগী মতাংদা ভর্চুৱল ওইবা বায়র সেলর মীতশিং শিন্দুনা ভারতনা জিয়োগ্রাফিকেল ইন্দিকেশন (জি.আই.) রেজিস্তর তৌরবা পোত্থোকশিং প্রোমোত তৌনবা অনৌবা খোংথাং কয়া অমসু পাইখৎখ্রে।
এক্সপোর্ত তৌগদবা পোত্থোকশিংগী ক্বালিতী সর্তিফিকেশনদা অশোইবা অমত্তা লৈহন্দনবা, সরকার অসিনা পোত্থোকশিং অমসুং এক্সপোর্তর মখল কয়া অমদা তেস্ত তৌবগী সর্বিস অসি পীনগীদমক্তা ভারত শিনবা থুংনা লেব ২২০ রিকোগনাইজ তৌখ্রে।
*****
(Release ID: 1842278)
Visitor Counter : 35


text:
मैसूरु हागू कर्नाटका राज्यद समस्त नागरीक बंधुगड़िगे, नन्न प्रीतिय नमस्कारगड़ु। विविध अभिवृद्धि, काम-गारिगड़अ उद्घाटनेय जोतेगे, फलानुभवि गड़ोन्दिगे, संवाद नडेसलु, नानु इंदु इल्लिगे बंदिद्देने।
(কন্নর লোলদা হৌদোকপগী ৱারোল পীবা)
কর্নাতকাগী রাজ্যপাল, শ্রী থাৱরচন্দ গহলোৎ, মীয়াম্না পাম্নরবা মুখ্য মন্ত্রী শ্রী বসবরাজ বোম্মৈ, মন্ত্রী-মন্দলদা ঐহাক্কী মরুপ ওইরিবা কেন্দ্রগী মন্ত্রী শ্রী প্রলহাদ জোশি, কর্নাতকা সরকারগী মন্ত্রী, এম.পি.শিং, লেজিসলেচরশিং, ফম্ফম লাংদা লেংশিল্লিবা অতোপ্পা দিগনিতরী পুম্নমক অমসুং ঐহাক্কী মৈসুরুগী ইচিল-ইনাওশিং।
কর্নাতকা অসি লৈবাক্কী শেন্মীৎলোন অমসুং লাইনীংগী ওইবা অনিমক্তা চাউখৎপা পুন্না উবা ফংবা রাজ্য অমনি। কর্নাতকা অসি ঐখোয়গী অরিবা নাৎ অসি য়োকখৎতুনা ২১শুবা চহিচাগী ফিরেপশিং ঐখোয়না করম্নবা মঙফাওনবা ঙমহনবগে হায়বগী মতিক চারবা খুদম অমা ওইরি অমসুং মৈসুরুদা পুৱারী, হেরিতেজ অমসুং মোদর্নিতীগী অপুনবা অসি মফম খুদিংদা উবা ফংলি। মরম অসিনা মৈসুরুগী হেরিতেজ অসিবু ইকাই খুম্নবা উৎনবা অমসুং অফবা পুন্সি মহিং অমগা লোয়ননা মালেমদা লৈরিবা মীওই করোর কয়াগা কন্নেক্ত তৌনবা হন্দক ইন্তর্নেস্নেল দে ওফ য়োগ পাঙথোক্নবা মফম অমা ওইনা খনখি। হয়েং মালেমগী তোঙান-তোঙানবা মীওইশিংনা মসিদা শরুক য়াগনি অমসুং মৈসুরুগী পুৱারী ওইরবা লমদম অসিদা য়োগ তৌগনি।
ইচিল-ইনাওশিং,
লমদম অসিনা নলৱাদী কৃষ্ণ ৱাদিয়ার, সর এম. বিস্বেসরয়্য অমসুং রাস্ত্রকবী কুবেমপুগুম্বা অথোইবা মীশক কয়া লৈবাক অসিদা পীখি। অসিগুম্বা মীশকশিং অসিনা ভারতকী হেরিতেজ অমসুং চাউখৎ খোঙচৎতা শীংথানীংঙাই ওইনা শরুক তমখি। ঐখোয়গী ইপা-ইপুশিং অসিনা খুদোংচাবা অমসুং ইকাই খুম্নবা ফংহনবগা লোয়ননা মীচম মীয়ামগী পুন্সিগা শম্ননবগী পাম্বৈ পুম্নমক ঐখোয়দা তাকপীখি অমসুং উৎখি। ‘দবল ইঞ্জিন’ সরকার অসিনা থৌনা লৈনা অমসুং খুৎশম্নদুনা কর্নাতকাগী চাউখৎনবগী থবক পাইখৎলি। সবকা সাথ, সবকা বিকাস, সবকা বিশ্বাস অমসুং সবকা প্রয়াস অসি ঙসি ঐখোয়না মৈসুরুদসু উবা ফংলি। মীকুপ খরগী মমাংদা ঐহাক্না সরকার অসিনা মীয়ামগী য়াইফনবা পাইখৎপা স্কিম কয়ামরুমগী বেনিফিসরীশিংগা ৱারী শাখি অমসুং মফম অসিদা লাকপদসু ঐহাক্না থেংখি মরমদি মখোয়না হায়গদবা য়াম্না লৈখি অমসুং ঐহাক্না মখোয়না হায়রিবা অদু তাবদসু নুংঙাইবা পোকখি। মতম শাংনা ঐহাক্না মখোয়গা লোয়ননা ৱারী শাদুনা লৈরুরে। অমসুং মসিনা মরম ওইদুনা মফম অসিদা লাকপদা থেংখ্রে। মীওইশিং অদুনা ফোঙদোরকখিবা সমস্যাশিং কোকহন্নবা অমসুং ৱা ঙাংবা ঙমদ্রবশিং অদুগীদমক লায়েংনবা হেন্না ফবা রিসর্চ তৌনবা পুক্নিং থৌগৎললিবা সেন্তর অমা ঙসি শঙ্গাখি। মৈসুরু কোচিং কমপ্লেক্স প্রোজেক্তকী উরেপ-উয়ুং তম্বগা লোয়ননা মৈসুরু রেলৱে স্তেসন মতমগা চুনবা ওইহনবা, মাগী রেল কন্নেক্তিবিতী অসি মপাঙ্গল কনখৎহনবা ঙম্লগনি।
মৈসুরুগী ঐহাক্কী নুংশিরবা ইচিল-ইনাওশিং,
চহি অসি নীংতম্বা ফংবগী চহি ৭৫শুবনি। হৌখিবা দিকেদ ৭ অসিদা কর্নাতকাদা সরকার কয়া উবা ফংখ্রে, লৈবাক অসিদসু সরকার কয়া শেমখ্রে। সরকার খুদিংমক্না খুঙ্গং, লায়রবা, দলিত, খুদোংচাবা ফংদ্রবা, শোত্থরবা, নুপী অমসুং লৌমীশিংগী মরমদা য়াম্না ঙাংই, স্কিম কয়া শেমখি। অদুবু মখোয়না য়ৌশিনবা ঙম্বা অদুদি অকক্নবা লৈখি, মখোয়গী ইথিল অদু অকক্নবা ওইখি, মখোয়গী শেন্দোং অদুসু অপীকপা সর্কল অমদা অকক্নবা লৈখি। ইং কুমজা ২০১৪দা নখোয়না ঐখোয়দা দিল্লীদা খুদোংচাবা অমা পীখিবা মতমদা ঐখোয়না অরিবা চৎনবী অমসুং মওং-মতৌ অসি শেমদোক্নবা ৱারেপ লৌখি। ঐখোয়না সরকারগী কান্নবশিং, সরকারগী স্কিমশিং অসি মীপুম খুদিংদা, সেক্সন খুদিংদা, ফংফম থোকপা মীওইশিংদা ফংনবা মিসন মোদতা থবক হৌখি।
ইচিল-ইনাওশিং,
হৌখিবা চহি ৮ অসিদা ঐখোয়না লায়রবশিংগী য়াইফ-থৌরাংগী স্কিম কয়া পাকথোক-চাউথোকহনখি। মমাংদা মসি রাজ্য অমা খক্তগী ঙমখৈশিংদা ৱাংমদা হেন্দোকপা ঙমদনা লৈরমখি হৌজিক্তি মখোয় অদু লৈবাক পুম্বনা এক্সেসিবল ওইরে। ৱান নেসন ৱান রাসন কার্দ অসিগুম্বা থৌশিলশিং, স্কিমশিং অসিনা হৌজিক ভারত শিনবা থুংনা কোনশিল্লি। কর্নাতকাগী লায়রবা মীওই করোর ৪.২৫ হেনবনা হৌখিবা চহি অনি অসিদা লেম্না রাসনশিং ফংলি। করিগুম্বা কর্নাতকাদগী মীওই অমনা থবক্কীদমক অতোপ্পা রাজ্য অমদা চৎপা মতমদা মখোয়না মফম অদুদা ৱান নেসন, ৱান রাসন কার্দকী কান্নবা ফংগনি।
মসিগা চপ মান্নবা মওংদা লৈবাক শিনবা থুংবদা আয়ুশ্মান ভারত অভিয়ানগী কান্নবা ফংলি। স্কিম অসিগী মতেংনা লায়রবা অনাবা মীওই লাখ ২৯ হেনবনা রাজ্য অসিদগী লেম্না লায়েং ফংখি। মসিনা মরম ওইদুনা লায়রবশিংনা লুপা করোর লিশিং ৪ তুংশিনবা ঙমখি।
হৌজিক্তা ঐহাক্না নিতিশ কৌবা নহা ওইরিবা নুপামচা অমা থেংনরকখি। খঙহৌদনা মরম অমনা মহাক্কী শক্তম অদু মকশিনখি। আয়ুশ্মান কার্দকী মতেংনা মহাক্না অনৌবা পুন্সি অমা ফংজখি। মহাক য়াম্না হরাওখি, থাজবা কয়া লৈখি মরম অসিনা মহাক্কী মাইথোং অদু অমুক হন্না মকা লামখি। মহাক্কী ৱাহৈশিং অদু তারুবদা সরকারগী পৈসা খুদিংমক মীয়ামদা য়ৌহন্দুনা লায়রবশিংগী পুন্সিদা অনৌবা থাজবা পোকহল্লিবা অনৌবা থৌনা হাপ্পিব, অনৌবা ফিরেপশিং লৌবা ঙমহল্লিবা অসিদা ঐহাক্না য়াম্না অপেনবা পোকখি।
মরুপশিং,
করিগুম্বা মখোয়দা ঐখোয়না শেল অদু হকথেংননা পীরবদি মখোয়না লায়েংবা ঙমলমদবা য়াই। করিগুম্বা স্কিম অসিগী বেনিফিসরীশিংনা অতোপ্পা রাজ্যশিংদা লৈবা তারবসু মখোয়না মফম অদুদা কান্নবশিং মপুং ফানা ফংলি।
মরুপশিং,
সরকারনা হৌখিবা চহি ৮ অসিদা হৌদোকখিবা স্কিমশিংনা খুন্নাইগী শরুক অমদি খুন্নাইগী মফম পুম্নমক, লৈবাক অসিগী কাচিন-কোয়া খুদিংমক শুনা য়ৌবা হায়বা ৱাখল্লোন অসিদা মরু ওইবা মীৎয়েং চংখি। নাকল অমরোমদা ঐখোয়না স্তার্ত-অপ পোলিসীগী মখাদা নহারোলশিংদা শেন্থংশিং পীরি, অমরোমদা পি.এম. কিসান সম্মান নিধিগী মখাদা লৌমীশিংদা শেলসু পীরি। কর্নাতকাগী অপীকপা লৌমী লাখ ৫৬না মখোয়গী একাউন্তদা লুপা করোর ১০০০০ হেন্না ফংখ্রে।
করিগুম্বা ঐখোয়না লৈবাক অসিদা লৈরিবা ইন্দস্ত্রী অমসুং মেন্যুফেকচরিং অসি চাউখৎহন্নবা লুপা করোর লাখ ২গী পি.এল.আই. স্কিম অমা শেম্বা তারবদি মুদ্রা য়োজনা, পি.এম. স্বনিধি য়োজনা অমসুং কিসান ক্রেদিৎ কার্দ কেম্পেনগী খুত্থাংদা অপীকপা ওন্তপ্রিনোরশিং, অপীকপা লৌমীশিং, শা-শন লোইবা মীওইশিং অমসুং স্ত্রিৎ ভেন্দরশিং অসিদা বেঙ্কশিংদগী লায়না লোনশিং ফংহনবা ঙমগনি।
মুদ্রা য়োজনাগী মখাদা কর্নাতকাগী অপীকপা ওন্তপ্রিনোর লাখ কয়াদা লুপা করোর লাখ ১গা লিশিং ৮০গী লোনশিং পীথখ্রে তাবদা অদোম্না অঙকপা পোক্কনি। তুরিস্ত দেস্তিনেসন অমা ওইবনা স্কিম অসিদা হোম স্তে, গেস্ত হাউস, অতোপ্পা সর্ভিসশিং পীরিবা মীওইশিংদা মতেং কয়া ফংহনখি। পি.এম. স্বনিধি য়োজনানা কর্নাতকাগী স্ত্রিৎ ভেন্দর লাখ ১.৫ হেনবদা মতেংসু পাংবা ঙমখি।
ইচিল-ইনাওশিং,
হৌখিবা চহি ৮ অসিদা সরকার অসিনা লাস্ত-মাইল দেলিবরী ফংহন্দুনা সোসিএল জস্তিস এম্পাৱর তৌনবা হোৎনখি। স্কিম অসিগী কান্নবা মাগী য়ুমথংনবনা ফংলিবা অসি ঙসি নত্ত্রগা হয়েং মহাকসু শোইদনা মসিগী কান্নবা ফংগনি; মহাক্কী মতম শোইদনা লাক্কনি হায়না লায়রবশিংনা থাজবা থম্লি। সেচুরেসন হায়বগী ৱাহন্থোক্তি ১০০% কান্নবা ফংবা, খেন্নবা থমদবা, লিকেজ লৈতবা হায়বনি, য়াইফ-থৌরাং স্কিমশিংগী সেচুরেসন য়ৌনবা হোৎনবনা খেন্নবা অমসুং লিকেজ লৈতনা কান্নবশিং ফংহনবগী থাজবা অসি ভারতকী মীয়াম মরক্তা হেনগৎহনখি। কর্নাতকাগী লায়রবা ইমুং লাখ ৪.৫না পক্কাগী য়ুম শাখিবা মতমদা মসিগী থাজবা অসি হেনগৎলকখি। কর্নাতকাগী ইমুং লাখ ৫০ হেনবনা অহানবা ওইনা তোতি ঈশিং ফংবা মতমদা মসিগী থাজবা অসি হেনগৎলকখি। লায়রবশিংনা তঙাই ফদবা পোৎলমশিং লেম্নবা ফংবা মতমদা মহাক্না হেন্না থৱায় য়াওনা লৈবাক অসিগী চাউখৎ-খোঙচৎতা য়াওশিনবা ঙমহল্লি।
আজাদীগা অমৃত মহোৎসব অসিদা ভারতকী চাউখৎ-থৌরাংদা মীপুম খুদিংমক শরুক য়ানবা মথৌ তাবা খোঙথাং খুদিংমক পাইখৎখি। ঐখোয়গী মতিক চাদ্রবা কম্পনীশিং অসিনা খোঙথাং খুদিংদা শীংনবশিং মায়োক্নবা তাখি। ঐখোয়গী সরকার অসিনা ঐখোয়গী মতিক চাদ্রবা কম্পনীশিং অসিনা অতোপ্পদা মীপাল তাংবা হন্থহন্নবা লেপ্পা লৈতনা খোঙথাংশিং পাইখৎলি। ঐখোয়গী শেনয়েক্তা, কোইনশিংদা দিব্যাঙ্গশিংগী খুদোংচানবা অনৌবা ফীচরশিং হাপচিনখি। মীমান্নদ্রবশিংগী এজুকেসনগা মরী লৈনবা কোর্সশিং লৈবাক অসিদা চাউখৎহল্লি। মীমান্নদ্রবশিংগীদমক মীয়াম তিনবা মফমশিং, বসশিং, রেলৱেজ অমসুং অতোপ্পা ওফিসশিং খুদোংচাগদবা মওংদা শেম্লি। মফম অমদগী মফম অমদা চৎপা মতমদা মীমান্নদ্রবা মীওইশিং অসিগী সমস্যা কোকহন্নবা কম্মন সাইন লেংগ্বেজ অমা শেমখি। লৈবাক অসিগী মীমান্নদ্রবা মীওই করোর কয়াদা লেম্না মথৌ তাবা ইক্বিপমেন্ত পীরি।
ঙসি বেঙ্গলুরুদা সর এম. বিস্বেস্বরেয়া রেলবৱে স্তেসন শঙ্গাখিবা অদুদা ব্রেল মেপশিং অমসুং স্পেসিএল সিগনেজ য়াওহনখি, রেম্প ফেসিলিতী অসি প্লেৎদোর্ম পুম্নমক কন্নেক্ত তৌরিবা সবৱেদা ফংহল্লি। মৈসুরুদা ওল ইন্দিয়া ইন্সতিত্যুত ওফ স্পীচ এন্দ হিয়রিংনা অচৌবা সর্ভিস অমা পীরি। ঙসি ইন্সতিত্যুত অসিগী সেন্তর ফোর এক্সিলেন্স অমা শঙ্গাখি মসিনা লৈবাক অসিগী দিব্যাঙ্গ হ্যুমেন রিসোর্স অসি মপাঙ্গল কনবা ভারতকী মরু ওইবা ফোর্স অমা ওইহনবদা মতেং পাংলগনি।
ৱা ঙাংবা ঙমদ্রবা মীওইশিংগী সেন্তর অসিনা মখোয়গী সমস্যাশিং কোকহন্নবা অফবা লায়েং ফংহনবগা মরী লৈনবা রিসর্চ তৌনবা পুক্নিং থৌগৎলগনি, অসিগুম্বা মীওইশিং অসিগী পুন্সি ফগৎহন্নবা অমসুং মপাঙ্গল হাপনবা লম্বীশিং পুথোক্লগনি। অমসুং ঙসি স্তার্তঅপকী লমদা লৈরিবা নহারোলশিংদা অখন্নবা ৱাফম অমা থমজনীংই মদুদি নখোয়দা আইদিয়াশিং লৈ, নখোয় অসি ইনোবেতিব থিঙ্করশিংনি। নখোয়না তৌবা অনৌবা খুদিংমক্না, নখোয়গী স্তার্তঅপশিংনা মীমান্নদ্রবা ইচিল-ইনাওশিং অসিগীদমক মতেং য়াম্না পাংবা য়াগনি। মখোয়গী মপাঙ্গল হাপ্নবা অদুগুম্বা পোৎলমশিং নখোয়না পুথোকপা য়াগনি। অমসুং ঐহাক্কী মীমান্নদ্রবা ইচিল-ইনাওশিং অসিগীদমক খনবীবদা ঐহাক্কী স্তার্তঅপকী নহারোলশিংনা অমত্তা ওইনা লেপতুনা মখোয়গীদমক করিগুম্বা অফবা অমা তৌরক্কনি হায়না ঐহাক্না থাজৈ।
ইচিল-ইনাওশিং,
মোদর্ন ইনফ্রাস্ত্রকচরনা পুন্সি অমসুং বিজিনেস লায়থোকহনবদা অচৌবা থৌদাং অমা লৌরি। কর্নাতকাগী দবল ইঞ্জিন সরকার অসিনা অচৌবা মওংদা মাইকৈ অসিদা থবক পাইখৎলি। হৌখিবা চহি ৮ অসিদা কিমি ৫০০০ শেমগৎনবগীদমক লুপা করোর লিশিং ৭০রোম কাইথখি হায়না পাউদমখি। ঙসি বেঙ্গলুরুদা লুপা করোর ৭০০০ হেনবগী নেস্নেল হায়ৱে প্রোজেক্তশিংগী উরেপ-উয়ুং তমখি। কেন্দ্র সরকারনা নেস্নেল হায়ৱেগী খুত্থাংদা কর্নাতকাদা থবক্কী খুদোংচাবশিং পীনবা অমসুং কন্নেক্তিবিতী লৈহন্নবা চহি অসিদা লুপা করোর ৩৫,০০০ চাদিং তৌরি। দবল ইঞ্জিন সরকার অসিনা মীয়ামগী ইজ ওফ লিবিং হেনগৎহন্নবা প্রোজেক্তশিং অসি অথুবদা লোইশিনবা ঙম্নবা হোৎনরি।
মরুপশিং,
রেল কন্নেক্তিবিতীনা হৌখিবা চহি ৮ অসিদা কর্নাতকাদা হেন্না কান্নবা ফংহল্লে। মৈসুরু রেলৱে স্তেসন অমসুং নাগনহল্লি স্তেসন মোদর্নাইজেসন তৌবা হৌখিবা অসিনা মফম অসিদা লৈরিবা লৌমীশিং অমসুং নহারোলশিংগী পুন্সি মহিংদা মতেং পাংলগনি। নাগনহল্লি অসি সবঅর্বান ত্রাফিক্কী কোচিং তর্মিনেল অমসুং এম.ই.এম.য়ু. ত্রেন শেদ ওইনা শেমগৎলি। মসিনা হৌখিবা মৈসুরু য়ার্দতা লৈরিবা পোৎলুম অসি হন্থহল্লগনি। এম.ই.এম.য়ু. ত্রেনশিং চেনবা হৌখিবা অসিনা সেন্ত্রেল বেঙ্গলোর, মন্দিয়া অমসুং অতোপ্পা থংনবা মফমশিংদগী নোংমগী ওইনা মৈসুরু সহরদা চত্থোক চৎশিন তৌরিবা মীওইশিংদা মসিনা অখন্ননা কান্নবা ফংহল্লগনি। মসিগা লোয়ননা মৈসুরুগী তুরিজমসু মপাঙ্গল কয়ামরুম হাপ্পা ঙম্লগনি অমসুং তুরিজমগা মরী লৈনবা অনৌবা থবকশিংসু পীবা ঙমলগনি।
মরুপশিং
দবল ইঞ্জিন সরকার অসিনা কন্নেক্তিবিতীদা কর্নাতকাদা চাউখৎপা পুরক্নবা মতৌ করম্না হোৎনরিবগে হায়বগী মতাংদা অতোপ্পা খুদম অমসু ঐহাক্না পীবা পাম্মি। ২০১৪গী মমাংদা কেন্দ্রদা লৈরম্বা সরকার অদুনা রেলৱেগী বজেদতা চহি খুদিংগী কর্নতকাগী চাংচত্তা লুপা করোর ৮০০ হাপলম্মি। কর্নতকাগী মিদিয়াগী মরুপশিং মুন্না তাবীয়ু, মমাংদা সরকারনা চহি খুদিংগী চাংচত্তা লুপা করোর ৮০০ হাপলম্মি। চহি অসিদা কেন্দ্র সরকারনা মসিগীদমক্তা লুপা করোর ৭,০০০ হাপখ্রে। মসি শরুক তরুক হেন্না খঙহেন হেনগৎপা হায়বদুনি। কর্নাতকাগী ওইনা রেলৱেজগী লুপা করোর ৩৪, হেন্না চংগদবা প্রোজেক্তশিংগী থবক পাইখৎলি। রেলৱে লাইনশিংগী ইলেক্ত্রিফিকেসনগী লমদসু ঐখোয়গী সরকারনা পাইখিবা থবকশিংগী মতাংদা তাবদা অদোম্না অঙকপা পোক্কনি। ঐহাক্না ফিগর মচা অমখক্তা হায়গে, অদোম্না য়াম্না চেশিন্না তাবীয়ু। ২০১৪গী মমাংগী চহি তরা হাববদি ২০০৪দগী ২০১৪ ফাওবদা কর্নাতকাদা কি.মি. ১৬কী রেলৱে লাইন খক্তমক ইলেক্ত্রিফাই তৌরম্মি। হৈখোয়গী সরকারগী মতমদা কর্নাতকাদা কি.মি. ১৬০০কী রেলৱে লাইন ইলেক্তিফাই তৌখি। চহি ১০দা কিলোমীতর ১৬…. চহি ৮দা কিলোমীতর ১৬০০। কিলোমীতর ১৬কা কিলোমীতর ১৬০০ কা চাংদম্নদুনা য়েংবীয়ু। মসি দবল ইঞ্জিনগী থবক তৌবগী খোঙজেলনি।
নুংশিরবা ইচিল ইনাওশিং
মসিগী কর্নাতকাগী অপুনবা চাউখৎ থৌরাংগী খোঙজেল অসি অসুম্না চৎপা ওইরসু। দবল ইঞ্জিন সরকার অসিনা মখাতানা অদোমগী সেবা অসুম্না তৌবা ওইরসনু। মসিগী অখাং কনবা অসিগা লোয়ননা ঐখোয়না অদোমগী সেবা তৌনবা মতম চুপ্পদা শেম শাদুনা লৈরে অমসুং অদোমগী থৌজালশিংনা ঐখোয়গী খ্বাইদগী চাউবা থৌনা ওইরিবনি। ঐখোয়বু থৌজাল পীবীনবা নখোয় কয়ামরুম্না থোকপীরকখিবা অসিনা অদোমগী থৌজালগী, অদোমগী সেবা তৌনবা থৌনা অদু পীবিরে।
মসিগী স্কিম কয়ামরুম অসিগীদমক নখোয় পুম্নমকপু ঐহাক্না অমুক্কা হন্না থাগৎপা ফোঙদোকচরি। বেঙ্গলোরবু ওইরো মৈসুরবু ওইরো কর্নাতকানা ঙসি ঐহাকপু তরাম্না ওকপিরিবা মতৌ অসিদা ঐহাক্না নখোয় পুম্নমক্তা থমোয় শেংনা তৌবীমল খঙবা উৎচরি। অদুগা হয়েং মালেম পুম্বনা য়োগগী নুমিৎ পালন তৌবা মতমদা মালেম অসিনা য়োগগা লোয়ননা কন্নেক্ত তৌবা মতমদা মালেমগী পুম্বগী মীৎয়েংফম অসি মৈসুরদা ওইরগনি। ঐহাক্না য়াইফ-পাউজেল পীজরি, থাগৎপা ফোঙদোকচরি। হন্না হন্না থাগৎচরি!


text:
আসামদা হৌজিক চৎথরিবা এনআরসি অমসুং য়েলহৌমীগী মতাংদা বরাক তম্পাক্তা ওইরকলিবা ফিভম অসিগী মতাংদা খন্ননবগী দমক মণিপুরী য়ুথ্স ফ্রন্ট (মাইফা) অমসুং আসাম মণিপুরী মুসলিম য়ুথ্স ফ্রন্ট (এ,এম,এম,ইয়ু,এফ) না শিল্লাংদুনা লাকলিবা সেপ্তেম্বরকী তাং ১৫ খৃঃকুমজা ২০১৮ থাংজা নুমিত্কী নুংথিল পুং ১ তাবা মতমদা বিন্নাকান্দিদা লৈবা সাউথ বরাক কি হোলদা মীয়ামগী ওইবা মীফম অমা পাঙথোক্কদৌরি। হায়রিবা মীফম ্সিদা মরুওইনা এনআরসি ফাইনেল লিস্টতা য়াওরকতবগী মতাংদা, লখিপুরগী চাওখৎ থৌরাংগী মতাংদা অমসুং আসাম ইন্দিজিনাস পিপল্ প্রোটেক্সন কমিটি (এআইপিপিসি) গী লখিপুর মছা অমা শেম্বনচিংবনচিংবগী হীরমশিংদা খন্নগনি। মীফমসিদা লমদমসিগী ইমা-ইবেন, ওজা, লাই-গুরু, মরূপ মপাঙ, মহৈরোইশিংনা শরুক য়াবিনবা মাইফাগী জেনরেল সেক্রেটরী ফানজৌবম লোকনাথ অমসুং এ,এম,এম,ইয়ু,এফ কী জেনরেল সেক্রেটরী দেমা খান গী চেরোল অমদা হায়রি।
Pao sing asi ga loinana atei e-pao gi damak
Lakhipuronline android app install toubiyu CLICK HERE


text:
মশাগী ওইজবা খুদিংমক থাদোক্তুনা মণিপুরীশিংগী হিরম খুদিংমক্তা লুচিংখিবা হিজম ইরাবতকী মীতমদা লৈ-শু কৎতুনা ইকাই খুম্নজবগা লোয়ননা নহারোল খোরিরোল সিল্লুপকী প্রেসিদেন্ট য়ুম্নাম ইলাবন্তনা সিল্লুপকী ফিরাল চিংখৎতুনা নুমিৎসিগী থৌরম হৌদোকখি।
অয়ুক্কী থৌরমদা আসাম মনিপুরী সাহিত্য পরিষদ লখিপুর দিস্ট্রিক কমিতিগী প্রেসিদেন্ট নাওরেম কুলজিৎ, পোত্থারবা লেফটেনেন্ট কর্ণেল অরাম্বম গৌরকিশ্বর সিংহ অমসুং সেন্ট্রেল এক্সাইজকী পোত্থারবা এসিস্টেন্ট কমিসনার ইঙুদম তরুণ সিংহনা প্রেসিদিয়ামগী মেম্বর ওইখিবগা লোয়ননা নহারোল খোরিরোল সিল্লুপকী প্রেসিদেন্ট য়ুম্নাম ইলাবন্তনা মীফম মপু ওইনা শরুক য়াখি।
অতিথিশিংনা মৈরা চুখৎলবা মতুংদা লুক্রাম বিরজিৎ অমসুং মহাক্কী কাংবুনা থাঙ্গোল অদো ময়া থাংলো থৌনা হায়না শৈহৌবা শৈহৌ ঈশৈ শকখি।
ইরাবত মেমোরিয়েল সেলেব্রেসন রিসেপসন কমিতিগী চেয়ারমেন ইঙুদম বিনোদনা মীয়ামদা ৱাহৌদোক ৱারোল পিখি।
মনিপুরী লেঙ্গুয়েজ এদভাইজরি বোর্দ সাহিত্য একাদেমী নিউ দিল্লিগী মেম্বর থোকচোম বিশ্বনাথনা ৱাতেমবিদুনা খন্ননৈবগী থৌরম অমসু পাঙথোকখি।
খন্ননৈনবগী থৌরমদা অখন্নবা ৱাঙাংলোই ওইনা জনতা কোলেজ কাবুগঞ্জ সোনাইগী এসি প্রোফেসর ডা. এনদি হোদাম্বা না মপান মনিপুরদা লময়ানবা ইরাবতকী রাজনিতি খোংচৎ হায়বা হীরমদা অদুগা পিকে কোলেজ সিঙ্গেরবন্দগী প্রিন্সিপাল ইঙুদম নীলবীরনা লুচিংবা অমা ওইনা ইরাবত হায়বা হীরমদা চে পাথোকখি।
থৌরমগা মরী লৈননা লময়ানবা হিজম ইরাবতকী মরমদা আসাম মনিপুরী সাহিত্য পরিষদ লখিপুর দিস্ট্রিক কমিতিগী জেনরেল সেক্রেটরী সাগপম বিরেন, সিঙ্গেরবন্দ হায়স্কুলগী হেদমাস্টার কৈসাম চাম্পালাল, কবি ক্ষেত্রিময়ুম নবীন, ইঙুদম সতীসচন্দ্র, লৌখাম মঙ্গী, জি নরহরী শর্মা নচিংবা অখন্নবা মীওইশিংনা ৱা ঙাংখি।
নুংথিলদা শক্নাইরবা কবি য়ুম্নাম ইলাবন্তনা ৱাতেম্বীদুনা সাহিত্যগী থৌরম অমসু পাঙথোকখি।
নহারোল খোরিরোল শিল্লুপ লখিপুরগী জেনরেল সেক্রেতরি কোন্থৌজম নন্দবাবুনা মীয়ামদা থাগৎ ৱাহৈ ফোঙদোকখিবগা লোয়ননা নুমিৎসিগী থৌরম চীঙ লেম্না লোইশিনখি।
Pao sing asi ga loinana atei e-pao gi damak
Lakhipuronline android app install toubiyu CLICK HERE


text:
বোর্দ অফ সেকেন্দরী ইদুকেসন আসাম (সেবা)না লৌবা ঐইচ.এস.এল.সি. অমসুং হাইমাদ্রাসা পরিক্ষাগী রিজাল্ট ঙসি লাউথোকখ্রে। পাস তৌবগী চাং হাইস্কুলগীনা চাদা ৫৬.০৪ অদুগা হাইমাদ্রাসাগীনা চাদা ৫০.৬২ নি। সোনিতপুর জিলাগী মুনলাইট হাইস্কুলগী মহৈরোই রক্তিম ভুইয়ানা পুন্না মার্ক ৫৯৩ ফংদুনা অহানবা পোজিসনদা অদুগা বরপেতা জিলাগী আনন্দরাম বরুৱা একাদেমী হাইস্কুলগী অভিনাস কলিতা অমসুং নলবাড়ীগী টিহু হাইস্কুলগী প্রীতপোল বেজবরুৱা মখোয় অনিনা অনিশুবা পোজিসনদা পাস তৌখি। বরপেতাগী সেন্ট টেরেসা ইংলিস হাইস্কুলগী সুলতানা আয়েসা সিদ্দিকি, বাক্সাগী সেন্ট জোন্স হায়ার সেকেন্দরী স্কুলগী জিন্টি দেবী অমসুং কামরুপ মেট্রোগী সুদর্সন পাব্লিক স্কুলগী আরবী চালিহা মখোয় অহুমনা পুন্না অহুমশুবা পোজিসন তামিন্নখি।
সোনাই যুবতি সিংহ মনিপুরী হাইস্কুলগী মহৈরোই এল সিভাসিস সিংহ অমসুং বনতরাপুর হাইস্কুলগী এম সুসমিতা চনু মখোয় অনিমক পুন্না মার্ক ৯৮ ফংদুনা মনিপুরী সাবজেক্তা খ্বাই মকোকতা পাস তৌরকখি।
মনিপুরী ইলেক্টিবতা পদুমপুখুরি হাইস্কুল হোজাইগী মহৈরোই সুনন্দিনি শর্মানা পুন্না মার্ক ৮২ ফংদুনা খ্বাই মকোকতা পাস তৌখি।
মমাং চহীগা চাংদম্নবদা হন্দক্কী চহীনা চাদা ৮.১ হেন্না মহৈরোইশিংনা পাস তৌরকখি। মমাং চহীগী পাস তৌখিবগী চাং চাদা ৪৭.৯৪ নি। হন্দক পরিক্ষা ফমখিবা মহৈরোই লাখ ৩ লিশিং ৩৭ চামঙাগা হুম্ফুতরাগী মনুংদা লাখ ১ গী লিশিং ৮৯গা চামগা মরিফুতরামাথোই পাস তৌরকখি। কাছার জিলাগী পাস তৌবগী চাং চাদা ৫০.৭৮, হাইলাকান্দি জিলাগী চাদা ৫১.৪১ অদুগা করিমগঞ্জ জিলাদা পাশ তৌবগী চাং চাদা ৪৫.২২ ওইখি।
ঙসি লাউথোকখিবা হাইমাদ্রাসা পরিক্ষাগী রিজাল্টতা ধুবরী জিলাগী কামানদাঙ্গা হাইমাদ্রাসাগী মিজানুর রহমাননা পুন্না মার্ক ৫৫৬ ফংদুনা অহানবা পোজিসনদা, ধুবরী জিলাগী চাপ্রা মাদ্রাসা হাইস্কুলগী নাজমুল হুদা পুন্না মার্ক ৫৫৫ ফংদুনা অনিশুবা অমসুং দরং জিলাগী পশ্চিম মঙ্গলদৈ হাইমাদ্রাসাগী শাবিহা শবনম না অহুমশুবা পোজিসন লৌখি।
পাস তৌবগী চাং অসি কুমজা ১৯৮৭তা খ্বাইদগী লিক্না চাদা ২৩.৯৬ ওইখি অদুগা খ্বাইদগী য়াম্না কুমজা ২০১৩ দা পাশ তৌবগী চাং চাদা ৭০.৭১ ওইখি।
লখিপুরওনলাইন গী ফেসবুক পেজ লাইক তৌবিউ।
***Download Lakhipuronline Android App from Google Play store CLICK HERE
লখিপুরওনলাইন গী ফেসবুক পেজ লাইক তৌবিউ।
***Download Lakhipuronline Android App from Google Play store CLICK HERE


text:
নিলিমা সিনহা নীংশিং মনা ক্ষেত্রি বিরদা পীরগনি
সিলেট, আগস্ট ১৭ : বাংলাদেশ মণিপুর সাহিত্য সংসদ (বামসাস) না চহী খূদিংগী ওইনা মণিপুরী লিটরেচার অমসুং কালচারগী লমদা থইদোক্না শক্নাইরবা মীশক অমদা পীবা নিলিমা সিনহা নীংশিং মনা ২০২২ মণিপুরগী শক্নাইরবা অইবা সাহিত্য একাদেমী এৱার্দী ক্ষেত্রি বিরদা পীরগনি হায়না লাউথোকখ্রে।
বাংলাদেশ মণিপুরী সাহিত্য সংসদ (বামসাস) কী প্রেসিদেন্ট এ কে শেরামগী চেরোল অমনা ফোঙদোরকখিবদা, কুমজা ২০১৭ তগী হৌদুন চহী ২/২ লৈরগা পীদুনা লাক্লিবা নিলিমা সিনহা নীংশিং মনা অসি চহী অসিগী ওইনা শক্নাইরবা অইবা ককচিং সুমাক লৈকায়দা লৈবা অইবা ক্ষেত্রি বিরদা মহাক্না মণিপুরী খোরিরোলগীদমক কত্থোকপা অমগা লোয়ননা হোৎনদুনা লাকখিবা কয়া অমদি মণিপুরী খোররোলবু মাঙজিল থানা চৎপা ঙম্নবা লোয়ননা মালেমদা শক্তাক্নবগী লৌখিবা থৌদাংশিং অদুবু মশক খঙবা ওইনা মনা অসি পীনবা লাউথোকপনি হায়রি।
চেরোল অদুনা মখা তারদুনা হায়, নিলিমা সিনহা নীংশিং মনা অসি চহী অসিগী লাক্লিবা নভেম্বর ৪দা বাংলাদেশকী সিলেটতা পাঙথোক্কদবা বাংলাদেশ মণিপুরী সাহিত্য সংসদকী ইন্টারনেসনেল মণিপুরী লিটরেরি কনফারেন্সতা লান্থোক্কনি। মনা অসিদা শকখঙ চে অমা, ইন্নফি অমা, ক্রেস অমা অমসুং শেল ওইনা টাকা লিশিং ১০ (বাংলাদেশ কারেন্সি) য়াওগনি। লোয়ননা মীওই অনীগী হঙ্গৎ-হন্দা চৎপগী অচঙবা শেনফমসু বাংলাদেশ মণিপুরী সাহিত্য সংসদনা পীগনি হায়নসু চেরোলদুনা মখা তানা ফোঙদোরক্লি।


text:
ফার্ষ্ট এইদ হায়বসি অনাবা নত্ত্রগা অশোকপা অমগীদমক অহৌবগী লাইয়েং (initial care) পিবদুবুনি। মসি মহৌশানা এক্সপর্ট ওইদবা (হিরম অসিদা খং-হৈবা নত্তবা) মীওইনা পাংথোক্নৈ, অদুবু ত্রেন তৌরবা মীওইনসু অনাবা নত্ত্রগা অশোকপা মীওই অমদা চুনবা মেদিকেল ত্রিটমেন্ট ফংহন্দ্রিঙৈ মমাংদা পীনৈ। অকক্নবা সেলফ-লিমিট লৈবা অনাবা নত্ত্রগা কা-হেন্না অশোক-অপন থোক্তবশীংদদি ফার্ষ্ট এইদ পীরবা মতুংদা মখা তাবা মেদিকেল কেয়র পীবা মথৌ তাদবসু য়াই। মসিদা মহৌশানা ইচম চম্বা, অদুগা করিগুম্বা কেস খরদা, মিনিমেল ইক্যুইপমেন্টগা লোয়ননা মীওই অমদা তম্বীবা য়াবা লাইফ-সেভিং টেক্নিকশীং (পুন্সি কন্নবগী টেক্নিকশীং)গী সিরিজ অমা য়াউই।
ফার্ষ্ট এইদকী মথৌ
- পুন্সি কনবা।
- মখা তানা অশোক-অপন থোকপা থীংবা।
- ইনফেক্সন থোকহন্দনবা ভাইটেলিটি (vitality) অমসুং রেসিষ্টেন্স লেংদনা থম্বা।
ফার্ষ্ট এইদ কিট
ওফিস, ফেক্টরি, হোম অমসুং স্কুল খুদিংমক্তা এক্সেসিবল ওইবা ফার্ষ্ট এইদ বোক্স অমা লৈগদবনি। মসি দুকানশীংদদি কোম্না ফংই অদুবু নহাক্না য়ুমদা টিন নত্ত্রগা কার্দ বোর্ড বোক্স অমা নহাক্কী ফার্ষ্ট এইদ বোক্স ওইনা শীজিন্নবা য়াই। মখাদা পীরিবশীংসি নহাক্কী ফার্ষ্ট এইদ বোক্সতা য়াউহনগদবা কমন ওইবা পোৎ-চৈশীংনি।
নহাক্কী ফার্ষ্ট এইদ কিট অদু কোম্না উগদবা/ শিজিন্নবা য়াগদবা মফমদা থম্মু। দ্রগশীং (হিদাকশীং) অদু এক্সপিয়ারি দেট হেক য়ৌরকপগা মহুৎ শিন্দোকউ।
না-য়েকপা/ অশোক-অপনগীদমক্তা তৌগদবা মরুওইবা থবক খরা
- নহাক্কী ইমুংদা ফার্ষ্ট এইদ কিট অমা শোয়দনা থম্মু। মদুদা খুদক্তা শিজিন্নবা য়াবা মরুওইবা হিদাক-লাংথকশীং য়াউগদবনি।
- নহাক্কী ফার্ষ্ট এইদ কিট, নন-প্রেস্ক্রিপসন দ্রগশীং য়াউনা হিদাক-লাংথক পুম্নমক অঙাংশীংনা ফংলোইদবা মওংদা থমগদবনি।
- ভিক্টিম অমবু মতেং পাংদ্রিঙৈদা, নশাবু হান্না ঙাকথোক্কদবনি (protect)। ফিভম (সিন) অদু য়েংউ অমসুং করিগুম্বা লৈরবদি, থোক্লিবা অমাং-অতাশীংদু য়েংউ। য়ারিবমখৈদি, ঈ অমসুং অতৈ হকচাংদগী থোক্লকপা মহি-মনাইশীংদগী নশাবু ঙাকথোক্নবা গ্লোব উপকদবনি।
- এমর্জেন্সি অমা থোরকপা মতমদা, লৈ (tongue)না ভিক্টিম অদুগী এয়রৱে (শ্বর হোন্নবা উতোং) ব্লোক তৌহন্দবা অমসুং মচিন অদুদা হকচাংদগী থোরকপা পোৎশকশীং (secretions) অমসুং মপানগী পোৎশক অমত্তা লৈহন্দনবা। মীওই অদু অপন-অরাক লৈতনা ফ্রি ওইনা শ্বর হোলহনবা হায়বসি য়াম্না মরুওই। অমসুং মসি য়াদ্রবদি, খুদক্তা আর্টিফিসিএল রেস্পিরেসন (খুৎশেম্না শ্বর হোলহনবা) পীগদবনি।
- নহাক্না ঈ থোকপগী খুদম লৈব্রা হায়না চেক তৌবা মতমদা, ভিক্টিম অদুদা মিহুন লৈরিব্রা অমসুং ঈ ফজনা চেল্লিব্রা (blood circulation) হায়বদু য়েংগদবনি। করিগুম্বা ভিক্টিম অদু ঈ কা-হেন্না চৎলবা, হু থক্লুরবা নত্ত্রগা শ্বর হোনবা লেপখিবা ওইরবদি য়াম্না থুনা থবক পাংথোক্কদবনি। সেকেন্দ খুদিংমক য়াম্না মরুওই হায়বসি নিংশিংগদবনি।
- ঙক নত্ত্রগা নঙ্গন্দা শাথিনা শোকপা মীওই অমবু, নহাক্না মহাকপু মখা তানা খুদোংথীবা থোক্কদবদগী কন্নবগীদমক নত্ত্রবদি, লেংহন্দনা থম্বা হায়বসি য়াম্না মরুওই। করিগুম্বা মহাক্না ওথোকখ্রবা অমসুং মহাক্কী মঙক অদু তেক্কনি হায়বগী খুদোংথীবা লৈত্রবদি, ফুনগৎপা (choking) থোক্তনবা মহাকপু চেপহল্লু অমসুং মহাকপু ব্লাঙ্কেট নত্ত্রগা কোটনা কুপশিন্দুনা শানা থম্বীয়ু।
- নহাক্না ফার্ষ্ট এইদ পীরিঙৈদা কনাগুম্বা অমবু মেদিকেল এসিষ্টেন্সকীদমক্তা কৌ। দোক্টর অমবু ফোন তৌরিবা মীওই অদুনা এমর্জেন্সি অদুগী মওং-মতৌ শন্দোক্না তাক্কদবনি অমসুং এম্বুলেন্স অদুনা থুংলবা মতমদা করি তৌবা তাবগে হায়বগী পাউতাকসু লৌগদবনি।
- পুক্নিং তপথৌ অমসুং পেসেন্ট অদুদা পুক্নিং-ৱাখলগী (psychological) সপোর্ট পীয়ু।
- ৱাখল মাংলবা নত্ত্রগা ৱাখল মচেৎ ওইনা মাংলবা (unconscious or semi-conscious) মীওই অমদা মহি-মনাই পীথক্লোইদবনি। মহি-মনাই অদুনা মহাক্কী নুংশিৎ উতোং (windpipe)দা চংখিদুনা শ্বর ফুনবা (suffocation) থোকহনবা য়াই। ৱাখল মাংলবা মীওই অমবু খুপাক্না থাদুনা নত্ত্রগা নিক্তুনা হৌগৎহন্নবা হোৎনগনু।
- ভিক্টিম অদু মেদিসিনগী এলর্জি লৈব্রা নত্ত্রগা অখন্নবা কেয়র মথৌ তাবা অতৈ শাথীবা হেলথ প্রোব্লেমশীং লৈব্রা হায়বদু খংদোক্নবা এমর্জেন্সি মেদিকেল আইদেন্টিফিকেসন কার্দ অমা য়াউব্রা য়েংউ।
উনশাদা লেনবা অমসুং তৎপা
উনশাদা লেনবা
- মফম অদুদা অমোৎপা লৈহন্দনবা শাপোন অমসুং অশাবা ঈশীংনা শেংনা অমদি চেক্সিন্না চামথোকউ।
- ঈ থোকপা লেপত্রিফাউবা অশোকপা মফমদুদা হকথেংননা কন্না পাইশিল্লু।
- অশোকপদু ষ্টেরাইল বেন্দেজ (sterile bandage)না য়েৎশিল্লু।
- করিগুম্বা য়াম্না লুনা লেনবা (deep cut) ওইরবদি, য়ারিবমখৈ থুনা দোক্টর অমা কৌগদবনি।
উনশাদা তৎপা / খোৎপা (Abrasions /Scratches)
- শাপোন অমসুং অশাবা ঈশীংনা শেংনা চামথোকউ।
- করিগুম্বা মদু ঈ য়াম্না নত্ত্রগা খরা-খরা থোক্লবদি, মদু ইনফেক্সনদগী ঙাকথোক্নবগীদমক বেন্দেজ য়েৎশিল্লু।
ইনফেক্সন থোক্লবা অশোকপগী খুদমশীং
- পোমখৎপা
- উনশা ঙাংশীনবা
- নাবা ফাউবা
- অরুম লাইহৌ য়াউরকপা
- নাই ওমখৎপা (Presence of pus)
শ্বর ফুনগৎপা (Choking)
করিগুম্বা মীওই অমনা শ্বর ফুনগৎলবদি, মহাক্না লোক হেক খুরিমখৈদি নহাক্না করিসু তৌরোইদবনি।
করিগুম্বা লোক খুবদুনা পোৎশক অদু ত্রেকিয়া (trachea)দগী থোকহনবা ঙমদ্রবা অমসুং ভিক্টিম অদু য়াম্না ৱানা শ্বর হোল্লবা, নত্ত্রগা করিগুম্বা মহাক অদু হিগোক মচু চংলক্লবা অমসুং শ্বর ফুন্না উরবা অদুবু লোক খুদোকপা নত্ত্রগা ৱা ঙাংবা ঙমদবগী মওং উরবদি, “নহাক শ্বর ফুল্লব্রা?” হায়না য়াম্না থুনা হংউ। শ্বর ফুনগৎলিবা ভিক্টিম অমনা, ৱা ঙাংথোকপা ঙমদ্রবসু মহাক্কী মকোক নোমদুনা “হোয়” হায়বগী ইঙ্গিৎ তৌরকপদি য়াই। ৱাহং অসি হংবা য়াম্না মরুওই মরমদি হার্ট এটেক তৌরবা মীওই অমদসু চপ মান্নবা লাইওং লৈগনি, অদুবু মহাক্তি ৱারি শাবা ঙমগনি।
তশেংনা এমর্জেন্সি ওইরে হায়না লৌরবা মতমদতা থবাক্তা নম্বগী থৌওং (Abdominal Thrust) শিজিন্নৌ।
- নহাক্কী নপাম্বোম অদুনা মহাক্কী মখ্বাংদা কোন্দুনা মহাক্কী মতুংদা লেপ্পু।
- খুত্তুম অমা, খুবীগী শরু তাং (knuckle) অদুনা ভিক্টিম অদুগী মিদসেক্সন (midsection) হায়বদি থবাক্কী শরু (breastbone)দগী মখা চত্থবা অদুগা খোইদৌ (navel)দগী খরা কাখৎলগা থম্মু।
- নহাক্কী খুত্তুম অদু অতোপ্পা খুৎ অদুনা চেৎনা পাইয়ু অমসুং খুৎ অনিমক্তু মথক্লোমদা ইনখৎপগী মওংদা মনুংলোমদা নম্লগা (upward-and-inward jab) নঙোল্লোমদা কন্না চিংশিল্লু।
- থৌওং অসি, পোৎশক অদু য়ানুংদগী থোরক্ত্রিফাউবা নত্ত্রগা ভিক্টিম অদু ৱাখল মাংদ্রিবফাউবা (unconscious) লেপ্তনা পীগদবনি।
করিগুম্বা নহাক্না এমর্জেন্সি অদু হেন্দল তৌবদা খুৎলোয়দ্রবদি খুদক্তা পেসেন্ট অদুবু দোক্টরগী মনাক্তা পুগদবনি।
ৱান্থবা (Fainting)
ৱাখল মাংদ্রিঙৈ মমাংদা, ভিক্টিম অদুনা মখাদা পীরিবশিংসিগী কমপ্লেন্ট তৌরম্বা য়াই।
- কোক ঙাউরি ঙাউরি তৌবা।
- শোন্থবা।
- ওনিংবা।
- উনশা তাইফেৎ তাইবা অমসুং ঈংবা।
করিগুম্বা মীওই অমনা ৱান্থগে তৌরক্লবদি মহাক্না ...
- মাংলোমদা নোন্থগদবনি।
- কোক অদু খুউরোমদা নোন্থগদবনি (Lower head toward knees)।
কোক অদুনা হার্টতগী নেমথনা লৈবনা, ঈনা ব্রেনদা চেনশিনগনি।
ভিক্টিম অদুনা ৱাখল তাদবা (unconscious) মতমদা
- ভিক্টিম অদুগী কোক অদুনা নেমথহল্লগা অমসুং খোংনা ৱাংখৎহন্দুনা হিপহল্লু।
- ফি-রোল শেৎপদু কোমথোকহল্লু।
- মায় অমসুং ঙক্তা অঈংবা, অচোৎপা ফি থম্মু।
অয়াম্বা কেসশীংদদি, ভিক্টিম অদু পোজিসন অসিদা থম্বা মতমদা ৱাখল লাক্কল্লি। পেসেন্ট অদুদা মহাক্কী মমীং-মথা হংদুনা মপুং ফানা ৱাখল লাক্লব্রা হায়বদু খংদোক্কদবনি।
দোক্টর অমগা তান্নবনা মতম পুম্বদা খ্বাইদগী হেন্না ফৈ।
কনভলসন (মসল চিংবা)
কনভলসন (ভাইওলেন্ট, ইনভলুন্টরি ওইনা চিংবা নত্ত্রগা মসল ফাজিনবা) অমা হায়বসি ইপিলেপসি (শারৈ হৌবা) নত্ত্রগা খংহৌদনা লাকপা অনাবা অমনা থোকহনবা য়াই। করিগুম্বা ভিক্টিম অদু শ্বর হোনবা লেপখ্রবদি মসি খুদোংথীনিঙাইনি। অসিগুম্বা কেসশীংদদি দোক্টরগী মতেং লৌবা হায়বসি খ্বাইদগী ফৈ।
লাইওংশীং (সিম্পটমশীং)
- হকচাং নিকপগা লোয়ননা মসলশীং কনশিল্লকই অমসুং চপ তিংলকই।
- পেসেন্ট অদুনা মহাক্কী মরৈ চিক্লকপা য়াই নত্ত্রগা শ্বর হোনবা লেপখিবা য়াই।
- মায় অমসুং চিনবানশীংদু হিগোক মচু ওইরকপা য়াই।
- চিন্দা তিন নত্ত্রগা কোঙ্গোল কা-হেন্না থোক্লকপা য়াই।
পাংথোক্কদবা থৌওং/ থবক খরা
- ভিক্টিম অদুগী মনাক্তগী পোৎ-চৈ পুম্নমক লাপ্না থম্বীয়ু অমসুং মকোক মখাদা অমোনবা পোৎশক অমা থম্বীয়ু।
- য়াগী কারক্তা নত্ত্রগা পেসেন্ট অদুগী মচিন মরক্তা করিগুম্বা পোৎশক অমত্তা থম্বীগনু।
- ভিক্টিম অদুদা মহি-মনাই অমত্তা পীথক্কনু।
- করিগুম্বা ভিক্টিম অদু শ্বর হোনবা লেপখ্রবদি, এয়রৱে (শ্বর হোন্নবা উতোং) অদু হাংদোকপ্রা হায়বদু য়েংবীয়ু অমসুং রেস্ক্যু তৌনবা থবক পায়খৎপীয়ু।
- পুক্নিং ঈংনা লৈবীয়ু অমসুং মতেং য়ৌরক্ত্রিফাউবা ভিক্টিম অদুবু নুংঙাইনা পোত্থাহল্লু।
- কনভলসন অয়াম্বদি মসিগী মতুংদা অতোপ্পা কনভলসন অমা নত্ত্রগা ৱাখল তাদবা মতম অমা (a period of unconsciousness) লাক্কল্লি।
পেসেন্ট অদু য়ারিবমখৈ থূনা দোক্টরগী মনাক্তা পুবীয়ু।
হিটষ্ট্রোক (Heatstroke)
- হিটষ্ট্রোক (মৈশানা ৱান্থহনবা) ভিক্টিম অমগী মশা অদু খুদক্তা ঈংথহনগদবনি।
- করিগুম্বা ওইথোকপা য়ারবদি, মহাকপু অঈংবা ঈশীংদা থম্মু; মহাকপু অঈংবা অচোৎপা ফিনা য়োমশিল্লু; নত্ত্রগা মহাক্কী উনশা অদু অঈংবা ঈশীং, উন নত্ত্রগা কোল্ড পেকশীং শিজিন্নদুনা নান্থোকপীয়ু (sponge)।
- ভিক্টিমগী টেম্পেরেচর অদু 101 Fগী মখাদা হায়থখ্রবদি, মহাকপু অঈংবা কা অমদা রিকোভরি পোজিসনদা থম্বীয়ু।
- করিগুম্বা টেম্পেরেচর অদু অমুক হন্না হায়গৎলক্লবদি, ঈংথহন্নবা প্রোসেস অদু অমুক হন্না পাংথোকপীয়ু।
- করিগুম্বা মহাক অদু থকপা ঙম্লবদি, মঙোন্দা ঈশীং খরা পীথকপীয়ু।
- মখল অমত্তগী হিদাক-লাংথক পীজবীগনু।
- মেদিকেলগী মতেং লৌ।
ব্লিদিং (ঈ থোকপা)
ব্লিদিং হায়বসি সর্ক্যুলেটরি সিষ্টেমদগী ঈ মাংখিববুনি। ব্লিদিং অসি ইন্টরনেল ওইনা হায়বদি, হকচাংগী মনুংদা লৈবা ব্লদ ভেসেলশীং (ঈ উতোংশীং)দগী ঈ য়ুরক্তুনা (লিক ওইরক্তুনা), নত্ত্রগা এক্সটরনেল ওইনা হায়বদি, ভজাইনা (হকচাংথোং), চিন, নাতোনগুম্বা নেচরেল ওপনিং অমদগী চেন্থদুনা, নত্ত্রগা উনশা তৎপদগী থোকপা য়াই।
অশোকপদা মপানগী পোৎশক অমা লৈরবদি,
মসি খুদম ওইনা, গ্লাস মচেৎ, উ নত্ত্রগা ধাতু (metal) মচেৎ অমনা থোকহনবা য়াই।
অশোকপা মনুংদা মপানগী পোৎশক (foreign body) অদু অদুম লেংদনা লৈহন্দুনা অশোকপা অদুগী মপান (edge)দা নহাক্কী খুৎশা নত্ত্রগা খুবীনা প্রেসর পীয়ু (নম্মু)। মপানগী পোৎশক অদু লৌথোক্কনু।
মপানগী পোৎশক (foreign body) অদু লেংদনা থম্বীরগা, অশোকপদুগী মপান্দা দ্রেসিং তৌদুনা বেন্দেজনা চেৎনা কিশিল্লু।
করিগুম্বা শোক্লিবদু খোঙ-খুত্তা ওইরবা অমসুং ঈ কা-হেন্না থোক্লবদি, অশোকপা মীওই অদুবু হিপথহল্লু অমসুং মখুৎ নত্ত্রগা মখোং অদু হার্টকী লেভেলদগী হেন্না ৱাংখৎনা থম্মু।
এম্বুলেন্স অমা থৌরাং তৌ, নত্ত্রগা অশোকপদু কারদা হোস্পিটাল য়ৌনবা পু।
লোক খুবদা ঈ য়াউবা (Coughing Blood)
লোক খুবদা ঈ য়াউবা (অপিকপা কপ অমা নত্ত্রগা মসিদগী হেনবা চাং) হায়বসি য়াম্না তোইনা থোক্কনবা থৌওং অমদি নত্তে অদুবু মসি থোকপা তারবদি মসি পেসেন্ট অমসুং মহাক্কী মরি-মতাশীংদদি য়াম্না পাখৎহনগনি। মসি মহৌশানা লংসকী লায়না, হায়বদি লংস কেন্সর নত্ত্রগা শাথীবা ট্যুবরক্যুলোসিস অমা, নত্ত্রগা লংসতা অশোক-অপনগী মওং খরা লৈবনা থোকহল্লকপনি।
মসিগী কেয়র (Care)
- অনাবা অদু মকোক্না নেমথহন্দুনা অমসুং লেংজুমনা খজিক্তং ৱাংখৎহন্দুনা অমসুং অশোকপা নাকল্লোমদা চেপহন্দুনা হিপহল্লু।
- মচিন্দা চানবা চিঞ্জাক নত্ত্রগা মহি-মনাই অমত্তা পীবীগনু।
করিগুম্বা লংসতগী ঈ থোরকপদু থবাক্তা অশোকপা অমা লৈবদগী থোকপা ওইরবদি, অশোকপা অদুদা নুংশিৎ চিংশিনখিদুনা থবাক্কী কেভিটিদা চংখিদুনা অতোপ্পা ওইবা য়াবা কমপ্লিকেসনশীং থোক্লকপা থীংনবগীদমক, ফার্ম ওইবা পেদ (a firm pad) অমা পোলিথিন অমনা য়োমশিন্দুনা অশোকপা মফম অদুদা থম্বীয়ু অমসুং য়ারিবমখৈ চেৎনা ফাজিনবীয়ু।
খুদক্তা নহাক্কী দোক্টর অদু কৌবীয়ু নত্ত্রগা অশোকপা অদু হোস্পিটালদা পুনবা এম্বুলেন্স অমা থৌরাং তৌবীয়ু।
ষ্টোমাকতগী (চাকখাউ) ঈ ওবা
মহৌশানা ঈ থোক্লিবদু ষ্টোমাক অলসর (stomach ulcer) অমনা থোকহল্লি। ষ্টোমাক (চাকখাউ) অদু ঈনা থল্লবা মতমদা, মসি খংহৌদনা চপশিল্লি অমসুং মীওই অদুনা ঈ পুম্নমক অদু ওথোরকই, ঈ অদু লিটর অমা নত্ত্রগা মসিদগী হেনবা য়াই।
মসিগী কেয়র (Care)
- অশোকপা মীওইদু মহাক্কী মখোং অমসুং খোংপাক অদু মহাক্কী মশাদগী হেন্না ৱাংখৎহন্দুনা হিপথহল্লু।
- অশোকপা মীওইদু চুনবা টেম্পেরেচর অমদা থম্মু। ব্লাঙ্কেট কয়ানা কুপশিন্দুনা নত্ত্রগা অশাবা ঈশীং বোটলশীং শিজিন্নদুনা কা-হেন্না শাগৎহনগনু, অশোকপা মীওইদু লুম্বু-লুম্বু শাহল্লু, অমসুং মহাকপু ঈংবনা মরম ওইদুনা থক-থক নিকহনগনু।
- মচিন্দা চানবা চিঞ্জাক নত্ত্রগা মহি-মনাই অমত্তা পীবীগনু।
- মচিন অদু ঈশীংনা চামথোকপা য়াই, অদুবু করিগুম্বা অমত্তা মচিন্দা য়োৎশিনহল্লোইদবনি।
- দোক্টর অমা খুদক্তা কৌবীয়ু, নত্ত্রগা অনাবদু হোস্পিটালদা পুনবা এম্বুলেন্স অমা থৌরাং তৌবীয়ু।
করিগুম্বা অশোকপা মীওইদু ৱান্থখ্রবদি, মহাকপু খুদক্তা রিকভরি পোজিসনদা মহাক্কী নাকল্লোমদা চেপকদবনি, অদুবু মখোঙ অমসুং খোংপাক অদুদি ৱাংখৎহন্দুনা অদুম থমগদবনি।
ৱাখল মাংবা (Unconsciousness)
ৱাখল মাংখিবা হায়বসি মতম পুম্নমক্তা সেরিয়স ওইবা খুদম (sign) অমনি। ৱাখল মাংখিবা হায়বসি মীওই অদুনা মঙোন্দা নিকপা, লাউদুনা কৌবা নত্ত্রগা খুজিন্না শিকপদা পাউখুম অমত্তা পিরক্তবগী মওং অদুনি হায়না লৌবা য়াই। করিগুম্বা ৱাখল মাংলুবা মানবা মীওই অমনা, মঙোন্দা খুজিন্না শিকপদগী, লাউনা কৌবদগী নত্ত্রগা নিকপদগী য়াম্না থুনা ৱাখল তারক্তুনা, মহাক অসি কদাইদা লৈরি অমসুং কনানো হায়বা খংলক্লবদি মীওই অদু তুম্মুবনি অমসুং ৱাখল মাংলুবা নত্তে। ৱাখল মাংবখক ওইবা অশোকপা মীওইশীংদদি, মহাক্কী মমীৎ অদু লেং-ওৎকনি অমসুং মমীত্তা অঙানবা মৈঙাল অমা কাপ্পা মতমদা মীৎ নহা (pupil) অদু পীকশিনগনি (contract)। অদুম ওইনমক, য়াম্না হেন্না ৱাখল মাংখ্রবা মীওইদদি, মমীৎশীং অদু মীৎ নহা দাইলেট (নোর্মেলদগী হেন্না চাউখৎপা) তৌবগা লোয়ননা মাংলোমদা চুমদ্রিং য়েংলিবগুম্না লেংদনা লৈবা য়াই; মীৎ নহাশীং অদুদা অরংবা মৈঙাল অমা কাপশিনবা মতমদা পীকশিল্লোই। অসিগুম্বা কন্দিসনশীং অসিদা, হায়বদি মীৎ নহা দাইলেট তৌবা অমসুং মমীৎশিং অদু পোজিসন অমদা লেংদনা লৈরবদি, মহৌশানা মসিনা তাক্লিবসি অনাবা/ অশোকপা মীওই অদু শিগদৌরে হায়বসিনি। মীওই অমা নহাক্না ৱাখল মাংবা মান্না থেংনরবদি, নিকপা, লাউবা অমসুং খুজিন্না শিকপগী থৌওংসি পাংথোকউ। করিগুম্বা পাউখুম অমত্তা ফংদ্রবদি, মহাক অদু ৱাখল মাংলে (unconscious) হায়না লৌবা য়ারে।
মসিগী কেয়র (Care)
- অশোকপা মীওইদু মখাদা পীরিবা মওং অসিদা রিকভরি পোজিসন্দা থম্মু: মনমগন ওন্থোকহল্লু।
- মহাক্কী মখুৎ ওইথংবদু ওইথংবা মনিং (buttock)গী মখাদা ননশিন্দুনা থম্মু।
- মখুৎ য়েৎ অদুনা মকোক্কী মথক্তা (above) থম্মু।
- মশা অদু ওইথংবা নাকলগী মথক্তা থম্মু।
- য়েত্থংবা মখোং অদু কোনশিনবগী মওংদা (bent position) থম্মু।
- য়েত্থংবা খুৎ অদু কোনশিনবগী মওংদা থম্মু।
- মচিন অমসুং মখনাউদগী, অহাপ্পা য়া (dentures) য়াউনা, পোৎশক খুদিংমক লৌথোক্তুনা এয়রৱে (শ্বর হোন্নবা উতোং) অপন-অরাক লৈহন্দনা অশোকপা মীওই অদুবু শ্বর কোম্না হোনবা ঙমহন্নবা তৌগদবনি।
- ওইথংবা খুৎ অদু মশাদুগী মতুংলোমদা তপ্না লৌথোকউ।
- হৌজিক মকোক অদু মথক্লোমদা অমসুং মনিংলোমদা থাংগত্তুনা এয়রৱে (শ্বর হোন্নবা উতোং) অদুদা অপন-অরাক লৈত্রব্রা হায়বদু য়েংগদবনি।
মসি লেফট-সাইদ রিকভরি পোজিসননি, অদুবু অশোকপা মীওই অদু রাইট-সাইদ রিকভরি পোজিসন্দা ওন্থোক্লগদি মসি হেন্না খুদোংচাগনি, অমসুং মসিদা ওন্থোক্লগদি মথক্তা পীরিবা রুটিন অসি ওইনা য়েৎকী মহুৎ শিন্দোক্তুনা অমদি অতৈসু ওন্থোক্তুনা পাংথোক্কদবনি। অনাবা অদু অতৈ অশোক-অপন লৈবদগী নত্ত্রগা পন্দুনা লৌথোকপা য়াদবদগী রিকভরি পোজিসনদা থম্বা ওইথোক্ত্রবদি এয়রৱে (শ্বর হোন্নবা উতোং) অদু শেংদোক্নবগীদমক খয়াৎ (jaw) অনিগী মনিংদা খুৎশা অনি থমদুনা অমসুং খয়াৎ অদু নাতোল্লোমদা ইনখৎপা তাই। মসিনা লৈ (tongue) অদু মাংলোমদা চৎখৎহন্দুনা অমদি খৌনাউগী মনিংদগী লাপথোকহন্দুনা এয়রৱে (শ্বর হোন্নবা উতোং) অদুদা অপন-অরাক লৈহল্লোই। করিগুম্বা অচম্বা প্রোসিদ্যুওর অসিনা এয়রৱে (শ্বর হোন্নবা উতোং) অদু শেংদোকপা ঙমদ্রবদি, মচিন্দু হাংদোকউ, মদুদা লৈবা অকায়-অতোয়শীং শেংদোকউ অমসুং মরৈ অদু রুমাল অমনা পায়রগা মাংলোমদা চিংউ। মসিনা এয়রৱে (শ্বর হোন্নবা উতোং) অদু শেংহল্লগনি। য়াম্না মরুওইনা নিংশিংগদবা অমদি, অশোকপা মীওইদু রিকভরি পোজিসন্দা থমদুনা মশা মথন্তা এয়রৱে (শ্বর হোন্নবা উতোং) ক্লিয়র তৌজদ্রিবফাউবা নত্ত্রগা দোক্টর নত্ত্রগা অতৈ ত্রেন তৌরবা মীওইশীংনা অখন্নবা মখল অমগী শ্বর হোলহন্নবা ট্যুব অমা থীংজিন্দ্রিবফাউবা, মথক্তা পীরিবা পাম্বৈশীং অসিদগী অমগী মতেংনা এয়রৱে (শ্বর হোন্নবা উতোং) অদু অপন-অরাক লৈহন্দনা থমগদবনি। ত্রেন তৌদবা মীওই অমনা ট্যুব অমা থীংজিন্নবা হোৎনরবদি মদুনা অশোকপদুদা/ অনাবদুদা কান্নবা পীবগী মহুত্তা হেন্না মাং-তাক্নিংঙাই ওইগনি।
- মচিন্দা চানবা চিঞ্জাক নত্ত্রগা মহি-মনাই অমত্তা পীগনু, মরমদি মসিনা অশোকপা মীওই অদুবু শ্বর ফুলহন্দুনা নুংশিৎ উতোং ব্লোক তৌগনি অমদি মসিনা মহাকপু শ্বর হোনবা ঙমহল্লোই।
- দোক্টর অমা কৌবীয়ু নত্ত্রগা অশোকপা মীওইদু হোস্পিটালদা পুনবা এম্বুলেন্স অমা থৌরাং তৌবীয়ু।
- দোক্টর নত্ত্রগা এম্বুলেন্স অমা থুংলবা ঙাইরিঙৈদা নহাক্না এয়রৱে (শ্বর হোন্নবা উতোং) ক্লিয়র তৌদুনা থম্বদা নত্তনা অশোকপা মীওই অদুদা থোকপা অতৈ অশোক-অপনশীংসু য়েংশিনগদবনি।
করিগুম্বা অশোকপা মীওই অদু শিবদৌনা উরবদি, হায়বদি করিগুম্বা শ্বর হোনবা অমসুং হার্ট লেপখিবা মান্না উরবদি, কিস ওফ লাইফ (Kiss of Life) অমসুং হার্ট মসাজ (heart massage) খুদক্তা হৌবীগদবনি। য়ারিবমখৈ থুনা দোক্টর নত্ত্রগা এম্বুলেন্স অমসু কৌগদবনি। করিগুম্বা অশোকপা মীওই অদু মতম খরগী মমাংদা শিবনা মরম ওইদুনা চপ তিংনা (stiff) লৈরবদি, নহাক্না মহাকপু থেংনবদা লৈরম্বা ফিভম অদুদা কায়দনা থম্বীয়ু অমসুং দোক্টর অমা অমসুং, করিগুম্বা মথৌ তারবদি পুলিস কৌবীয়ু।
ৱাখল মাংবগী মরমশীং (Causes of unconsciousness)
ৱান্থবা, কোক শোকপা, ষ্ট্রোক, ইপিলেপসি – য়াং চিংবা নত্ত্রগা মসল চিংবা, হার্ট এটেক, দাইএবেটিস, দ্রগ, দ্রিঙ্ক, ঈ কা-হেন্না থোকপা, অকনবা এলর্জি, ইলেক্ট্রিক্না চিংবা, ঈশীংদা ঈরাক্নবা, গ্যেস পোইজনিং অসিনচিংবসি ৱাখল মাংবা (unconscious) থোকহনবা মরমশীংনি।
ইলেক্ট্রিক্না চিংবা অমসুং ঈশীংদা ঈরাক্নবা (Electric shock & Drowning)
ঈলেক্ট্রিক্না চিংবা
মসি মহৌশানা খংদোকপা লায় মরমদি অশোকপা মীওই অদু ইলেক্ট্রিক্কী খুৎশু-খুৎলাই নত্ত্রগা কেবলগী মনাক্তা ৱাখল মাংদুনা তারমগনি।
লাইয়েং
- অশোকপা মীওই অদুদা শোক্ত্রিঙৈ মমাংদা ইলেক্ত্রিক সপ্লাই অদু স্বিটচ ওফ তৌবা নিংশীংউ।
- করিগুম্বা অশোকপা মীওই অদু শ্বর হোল্লিবা ওইরবদি, মহাকপু রিকভরি পোজিসন্দা (Recovery Position)।
- করিগুম্বা অশোকপা মীওই অদু শ্বর হোনবা লেপখ্রবদি, নহাক্না খুদক্তা কিস ওফ লাইফ অমসুং হার্ট মসাজ হৌগদবনি।
- দোক্টর নত্ত্রগা এম্বুলেন্স অমা কৌগদবনি।
ঈশীংদা ঈরাক্নবা
লাইয়েং
- এয়রৱে (শ্বর হোন্নবা উতোং) শেংদোকউ অমসুং অশোকপা মীওই অদু শ্বর হোল্লিব্রা অমসুং হার্ট চোংলিব্রা হায়বদু য়েংউ।
- করিগুম্বা হার্ট চোংবা অমসুং শ্বর হোনবা লেপখ্রবদি, নহাক্না খুদক্তা কিস ওফ লাইফ অমসুং হার্ট মসাজ হৌগদবনি।
- করিগুম্বা অশোকপা মীওই অদু চুম্নগী ৱাখল মাংবখক ওইরবদি, মহাকপু ঈশীংদগী হেক লৌখৎপগা রিকভরি পোজিসনদা থমগদবনি।
- খুদক্তা দোক্টর নত্ত্রগা এম্বুলেন্স অমা কৌগদবনি।
পোইজন (poison)
পোইজন (poison) হায়বসি, করিগুম্বা মতিক চাবা চাংদা হকচাংদা চংখ্রবা নত্ত্রগা চাশিনখ্রবদি মীওইবগী পুন্সিবু মাংহনবা নত্ত্রগা অমাং-অতা থোকহনবা ঙম্বা পোৎশক নত্ত্রগা গ্যেসনি। মখোয়না হকচাংদা মখাদা পীরিবা মওং অহুম অসিদা চংশিনখিবা ঙম্মী:
- লংসকী খুত্থাংদা।
- উনশাগী খুত্থাংদা।
- চিনবানগী মতেংনা।
লংসকী খুত্থাংদা (Through the lungs)
লংসকী খুত্থাংদা পোইজনিং ওইবা হায়বসি শ্বর হোনবা (Breathing) হায়বসিগী মখাদা নৈনৈ। মফমসিদদি, ঐখোয়না উনশাগী খুত্থাংদা নত্ত্রগা চিনবানগী মতেংনা, শোয়দুনা নত্ত্রগা পুক্নিংনা খংনা, হকচাংদা চংখিবা পোইজনখক্তমক নৈনগনি। অকক্নবা হোর্টিকলচর অমসুং এগ্রিকলচরগী তিলহাক হিদাকশীংগা শোক্ন-শম্নবদগী লাকপা পোইজনশীং, অমসুং কন্দিসনশিং অসিগী লাইয়েং অসিসু নৈনগনি। পোইজনিংগী থৌওং অয়াম্বদি শোয়বগী থৌওংশীংদগী থোকই (accidental), অমসুং শোয়বগী থৌওংশীং অসিদগী ঙাকথোক্নবা মাংজৌনবা থৌরাংশীং পায়খৎপা হায়বসি য়াম্নমক মথৌ তাই।
মরুওইবা তৌরোইদবা খরা
- টেব্লেট নত্ত্রগা মেদিসিনশীং অসি কৈদৌঙৈদা অঙাংশীংনা ফংগদবা মফমদা থম্লোইদবনি। মখোয় অসি শো লোনবা উপু অমগী মনুংদা, নত্ত্রগা মখোয়না ফংলোইদবা (খুদম ওইনা, উপু অমগী মথক্তা) মফমদা থমগদবনি।
- টেব্লেট নত্ত্রগা মেদিসিনশীং অসি কৈদৌঙৈদা মতম শাংনা থমজিল্লোইদবনি। মখোয়সু ফৎচিল্লক্তে, অমসুং লাইয়েংগী কোর্স অমা লোয়রবা মতুংদা লেমহৌবশীং অদু সপ্লাইয়র (কেমিষ্ট নত্ত্রগা দোক্টর) অদুদা হন্দোকখিগদবনি নত্ত্রগা লাভাটোরিদা থাদখিগদবনি।
- অমম্বদা কৈদৌঙৈদা হিদাক চারোইদবনি --- হিদাক চাদ্রিঙৈ নত্ত্রগা পীজদ্রিঙৈদা মতম পুম্বদা লেবেল অদু পাগদবনি।
- হকচাংদা মাং-তাকহন্নিঙাই ওইবা মহি-মনাইশীং কৈদৌঙৈদা লেমনেদ (lemonade) নত্ত্রগা অতৈ দ্রিঙ্ক বোটলশীংদা হাপচিল্লোইদবনি। অঙাংশীংনা বোটল অদুবু মশক খংদুনা মদুদা য়াউরিবশীংদু থকখিবা য়াই।
- অপিকপা অঙাংশীংনা ফংবা ঙমগদবা অনেম্বা মফমদা কৈদৌঙৈদা দোমেষ্টিক ক্লিনরশীং অমসুং দিটরজেন্টশীং থম্লোইদবনি। (ব্লিচ অমসুং লাভাটোরি ক্লিনরশীং য়ান্সিন্নরগা হেন্না লু-নানবা লাভাটোরি অমা ফংলোই অদুবু মদুনা হু চেনবা গ্যেস অমা পুথোক্কনি অমসুং মদু শ্বর হোনবদা য়াউখ্রবদি পোইজনস ওই।)
- অশোকপা মীওই অমবু কৈদৌঙৈদা ওথোকহনগনু: কৈদৌঙৈদা থুমগী ঈশীং চাং য়াম্না পীথক্কনু।
- চিন্দা করিগুম্বা অমত্তা পীজ-পীথক্কনু (অশোকপা মীওই অদু ৱাখল তারিবা মীওই অমসুং মচিনবান অদু মৈনা চাকখিবা নত্ত্রবদি)।
- করিগুম্বা অশোকপা মীওই অদু ৱাখল তাদ্রবা ওইরবদি মচিন্দা করিমত্তা পীজনবা হোৎনগনু।
- করিগুম্বা মীওই অদুনা পেত্রোলিয়মনা শেম্বা পোৎশক অমা য়োৎশিনখিবা ওইরবদি মহাক্না ওথোরকপা ঙাইদুনা লৈগনু: মীওই অদু হৌরকপদগী রিকভরি পোজিসন্দা, মকোক অদু হার্টতগী নেমথহন্দুনা থমগদবনি।
- কৈদৌঙৈদা টেব্লেট অমত্তা, মরুওইনা তুম্নবগি টেব্লেটশীং (স্লিপিং টেব্লেটশীং) আলকোহলগা (য়ু) লোয়ননা পীজগনু নত্ত্রগা চাগনু। পুন্সিন্নবা অসি পুন্সি মাংনিঙাই ওইবা য়াই।
কমন ওইবা পোইজনশীং (Common poisons)
নুমিৎ খুদিংগী ওইবা পুন্সিদা থেংনরিবা কমন ওইবা পোইজন খরদি মখাদা পীরি। মখোয় অদুদি:
- বেরি অমসুং মরুশীং (Berries and seeds),
- ফঞ্জাই: টোদষ্টুল (Fungi: toadstools),
- পুমথরবা চিঞ্জাকশীং,
- মপাঙ্গল লৈবা কেমিকেলশীং: পেরাফিন, পেত্রোল ব্লিচ, নাপী হাৎনবা হিদাক, কেমিকেল ফর্টিলাইজরশীং,
- হিদাক-লাংথকশীং: এসপিরিন, স্লিপিং টেব্লেটশীং, ত্রানক্যুইলাইজর (পংথহন্নবা হিদাক), আইরন টেব্লেটশীং,
- শাগী খোইচাক: উচি অমসুং মাউজগী পোইজনশীং,
- অলকোহোল,
- অশংবা মচুগী আলুশীং, (অশংবা মচুগী আলুশীং অসি কয়ামুক খুদোংথীনিঙাই ওইবগে হায়বদু খন্নদে। অদুবু মখোয়না পুক নাহনবা, ওহনবা অমসুং হকচাংবু কোলাপস (collapse) তাহনবা ঙম্বা দাইরিয়া ফাউবা লাকহনবা য়াই)।
ময়ামগী ওইবা লাইয়েং (General Treatment)
- অশোকপা মীওই অদু ৱাখল তাবা নত্ত্রগা ৱাখল মাংবা ওইবা য়াই, অমসুং করিগুম্বা মহাক অদু অহানবগী অসি ওইরবদি, নহাক্না তৌরিবা থবক অদুদা মতেং খরা পাংবা ঙম্বসু য়াই।
- অশোকপা মীওই অদু ৱাখল তাবা ওইরবদি, করি, কয়া য়াম্না অমসুং করম্বা মতমদা য়োৎশিনখিবগে হায়বদু খংদোকপা ঙম্নবা হোৎনৌ।
- করিগুম্বা অশোকপা মীওই অদুগী মনাক নকপা মফম অদুদা টেব্লেট, অহাংবা বোটল নত্ত্রগা কার্টোন লৈরম্লবদি, মখোয়দু হোস্পিটালদা য়েংশিন্নবগীদমক্তা থম্মু। মসিনা য়োৎশিনখ্রিবা পোইজন অদু মশক খংদোকপদা মতেং পাংবা য়াই।
- অশোকপা মীওই অদুগী মচিন অদু কুপ্না য়েংউ। করিগুম্বা মৈনা চাকপগী খুদম লৈরবা অমসুং অশোকপা মীওই অদুনা মহি-মনাই য়োৎপা ঙম্লিবা ওইরবদি, মহাক্না থকপা ঙম্লিবা চাংদা শঙ্গোম নত্ত্রগা ঈশীং পীথকউ।
- অশোকপা মীওই অদুনা ওরক্লবদি--- অওবা অদু পাত্র নত্ত্রগা পোলিথিনগী বেগ অমদা লৌশিল্লু অমসুং হোস্পিটালদা য়েংশিন্নবা থম্মু। অমুকসু, মসিনা য়োৎশিনখ্রিবা পোইজন অদু মশক খংদোকপদা মতেং পাংবা য়াই।
- করিগুম্বা অশোকপা মীওই অদু নহাক্না শেন্নরিঙৈদা ৱাখল মাংলবা নত্ত্রগা ৱাখল মাংলক্লবা ওইরবদি অশোকপা মীওই অদু য়ারিবমখৈ থুনা হোস্পিটালদা পুগদবনি।
উনশাগী খুত্থাংদা পোইজনিং ওইবা (Poisoning through the skin)
ঙসিদি তিলহাৎ হিদাক (pesticides) কয়াদা, মরুওইনা পাম্বী চারা শেম্বা অমসুং লৌমীশীংনা শিজিন্নরিবশীংদা, করিগুম্বা উনশাগা থেংনরুবা মতমদা, হকচাংদা চংদুনা মাং-তাকপা ফল পীবা ঙম্বা মপাঙ্গল কনবা কেমিকেলশীং (খুদম ওইনা, মালাথিওন) য়াউবা য়াই।
মসিগী খুদমশীং (Clues)
- তিলহাৎ হিদাক (পেষ্টিসাইদ) অমগা খংনা-খংনা শোকপা নত্ত্রগা মোৎশিনবা (Known contact or contamination)।
- হকচাং নিকপা, মসল চিংবা অমসুং খংহৌদনা চিংথেকপা।
- অশোকপা মীওই অদু তপ্না তপ্না ৱাখল মাংলকপা।
মসিগী কেয়র (Care)
- মোৎশিল্লবা এরিয়া (contaminated area) অদু অঈংবা ঈশীংনা ফজনা চামথোকউ।
- মোৎশিল্লুরবা ফি-রোল অদু চেক্সিন্না, কেমিকেল অদু নশানা শোক্তনা লৌথোকপীয়ু।
- অশোকপা মীওই অদুদা পাখত্তনবা হায়য়ু, মহাকপু হিপথহল্লু অমসুং মহাকপু তুমিন্না অমসুং লেংদনা লৈনবা পুক্নিং থৌগৎকদবনি।
- য়ারিবমখৈ থুনা হোস্পিটালদা পুনবা থৌরাং তৌগদবনি।
- অশোকপা মীওই অদু ঈংহল্লু; মরাইবক্তা কোল্ড পেদ থম্বীয়ু অমসুং মঙক্কী মনিংথংবা শরুক, য়াংলেন অমসুং মশা অদু অঈংবা ঈশীংনা নান্থোকপীয়ু।
- অশোকপা মীওই অদু ঙম্লিবমখৈ অঈংবা মহি-মনাই থক্নবা পুক্নিং থৌগৎকদবনি।
- মসল চিংলকপ্রা অমসুং মসল ফাজিলকপ্রা হায়বদু কুপ্না য়েংগদবনি।
- করিগুম্বা অশোকপা মীওই অদু ৱাখল মাংলক্লবদি, শ্বর হোনব্রা য়েংউ অমসুং মীওই অদু রিকভরি পোজিসন্দা থম্মু।
- মতম পুম্নমক্তা পোইজন হাপ্পা পাত্রদু থমজিল্লু। পাত্রদুদা মদুগী লাইয়েংগী মরোল ইরম্বা য়াই, মদুগী মথক্তা মদু নহাক্কী দোক্টরদা য়েংহনবসু মরুওই।
সোর্স: পোর্টেল কন্টেন্ট টিম


text:
প্রধান মন্ত্রী শ্রী নরেন্দ্র মোদীনা জর্মনীগী চাঞ্চেলর, ঐচ.ই. শ্রী ওলাফ শোলজনা পীরকপা বর্তন তৌরকপদগী জুন ২৬-২৭, ২০২২ ফাওবা জর্মন প্রসিদেন্সীগী মখাদা জি৭ সম্মিৎকীদমক শ্লোস এলমৌ, জর্মনীদা চৎকদৌরি। সম্মিৎ মনুংদা, অকোইবগী ফীভম, ইনর্জী, অইং-অশা, ফুদ সেক্যুরিতী, হকশেল, জেন্দর ইক্বেলিতী অমসুং দেমোক্রেসী য়াওবা সেসন অনিদা প্রধান মন্ত্রীনা ৱা ঙাংলবা য়াই। মরু ওইবা হীরমশিং অসিদা মালেমগী থাক্তা তেংবাং পীনরিবা অসি মপাঙ্গল কনখৎহন্নবা খোঙথাং ওইনা অর্জেন্তীনা, ইন্দোনেসিয়া, সেনেগল অমসুং খা অফ্রিকা অসিগুম্বা অতোপ্পা দেমোক্রেসীশিংদসু বর্তন তৌখি। সম্মিৎ অসিগী মনুংদা প্রধান মন্ত্রীনা শরুক য়ারিবা লৈবাক খরগী লুচিংবশিংগা লোয়ননা বাইলেতরেল মীফমশিং পাঙথোক্কনি।
ভারত অমসুং জর্মনীগী মরক্তা লৈরিবা মপাঙ্গল কনবা অমসুং অচেৎপা পার্তনরশিপ অমসুং অৱাংবা থাক্কী রাজনিতীগী মরীশিং অসি য়েংলগা জি৭ সম্মিৎকীদমক বর্তন তৌখি। ভারত-জর্মনীগী ইন্তর-গভর্নমেন্তেল কনসলতেসন (আই.জি.সি.)গী তরুক শুবা ইদিসনগীদমক মে ২, ২০২২ চৎখিবা অসিনা প্রধান মন্ত্রীগী ইকোন-কোন্না জর্মনীগী খোঙচৎ ওইখি।
সম্মিৎ শরুক য়ারবা মতুংদা প্রধান মন্ত্রীনা হান্নগী য়ু.এ.ই.গী প্রসিদেন্ত অমসুং আবু ধাবীগী লৈঙাকপা ঐচ.ঐচ. শেখ খলীফা বিন জায়দ অল নাহয়ান লৈখিদবগী মহাক্না হকথেংননা চৎতুনা অৱাবা ফোঙদোক্নবা জুন ২৮, ২০২২দা য়ুনাইতেদ আরব ইমিরেৎস (য়ু.এ.ই.)দা চৎকনি। পি.এম.না ঐচ.ঐচ. শেখ মোহম্মদ বিন জায়দ অল নাহয়াননা মীখলদা য়ু.এ.ই.গী অনৌবা প্রসিদেন্ত অমসুং আবু ধাবীগী লৈঙাকপা ওইনা খনখিবদা নুংঙাইবা ফোঙদোক্নবগী খুদোংচাবা অমসু লৌগনি।
প্রধান মন্ত্রীনা জুন ২৮গী নুমিদাং অদুমক্তদা য়ু.এ.ই. থাদোক্তুনা লাক্কনি।


text:
কমর্স অমসুং ইন্দস্ত্রী মন্ত্রালয়
মরু ওইবা ইন্দস্ত্রী নিপালগী ইন্দেক্স অসি ২০২২গী মেদা চাদা ১৮.১ হেনগৎলকখ্রে; ইলেক্ত্রিসিতী, সিমেন্ত, কোল অমসুং ফর্তিলাইজরশিং অসিনা য়াম্না ৱাংনাহেনগৎলকপগা লোইননা মাংজিল থারি
২০২২গী মেগীদমক্তা মরু ওইবা ইন্দস্ত্রী নিপালগী ইন্দেক্স (বেজ: ২০১১-১২=১০০)
Posted On:
30 JUN 2022 5:42PM by PIB Imphal
মরু ওইবা ইন্দস্ত্রী নিপালগী অপুনবা ইন্দেক্স অসি ২০২১গী মেগী ইনদেক্সকা চাংদম্নবদা ২০২২গী মেদা চাদা ১৮.১ হেনগৎলকখ্রে (প্রোবিজনেল)। ইন্দেক্স অসি ২০২২গী মেদা ১৪৮.১ ওইখি। সেমেন্ত, কোল, ফর্তিলাইজরশিং অমসুং ইলেক্ত্রিসিতী ইন্দস্ত্রিশিংনা মামাং চহিগী চপ মান্নবা মতম অদুগা য়েংনবদা ২০২২গী মেদা য়াম্না ৱাংনা হেনগৎলকপা থেংনখি। কোল ইন্দস্ত্রীনা ২৫.১%দা হেনগৎলকখি আমসুং ফর্তিলাইজর ইন্দস্ত্রীশিংনা ২২.৮% হেনগৎলকখি। অদুগা সিমেন্ত ইন্দস্ত্শিংনা ২৬.৩% হেনগৎলকখি, ইলেক্ত্রিসিতী সেক্তরনা ২২%দা হেনগৎলকখি।
দ দিপার্তমেন্ত ফোর প্রোমোশন ওফ ইন্দস্ত্রি এন্দ ইন্তর্নেল ত্রেদনা ঙসি ২০২২গী মে থাগীদমক্তা মরু ওইবা ইন্দস্ত্রী নিপালগী ইন্দেক্স (আই.সি.আই.) থাদোরকখ্রে। আই.সি.আই.না অপুনবা ওইনা অমসুং অমমমতা ওইনা খনগৎলবা মরু ওইবা ইন্দস্ত্রী নিপাল খুদম ওইনা কো, ক্রুদ ওইল, নেচরেল গ্যাস, রিফাইনরী প্রোদক্তশিং, ফরইতলাইজরশীং, স্তীল, সিমেন্ত অমসুং ইলেক্ত্রিসিতীগী প্রোদক্সনগী পর্ফোর্মেন্স অদু ওল্লি। মরু ওইবা ইন্দস্ত্রীশিং অসি ইন্দেক্স ওফ ইন্দস্ত্রীজ প্রোদক্সন (আই.আই.পি.)দা য়াওবা পোৎলমশিংগী অরুম্বগী চাদা ৪০.২৭ ওই। চহগী অমসুং থাগী ইন্দাইসেস অমসুং গ্রোথ রেতশিং অদু মথংশিৎনা এনেক্স I অমসুং IIদা পীরি।
২০২২গী ফেব্রৱারীগীদমক্তা মরু ওইবা ইন্দস্তঈশিংগী ইন্দেক্সকী ফাইনেল গ্রোথ রেত অসি প্রোবিজনেল লেভেল ৫.৮%দগী ৫.৯%দা রিভাইজ তৌখ্রে। ২০২২-২৩গী এপ্রিল-মেদা আই.সি.আই.গী গ্রোথ রেত অসি মমাংগী ফিস্কেল য়িয়রগী চপ মান্নবা মতম অদুগা চাংদম্নবদা ১৩.৬% (পি.) ওইখি।
মরু ওইবা ইন্দস্ত্রী নিপালগী ইন্দেক্সকী সমরী অদু মকাদা পীরি:
কোল – কোলগী পোত্থোক (অরুম্বা: চাদা ১০.৩৩) অসি ২০২১গী মেগা চাংদম্নবদা ২০২২গী মেদা চাদা ২৫.১ হেনগৎলকখি। মসিগী ক্যুমুলেতিব ইন্দেক্স অসি মমাং চহিগী চপ মান্নবা মতম অদুগা চাংদম্নবদা ২০২২-২৩গী এপ্রিলদগীনা মে ফাওবগী মনুংদা চাদা ২৬.৯ হেনগৎলকখি।
ক্রুদ ওইল- ক্রুদ ওইলগী পোত্থোক (অরুম্বা: চাদা ৮.৯৮) অসি ২০২১গী মেগা চাংদম্নবদা ২০২২গী মেদা চাদা ৮.৬ হেনগৎলকখি। মসিগী ক্যুমুলেতিব ইন্দেক্স অসি মমাং চহিগী চপ মান্নবা মতমগা চাংদম্নবদা ২০২২-২৩গী এপ্রিলদগীনা মে ফাওবগি মনুংদা চাদা ১.৮ হেনগৎলকখি।
নেচরেল গ্যাস - নেচরেল গ্যাসকি পোত্থোক (অরুম্বা: চাদা ৬.৮৮) অসি ২০২১গী মেগা চাংদম্নবদা ২০২২গী মেদা চাদা ৭.০ হেনগৎলকখি। মসিগী ক্যুমুলেতিব ইন্দেক্স অসি মমাং চহিগী চপ মান্নবা মতমগা চাংদম্নবদা ২০২২-২৩গী এপ্রিলদগীনা মে ফাওবগি মনুংদা চাদা ৬.৭ হেনগৎলকখি।
পেত্রোলিয়ন রিফাইনরী প্রোদক্তশিং- পেত্রোলিয়ম রিফাইনরীগী পোত্থোক (অরুম্বা চাদা ২৮.০৪) অসি ২০২১গী মেগা চাংদম্নবদা ২০২২গী মেদা চাদা ১৬.৭ হেনগৎলকখি। মসিগী ক্যুমুলেতিব ইন্দেক্স অসি মমাং চহিগী চপ মান্নবা মতমগা চাংদম্নবদা ২০২২-২৩গি এপ্রিলদগীনা মে ফাওবগি মনুংদা চাদা ১২.৮ হেনগৎলকখি।
ফর্তিলাইজরশিং – ফর্তিলাইজরশিংগী পোত্থোক (অরুম্বা চাদা ২.৬৩) অসি ২০২১গী মেগা চাংদম্নবদা ২০২২গী মেদা চাদা ২২.৮ হেনগৎলকখি। মসিগী ক্যুমুলেতিব ইন্দেক্স অসি মমাং চহিগী চপ মান্নবা মতমগা চাংদম্নবদা ২০২২-২৩গী এপ্রিলদগীনা মে ফাওবগি মনুংদা চাদা ১৬.৩ হেনগৎলকখি।
স্তীল - স্তীলগী পোত্থোক (অরুম্বা চাদা ১৭.৯২) অসি ২০২১গী মেগা চাংদম্নবদা ২০২২গী মেদা চাদা ১৫.০ হেনগৎলকখি। মসিগী ক্যুমুলেতিব ইন্দেক্স অসি মমাং চহিগী চপ মান্নবা মতমগা চাংদম্নবদা ২০২২-২৩গী এপ্রিলদগীনা মে ফাওবগী মনুংদা চাদা ৮.৪ হেনগৎলকখি।
সিমেন্ত – সিমেন্তকী পোত্থোক (অরুম্বা চাদা ৫.৩৭) অসি ২০২১গী মেগা চাংদম্নবদা ২০২২গী মেদা চাদা ২৬.৩ হেনগৎলকখি। মসিগী ক্যুমুলেতিব ইন্দেক্স অসি মমাং চহিগী চপ মান্নবা মতমগা চাংদম্নবদা ২০২২-২৩গী এপ্রিলদগীনা মে ফাওবগী মনুংদা চাদা ১৫.৯ হেনগৎলকখি।
ইলেক্ত্রিসিতী – ইলেক্ত্রিসিতী পুথোকখিবা (অরুম্বা চাদা ১৯.৮৫) অসি ২০২১গী মেগা চাংদম্নবদা ২০২২গী মেদা চাদা ২২.০ হেনগৎলকখি। মসিগী ক্যুমুলেতিব ইন্দেক্স অসি মমাং চহিগী চপ মান্নবা মতমগা চাংদম্নবদা ২০২২-২৩গী এপ্রিলদগীনা মে ফাওবগী মনুংদা চাদা ১৬.৭ হেনগৎলকখি।
নোত ১: মার্চ ২০২২, এপ্রিল, ২০২২ অমসুং মে, ২০২২গী দেতা অসি প্রোবিজনেলনি। মরু ওইবা ইন্দস্ত্রীশিংগী ইন্দেক্স নম্বরশিং অসি সোর্স এজেন্সীশিংদগী অপদেৎ তৌরবা দেতাগী মতুং ইন্না রিভাইজ/ফাইনেলাইজ তৌখি।
নোত ২: ২০১৮গী এপ্রিলদগী, রিন্যুৱেবল সোর্সশিংদগী ইলেক্ত্রিসিতী পুথোকপগী দেতাসু য়াওরি।
নোত ৩: ইন্দস্ত্রীগী মতুং ইন্না মথক্তা পীখ্রিবা অরুম্বশিং অদু আই.আই.পি.দগী লৌরকপা ইন্দস্ত্রী অমমমগী অরুম্বশিংনি অমসুং আই.সি.আই.গী অপুনবা অরুম্বা অদু ১০০গা মান্নহন্দুনা প্রো রেতা বেসিসতা খাইদোকই।
নোত ৪: ২০১৯গী মার্চতগী, শাবা লোইরবা স্তীলগি পোত্থোক্কী মনুং চন্না ‘কোল্দ রোলদ (সি.আর.) কোইলস’ হায়রিবআ আইতেম অসিগী মখাদা হোত রোলদ পিকলদ এন্দ ওইলদ (ঐচ.আর.পি.ও.) কৌবা অনৌবা স্তীলগী পোত্থোক অমসু য়াওহনখি।
নোত ৫: ২০২২গী জুনগীদমক্তা ইন্দেক্স অসি ২০২২গী জুলাই ২৯, ইরাই নুমিত্তা ফোংগনি।
এনেক্স I
মরু ওইবা ইন্দস্ত্রী নিপালগী পর্ফোর্মেন্স
চহি ইন্দেক্স অমসুং গ্রোথ রেত
বেজ য়িয়র: ২০১১-১২=১০০
ইন্দেক্স
*প্রোবিজনেল
গ্রোথ রেতশিং (চাদা ৱাই.-ও.-ৱাই.দা য়ুমফম ওই)
* প্রোবিজনেল, ৱাই.-ও.-ৱাই. অসি মমাং চহিগী মান্নবা ফাইনান্সিয়েল য়িয়র অদুগা চাংদম্নদুনা কালকুলেত তৌই
এনেক্স II
মরু ওইবা ইন্দস্ত্রী নিপালগী পর্ফোর্মেন্স
থাগী ইন্দেক্স অমসুং গ্রোথ রেত
বেজ য়িয়র: ২০১১-১২=১০০
ইন্দেক্স
*প্রোভিজনেল
গ্রোথ রেতশিং (চাদা ৱাই.-ও.-ৱাই.দা য়ুমফম ওইরগা)
* প্রোবিজনেল, ৱাই.-ও.-ৱাই. অসি মমাং চহিগী মান্নবা থা অদুগা চাংদম্নদুনা কালকুলেত তৌই
***
(Release ID: 1838363)
Visitor Counter : 31


text:
নহারোল অমসুং শান্ন-খোৎনবগী মন্ত্রালয়
এস.এ.আই. অমসুং এন.আর.এ.আই.না পুন্না নেস্নেল শুতিং কেম্প অসি বাইও-ববল ওইনা কাইদনা চৎথনবা মথৌদাং লৌখ্রে
Posted On:
13 OCT 2020 1:17PM by PIB Imphal
মরুওইবা ওলেম্পিক্স শুতরশিংগী নেস্নেস শুতিং কেম্প অসি দাঃ কার্নি সিংহ শুতিং রেঞ্জদা মমাং চহিদা থা অনিগী চৎথনবা লাওথোকখ্রে (ওক্তোবর ১৫দগী – দিসেম্বর ১৭ ফাওবা)। বাইও-ববল কাইহনদনা থম্ননবা অমদি কোরোনোভাইরসকী লায়চৎ অসিদগী ঙাকথোক্নবা অমদি স্তেন্দার্দ ওপরেতিং প্রোসেদ্যুর (এস.ও.পি.শিং) ঙাক্নবা স্পোর্ত ওথোরিতি ওফ ইন্দিয়া অমসুং নেস্নেল রাইফল এসোসিএসন ওফ ইন্দিয়ানা পুন্না থৌদাং লৌরগনি।
শুতিং রেঞ্জ অসিদা মথৌদাং ঙাক্না থম্নবা দাঃ কার্নি সিংহ শুতিং রেঞ্জগী এদমিনিস্ত্রেসন্না লৌগনি। মহৌশাগী ওইনা মফম অসিবু শোই-ঙামদনা থম্নবা অমদি কেম্প অসিদা লৈরিবাশিং অসি থেংনবা হন্থনবা রেঞ্জগী পর্সোনেলশিং অসিনা অশংবা, কোম্লা মচু, হঙ্গাম মপাল অমসুং অঙাংবা মচুগী জোন খাইদোক্লি।
এন.আর.এ.আই.না বোর্দিং অমসুং লোদজিংগী মনাক নকপা হোতেলগী মফম অমদা শিনগনি অমদি এস.এ.আই.না হান্ননা লৈরিবা অদুম্না লৈগনি। হোতেলদগীনা শুতিং রেঞ্জ ফাওবা চৎপা অসিদা বাইও-ববল কাইদনবা থৌদাং অসি এন.আর.এ.আই. না এস.ও.পি. ঙাকপগী থবক তৌগনি। এন.আর.এ.আই.না ক্বারেন্তাইনগী থবক অসি তৌদুনা দিল্লী-এন.সি.আর.গী মপালদগী লাকপা শুতর/কোচেসশিং অসি হোতেলদা নুমিৎ ৭নিগী ক্বারেন্তাইন তৌগনি। দিল্লী-এন.সি.আর.গী মনুংদা লৈবা শুতর/কোচেসশিংনা মখোয়গী মফমদা নাইতোম থমদুনা নুমিৎ ৭নিগী ক্বারেন্তাইন তৌগনি অমসুং অদুগী মতুংদা মখোয়না অতোপ্পা কেম্পরশিংগা পুন্না হোতেল অসিদা লৈমিন্নদুনা কেম্প অসি লোইদ্রি ফাওবা লৈগনি।
এন.আর.এ.আই.গী সেক্ত্রেতরি, রাজিব ভাতিয়ানা হায় মদুদি, “এস.এ.আই.না শেম্লিবা শাফনবা শেম্লিবা এস.ও.পি. অসি য়াম্না মওং চুম্মী, মসি লৈবাক অসিগী লোকদাউন মনুংদা তৌবা অহানবা কেম্প অমনি, অদুগা খোঙথাং খুদিং শুতরশিংবু শাফনবা অমসুং মখোয়গী অকোইবদা নুঙাইনবা থম্লি”।
শুতর/কোচেসশিংনা এন.আর.এ.আই.না হোতেলদা শিল্লিবা কোবিদ-১৯ তেস্ত অসি তৌগদবনি।
*******
(Release ID: 1663999)
Visitor Counter : 79


text:
লেবর অমসুং ইম্প্লোইমেন্ত মন্ত্রালয়
ই.এস.আই.সি.গী অতল বিমিৎ ব্যক্তি কল্যান য়োজনাগী মখাদা ইলিজিবিলিতী ক্রাইতেরিয়াদা কোমথোকপা অমসুং থবক তৌদবগী তেংবাংগী শেল পীবদা ফগৎহনবা
থবক তৌদবা খ্বাইদগী য়াম্বা নুমিৎ ৯০নিগী ওইনা নোঙমগী ওইনা চাংচত্তা ২৫% পীরম্বা অদু ২৪.৩.২০২০দগী ৩১.১২.২০২০ ফাওবগী ওইনা নোঙমগী চাংচৎকী শেলগী ৫০% পীরগনি
ই.এস.আই.সি. হোস্পিতালশিংগী অপুনবা ফমুংগী ১০%দি আই.সি.য়ু./ঐচ.দি.য়ু. ওইগনি
ই.এস.আই.সি.না কোবিদ-১৯গী লায়চৎ মনুংদা পাঙথোকখিবা থবকশিংবু ই.এস.আই. কোর্পোরেসনগী মেম্বরশিংনা থাগৎখ্রে
Posted On:
21 AUG 2020 11:04AM by PIB Imphal
ই.এস.আই. কোর্পোরেসনগী মেম্বরশিংনা মখোয়গী ঙরাং অথেংবদা লেবর অমসুং অনইমপ্লোয়মেন্ত (আই./সি.)গী রাজ্য মন্ত্রী শ্রী সন্তোশ কুমার গাংৱারনা লুচিংদুনা ফমখিবা ১৮২শুবা মীফমদা মসিগী সর্বিস পীবগী থৌওং অমসুং কোবিদ-১৯ লায়চৎনা শোকহল্লবা থৌমীশিংগী মতাংদা চাউখৎপা পুরক্নবা মরু ওইবা ৱারেপ খরা লৌখ্রে। মখাদা পীরিবশিং অসি মীফমদুদা লৌখিবা ৱারেপশিংনিঃ
ক) ই.এস.আই.সি.না ই.এস.আই. স্কিমশিংগী মখাদা লৈবা থবক তৌবা মীওইশিংদা থবক তৌদবগী খুদোংচাবা ওইনা শেল পীবা অতল বিমিৎ ব্যক্তি কল্যান য়োজনা অসি থবক ওইনা পাঙথোক্লগনি। ই.এস.আই. কোর্পোরেসন্না স্কিম অসি জুন ৩০, ২০২১ ফাওবা চহি অমা শাংদোক্নবা ৱারেপ লৌখ্রে। মসিনা হৌজিক লৈরিবা কাঙলোন অমসুং কোবিদ-১৯গী লায়চৎ মনুংদা থবক মাঙলবা মীওইশিংদা পীবা শেলগী তেংবাংশিংদা কোমথোক্নবা ৱারেপ লৌখ্রে। কোমথোক্লবা কাঙলোন অসিগী মখাদা শেলগী তেংবাং পীগদবা অসি ২৪.৩.২০২০দগী ৩১.১২.২০২০ ফাওবগী মতমগী মনুংগীনি। মসিগী মতুংদা স্কিম অসিনা হান্না লৈরম্বা কাঙলোন্দা অমুক হঞ্জিন্দুনা ১.১.২০২১দগী ৩০.৬.২০২১ ফাওবগী মতমগী মনুংগী ওইনা কান্নবশিং ফংগনি। কাঙলোনশিং অসিবু হঙ্গৎনা য়েংশিনবা অসি তুংদা মসিগী তঙাই ফদবা লৈবা লৈতবগী মতাংদা খন্নদুনা ৩১.১২.২০২০গী মতুংদা পাঙথোক্কনি।
স্কিম অসিগী কান্নবা ফংবগী ইলিজিবিলিতী ক্রাইতেরিয়াশিং মখাদা পীরিঃ
১. থবক তৌদবা খ্বাইদগী য়াম্বা নুমিৎ ৯০নিগী ওইনা নোঙমগী ওইনা চাংচত্তা ২৫% পীরম্বা অদু নোঙমগী চাংচৎকী শেলগী ৫০% পীরগনি।
২. থবক তৌদবা মতুংগী নুমিৎ ৯০নিগী মতুংদা কান্নবা ফংলম্বা অসি নুমিৎ ৩০নিদা তেন্সিল্লগনি।
৩. ইন্স্যুর তৌরবা মীওইনা মহাক্কী ক্লেম অসি অকোনবদা থবক পীখিবা মীওইনা পীশিনবগী মহুত্তা ই.এস.আই.সি.গী ব্রাঞ্চ ওফিস্তা হকথেংননা পীশিনবা য়াগনি অমসুং আই.পি.গী বেঙ্ক একাউন্ততা শেল হাপ্লক্কনি।
৪. ইন্স্যুর তৌরবা মীওই অসি মহাক্কী থবক হৌদ্রিঙৈগী য়ামদ্রবদা চহি ২গী মমাংদগী হৌনা থবক তৌবা ঙম্বা মীওই ওইগদবনি অমসুং থবক হৌদ্রিঙৈগী হেক মমাংগী থবক শুবগী মতমগী নুমিৎ ৭৮নিদগী তাদনা থবক শুরম্বা মীওই ওইগদবনি অমসুং চহি ২ অসিগী মনুং অসিদা থবক শুবগী মতম অমগী মনুংদা য়ামদ্রবদা নুমিৎ ৭৮ থবক শুরম্বা মীওই ওইগদবনি।
কোবিদ-১৯গী মনুংসিদা ই.এস.আই.সি. হোস্পিতালশিংগী আই.সি.য়ু./ঐচ.দি.য়ু.গী সর্বিসশিং ফবা হেনগৎহন্নবা হায়দুনা ই.এস.আই.সি. হোস্পিতালশিংগী অপুনবা ফমুংগী ১০%দি আই.সি.য়ু./ঐচ.দি.য়ু. ওন্থোক্নবা ৱারেপ লৌখ্রে।
ই.এস.আই. কোর্পোরেসন্না মীফম অসিদা ই.এস.আই.সি.না মীয়ামদা মেদিকেল কেয়রগী ইনফ্রাস্ত্রকচর পীবগী মথক্তা মখোয়গী স্তেকহোলদরশিংদা কোবিদ-১৯না পীবা চৈথেং হন্থহন্নবা থবক পায়খৎপগী থাগৎপা ফোঙদোকখ্রে। হৌজিক ফাওবদা ই.এস.আই.সি. হোস্পিতাল ২৩না লৈবাক পুম্বগী ওইনা আইসোলেসন বেদ ২৬০০ অমসুং ক্বারেন্তাইন বেদ চাউরাক্না ফমুং ১৩৫০ লৈদুনা কোবিদ-১৯ দেদিকেতেদ হোস্পিতাল ওইনা মফমশিংগী মীয়ামদা কোবিদকী মেদিকেল সর্বিস পীরি। মসিগী মথক্তা লৈবাক শিনবা থুংবদা লৈরিবা লেমহৌরিবা ই.এস.আই.সি. হোস্পিতালশিংদা কোবিদ আইসোলেসন বেদ ৯৬১ লৈদুনা তোঙান তোঙানবা ই.এস.আই.সি. হোস্পিতালশিংগী অপুনবা কোবিদ আইসোলেসন বেদ ৩৫৯৭ লৈরি। মসিগী মখা তানা হায়রিবা হোস্পিতালশিং অসিদা বেন্তিলেতর ২১৩ য়াওবা আই.সি.য়ু./ঐচ.দি.য়ু. বেদ ৫৫৫ লৈরি।
খ) ফরিদাবাদ (হরয়ানা), সানাথ নগর-হাইদ্রবাদ (তেলঙ্গানা), গুল্বারগা (করনাতকা) অমসুং ই.এস.আই.সি. পি.জি.আই.এম.এস.আর., বসাইদরাপুর (দিল্লী)গী ই.এস.আই.সি. মেদিকেল কোলেজ অমসুং হোস্পিতালশিংনা আই.সি.এম.আর.না অয়াবা পীরবা ইন-হাউস কোবিদ-১৯ লেব তেস্ত সর্বিস হৌখ্রে।
গ) ফরিদাবাদ (হরয়ানা), সানাথ নগর-হাইদ্রবাদ (তেলঙ্গানা)কীই.এস.আই.সি. মেদিকেল কোলেজতা প্লাস্মা থেরাপীগী ত্রিৎমেন্ত পীরি।
ঘ) দিল্লী/এন.সি.আর. মফমশিংগী মরু ওইবা ই.এস.আই.সি. হোস্পিতালশিংদা রেপিদ কোবিদ-১৯ এন্তিজেন তেস্ত তৌবসু হৌখ্রে।
ঙ) ইন্স্যুর তৌরবা মীওইশিং অমসুং মখোয়গী ইমুং মনুংগী মীওইশিংদা মরী লৈনবা হোস্পিতালশিংদা নন-কোবিদ মেদিকেল সর্বিস পীবগী তোঙানবা খুদোংচাবা পীনবা থৌওং অমসু শীনখ্রে।
মসিগী মথক্তা মীফম অদুদা ইন্স্যুর তৌরবা মীওইশিং অমসুং মখোয়গী বেনিফিশরীংদা পীবা সর্বিস/কান্নবশিং ফগৎহন্নবা চাউরাকপা হীরম ৩০ অমসুং এদমিনিস্ত্রেসনগী অতোপ্পা হীরম কয়াগী মতাংদা খন্নদুনা অয়াবসু পীখি।
থবক পীবশিংগী মীহুৎশিং, থবক তৌবশিংগী মীহুৎশিং, প্রোফেস্নেল অখঙ-অহৈশিং অমসুং রাজইয় সরকারগী মীহুৎশিং য়াওবা কোর্পোরেস্নগী মেম্বর ৬০মুক্না ভিদিও কনফরেন্সকী খুত্থাংদা শরুক য়াখি। মীফম অদুদা শরুক য়াখিবা অতোপ্পা শক্নাইরবা মীওইশিংদি লেবর অমসুং ইমপ্লোয়মেন্তকী সেক্রেতরী শ্রী হীরালাল সামারিয়া; এম.পি. শ্রীমতি রাক ক্রিপাল য়াদব; এম.পি. শ্রীমতি দোলা সেন; দাইরেক্তর জেনেরেল শ্রীমতি অনুরাধা প্রসাদ অমসুং লেবর অমসুং ইমপ্লোয়মেন্ত মন্ত্রালয়গী এ.এস. অমসুং এফ.এ. মিস সিবানি স্বাইননি।
******
(Release ID: 1647579)
Visitor Counter : 112
Read this release in:
English
,
Urdu
,
Hindi
,
Marathi
,
Assamese
,
Bengali
,
Punjabi
,
Odia
,
Tamil
,
Telugu
,
Malayalam


text:
ফোরেষ্ট
প্রোফাইলঃ
সাউদর্ন (চুড়াচান্দপুর) ফোরেষ্ট ডিভিজন অসি শক ১৯৭৩ হেক লিংখৎপদগী ঙসি ফাওবদা চুড়াচান্দপুর ডিষ্ট্রিক্টকী মহৌশাগী ইনাক খুল্লবা উমংগী পোত্থোকশিং অসিবু ঙাক-শেনবগা লোয়ননা ডিভিজন অসিনা য়েংশিন্দুনা লাক্লি। ডিভিজন অসিনা উমংগী জগাশিং অসিবু য়াম্না সাইন্টিফিক ওইনা ৱার্কিং প্লান অমগী মখাদা ঙাক শেল্লি। তোঙান তোঙানবা ফুরুপ কয়ানা খুন্দারিবা ম ফম অসিদা চয়েৎনবা থবক অমা পায়খৎপা হায়বসি অরায়বা থবক অমদি ওইদে শীংনবা অমগা লোইননা থবক তৌবা তাবনি। ডিভিজন অসিনা ষ্টেট অমদি সেন্টরগী মশিং লাকঙমদ্রবা স্কিম কয়ামরুম মতম চানা পাইখৎপা ঙম্নাবা চোকথবা নাইদনা থৱায় হকচাং য়াওনা হোৎনরি। অসুম্না লেপ্তনা চৎথরকপনা ঙসিদি স্কিম অয়াম্বা মীয়ামগী খুত্থাংদা নত্রগা মীয়ামগা খুৎশম্নরগা চৎনবা ঙম্লে।
ডিভিজন অসিনা কন্না হোৎনদুনা মীয়াম্বু অকোয়বগী ফিভমগী মরমদা ৱাখল তাহনবা ঙম্লে। চহি চুপ্পা মরু ওইবা থৌরম কয়া পাঙথোক্তুনা মীয়াম্বু ভাব তাহ ল্লে। ২০১৭-১৮ চহিগী ওইনা পাঙথোকপা মরু ওইবা থৌরম খরগী মমিং মখাদা পীরিঃ
মালেমগী উমংগী নুমীৎ, ২০১৭
মালেমগী উমংগী নুমীৎ অসি চহি খুদিংগী মার্সকী তাং ২১দা পাঙথোকই। ২০১৭ গী অঈনা “ফোরেষ্ট এন্দ এনরজি” হায়বা থিমদা থানলোন খুঙ্গংদা পাঙথোকখি। থৌরম অদুদা উ-ৱানা মীওইবদা পীরিবা কান্নবশিং অসিবু হেন্না খঙহন্নবা প্লেটফোর্ম অমা শেম্বনা মরু ওইবা ওইখি। থৌরম অদু মহৈরোইশিং অমদি খুঞ্জাশিংনা শরুক য়াখি। থৌরম অসিগী মরু ওইবা পান্দমদি অথাপ্পা খুঙ্গংদা লৈ্রিবা পাম লৌ উরগা চারিবা অমদি উমংদা তাংলগা হিংলিবা হায়বদি উমংগী পোৎথৎক্না হিংলিবশিং অদুদা পাঙথোক্লিবা থৌরম অদুগী পাউজেল অদু য়ৌহনবনি।
ফোরেষ্ট (কর্ঞ্জবেসন) এক, ১৯৮০ বু খঙহনবগী নোংমগী ওইবা থৌরম
ফোরেষ্ট (কর্ঞ্জবেসন) এক, ১৯৮০ অসি উমংগী জগাশিংগীদমক য়াম্না মরু ওইবা এক অমনি। এক অসি কোনশিল্লিবসি উমংবু য়োকখৎপা অমসুং উমং মৈ থাদোকপা অমসুং অমুক শেমগৎপগা মরি লৈনবা থবকশিংবুনি। এক অসিনা ওর্গানাইজেসন কয়া অমদি ডিভলপমেন্টেল এজেন্সিজ কয়াগী থবক থৌরমদা মমি তাহল্লী। মসিবু ৱাখলদা থম্লগা সাউদর্ন ফোরেষ্ট ডিভিজননা নোংমগী ওইবা থৌরমদা ফোরেষ্ট (কর্ঞ্জবেসন) এক, ১৯৮০ অসিবু মীয়ামদা খঙহনবগী থৌরম অমা ২০১৭ কী মার্স তাং ২৫দা দো্রকাস মিনি কনরেন্স হোলদা পাঙথোকখি। থৌরম অদুগী টেক্নিকেল সেসন শ্রী এ বোনবিরধাজা সিংহ, IFS (retd) না পীখি অমসুং থৌরম অদুবু ডিষ্ট্রিক্ট লেভেল ওফিসারশিং অমদি খুনগী খুল্লাকপশিংনা শরুক য়াখি।
ৱার্ল্ড এনভাইরোমেন্ট ডেঃ জুন ৫, ২০১৭
ৱার্ল্ড এনভাইরোমেন্ট ডে অসি “কন্নেক্টিং পীপল টু নেচর” হায়বা থিমদা জুনগী তাং ৫দা চহি খুদিংগী পাংথোকই। থৌরম অসিগা মরি লৈননা ২০১৭গী জুন ৫দা উ থাবগী থৌরম অমা খুগা দামগী মনাক্তা লৈবা মাতা খুঙ্গংগী ট্রইভেল মার্টিয়সকী পার্কতা পাঙথোকখি থৌরমদুগী পান্দমদি মীয়াম্বু ঐখোয়না হিংবদা মহৌশাগী খুশেমগা ঐখোয়গা লৈনরিবা মরি অমসুং হিংমিন্নবগী মথৌ তাবশিং অদুবু খঙহনবনি।


text:
ভারতনা নিংতম্বগী চহি ৭৫ শুরকপা অসিদা, রাজ্যশিং অসিনা মখোং য়াংনা, ইচং থৌনা অমসুং মীপাল তাংদনা মরোমদোম লেপচবা ঙম্বগী তঙাইফদবা অমা লৈ অমসুং কো-ওপরেতিব ফেদেরেলিজমগী ৱাখল্লোনদা ‘আত্মনির্ভর ভারত’কী মায়কৈদা খোং থাংবগী মথৌ তারক্লে। ভারতপু খোংফম চেৎপা, সস্তেনেবল ওইবা অমসুং ইনক্লুসিব ওইবা ভারত অমা শেমগৎনবগী মায়কৈদা, ২০২২গী অগস্তকী তাং ৭তা নিতি অয়োগকী ৭শুবা গোবর্নিং কাউন্সিল মীফম পাংথোক্কদৌরি অমসুং সেন্তর অমসুং রাজ্যশিং / য়ুনিয়ন তেরিতোরীশিংগী মরক্তা অনৌবা মওংদা য়ান্নবা অমসুং থবক শুমিন্ননবগী অনৌবা মতম অমা পুরক্নবা লম্বিসু শেম্লগনি।
রাস্ত্রপতি ভৱন কলচরেল সেন্তর, নই দিল্লীদা পাংথোক্কদৌরিবা গোবর্নিং কাউন্সিলগী ৭ শুবা মীফম অসি প্রধান মন্ত্রী, শ্রী নরেন্দ্র মোদীনা থৌবু ওইদুনা পাংথোক্লগনি। মীফম অসিগী হিরমদি, অতৈ-অতৈগা লোইননা, মহৈ-মরোং তোঙান-তোঙানবা মখল-মখা কয়া অমা শিজিন্নহনবা অমসুং থাউ মরুশিং অমসুং হৱাই-চেংৱাইশিং মীপাল তাংদনা ইশাগী ওক্নবা পোত্থোক পুথোকপা ঙম্বা অমসুং এগ্রি-কম্যুনিতীশিং; নেস্নেল এজুকেশন পোলিসী-স্কুল এজুকেশনবু থবক ওইনা পাংথোকপা; নেস্নেল এজুকেশন পোলিসী - হায়র এজুকেশনবু থবক ওইনা পাংথোকপা; অমসুং অর্বান গোবর্নেন্স য়াওরি হায়রিবশিং অসি য়াওরি।
মীফম অসিগী থৌরাংগী শরুক অমা ওইনা, ২০২২গী জুনদা ধরমশালাদা সেন্তর অমসুং রাজ্যনা থা তরুক শাংবা য়াম্না চেকশিনবা এক্সর্সাইস অমা ওইনা চীফ সেক্রেতরীশিংগী ওইবা নেস্নেল কনফরেন্স পাংথোকখি। কনফরেন্স অসি প্রধান মন্ত্রীনা থৌবু ওইখি অমসুং সেন্তর অমসুং রাজ্য সরকারশিংগী সেনিয়র ওফিসিয়েলশিংগা লোয়ননা রাজ্য অমসুং য়ুনিয়ন তেরিতোরীশিংগী চীফ সেক্রেতরীশিংনসু মসিদা শরুক য়াখি। ৭শুবা গবর্নিং কাউন্সিলগী মীফম অসিদা হায়রিবা হিরমশিং অসিবু থবক ওইনা পাংথোক্নবগীদমক লম্বি য়াৎকনি অমসুং এক্সন প্লানসু শেমগনি।
গবর্নিং কাউন্সিলগী মীফম অসি জুলাই ২০১৯গী মতুংদা মশানা হকথেংননা শরুক য়াদুনা পাংথোকপা অহানবা মীফম ওইগনি। কোবিদ-১৯গী লাইচৎ লোইশিল্লক্তুনা ঐখোয়না অমৃত কালদা চঙকপা অমসুং মথং চহিদা ভারতনা জি২০ প্রেসিদেন্সী অমসুং সমিত পাংথোক্কদৌরিবা ওইবনা মসি য়াম্না মরু ওইরি। মীফম অসিদা ফেদেরেল সীস্তেমগী মীৎয়েংদা ইন্দিয়ানা লুচিংবগী মরু ওইবা হিরমশিং অমসুং জি-২০ প্লেতফোর্মদা ইশাগী চাউখৎপবু উৎপদা রাজ্যশিংনা পাংথোক্লিবা মথৌশিংগী মরমদসু খন্নগনি।
নিতি আয়োগকী গবর্নিং কাউন্সিল অসি রাজ্য অমসুং য়ুনিয়ন তেরিতোরীশিংনা লৈবাক্কী মরু ওইবা হিরমশিং অমসুং স্ত্রেতেজীশিংদা লেপ্তনা শরুক য়ারিবাশিংদা অওনবা অমা পুরক্নবগী থৌ পুহল্লিবা মরু ওইবা বোদী অমনি। গবর্নিং কাউন্সিল অসিনা ইন্তর-সেক্তর, ইন্তর-দিপার্তমেন্তল অমসুং ফেদেরেলগী ওইবা হিরমশিংগী মরমদা খন্ন –নৈননবগীদমক প্লেতফোর্ম অমা পীরি। মসিদা ভারতকী প্রধান মন্ত্রী; রাজ্য পুম্নমক্কী অমসুং লেজিসলেচর লৈরিবা য়ুনিয়ন তেরিতোরীশিংগী মুখ্য মন্ত্রীশিং; অতোপ্পা য়ুনিয়ন তেরিতোরীশিংগী লেফ্তনেন্ত গোবর্নরশিং; নিতি আয়োগতা থবক পুরম্বা মেম্বরশিং; নিতি আয়োগকী ভাইস-চেয়রমেন; নিতি-আয়োগকী ফুল-তাইম ওইরিবা মেম্বরশিং অমসুং অখন্নবা মীথুংলেন ওইনা চেবাউ পীখিবা কেন্দ্রগী মন্ত্রীশিংনা মসিদা শরুক য়ারি। মসিনা কেন্দ্র অমসুং রাজ্যগী মরক্তা তাথোক-তাশিন তৌদুনা খন্ন-নৈনবদা খ্বাইদগী মরু ওইবা মফম অমা পীরি অমসুং সরকারগী ওইবা ৱাখললোনবু চেকশিন্না থবক পাংথোক্নবগীদমক মরু ওইবা স্ত্রেতেজীশিংবুসু খংদোকপদা মতেং পাংলি।
Would be chairing the 7th Governing Council meet of @NITIAayog tomorrow, 7th August. This forum provides a great opportunity for the Centre and states to exchange views on key policy related issues and strengthen India’s growth trajectory. https://t.co/BOVn9gZIjd— Narendra Modi (@narendramodi) August 6, 2022


text:
সেক্সন অসিনা সাইবর সেক্যুরিটিগী মরুওইবা ফিচর খরগী মতাংদা শন্দোক্না খংহল্লি।
আর্টিকল অসিদা ওনলাইনদা মুভিশীং দাউনলোদ তৌবগা মরি লৈনবা আইনগী মরমদা শম্লপ্না তাক্লি।
তোপিক অসিনা ইন্টরনেট সেফটিগী (Internet safety) মতাংদা ইনফোর্মেসন পীরি।
সেক্সন অসিনা কম্প্যুটর থ্রেটশীং, এটেকশীংবু (Computer Threats and Attacks) মখোয়গী ৱাহন্থোকশীং অমসুং কমদৌনা ঙাকথোক্কদগে হায়বগী মতাংদা শন্দোক্না খংহল্লি।
গাইদ অসিনা, নহাক্না ওনলাইন্দা, অমসুং সোসিএল মিদিয়াদা লৈবা মতমদা নশামকপু ঙাক-শেঞ্জনবগী, আইনগী অমসুং ময়ামগী ওইবা থৌওং (legal and general) অনিমক্কী মরুওইবা ইনফোর্মেসন অদু পীরি।
সেক্সন অসিনা ভারতগী IT এক্ট, 2000গী মতাংদা শন্দোক্না তাক্লি।
তোপিক অসিনা রেনসমৱায়র (Ransomware)গী মতাংদা ইনফোর্মেসন পীরি।
সেক্সন অসিনা সাইবর লো, ভারত্তা চৎনরিবা সাইবর লোশীং অমসুং সাইবর লোশীংনা পীরিবা কান্নবশীংগী মতাংদা খংহল্লি।
তোপিক অসিনা সাইবর স্বাছতা কেন্দ্রগী মতাংদা ইনফোর্মেসন পীরি।
সেক্সন অসিনা সাইবরক্রাইমগী মতাংদা তোইনা হংবা ৱাহংশীংগী (FAQs) মতাংদা খংহল্লি।
তোপিক অসিনা স্কুলশীং অমসুং স্কুল বসশীংদা ইন্টরনেট অমসুং দিজিটেল টেক্নোলোজিশীং শাফবা অমসুং হেন্না ফবা মওংদা শিজিন্ননবগীদমক সিবিএসই (CBSE)না পীরিবা গাইদলাইনশীংগী মতাংদা ইনফোর্মেসন পীরি।


text:
ৱেটলিফ্টর সাইখোম মিরাবাই চনু অমসুং ভারতকী নুপাগী ক্রিকেট তীম কেপ্তেন বিরাট কোহলিদা সেপ্তেম্বরগী তাং ২৫ লৈবাকপোকপা নুমিত্তা রাজিব গান্ধী খেল রত্ন এৱার্দ পীদুনা ইকায় খুম্নখ্রে। রাস্ট্রপতি ভৱনদা পাঙথোকখিবা চহীগী ওইবা নেসনেল স্পোর্টস এৱার্দ পীবগী থৌরমদা ভারতকী প্রেসিদেন্ট রামনাথ কোবিন্দনা মনা অসি খুৎশিন্নখি।
শান্ন-খোৎনবদা পীবা ভারতকী খ্বাইদগী ৱাংলবা মনা অসি ফংবদা সাইখোম মিরাবাইনা মহাক্কী টুইটরদা পীবা পাউজেলদা নুমিৎ অসি মহাক্কী খ্বাইদগী নুঙাইরবা নুমিৎনি হায়না পল্লদুনা মহাক্কী শান্নবগী খোঙচৎ অসি য়ৌনবা হোৎনবদা মতেং পীরকখিবা ইমুং মনুং, কোচ নচিংবদা হরাও নুঙাইবা ফোঙদোকখি।
ৱেটলিফ্টিং মশান্নদা কর্নম মলেশ্বরী (১৯৯৫) অমসুং নামৈরাকপম কুঞ্জরানী (১৯৯৬) কী মতুংদা মনা অসি ফংবা সাইখোম মিরাবাইনা অহুমশুবনি। মমাংগী চহীদা পদ্মশ্রী ফংখিবী মিরাবাই চনু হৌখিবা চহীদা কেজি ৪৮গী কেটাগোরীদা ৱার্লদ ৱেটলিফ্টং চেম্পিয়নসিপতা সনাগী মেদল ফংখিবগা লোয়ননা মহাকপু খেল রত্ন পীনবা খনগৎখি।
পনবা য়াই খেল রত্ন এৱার্দ ফংলবশিংদা শেলগী মনা লুপা লাখ ৭.৫ অমসুং অর্জুন এৱার্দ ফংলবশিংদা শেলগী মনা লুপা লাখ ৫ গা লোয়ননা সাইতেসন অমগা পীরি।
অসোমদা, সচীন তেন্দুলকর (১৯৯৭) অমসুং এমএস ধোনী (২০০৭) কী মতুংদা ক্রিকেটর অমদা পীবা মনা অসি বিরাট কোহলিনা অহুমশুবনি।
নুমিৎসিগী থৌরমদা শান্নরোই ২০দসু অর্জুন এৱার্দ পীদুনা ইকায় খুম্নখি। প্রেসিদেন্টনা থৌরমসিদা তেনজিং নোর্গে নেসনেল এদভেন্চর এৱার্দ, মৌলানা অবুল কালাম আজাদ ট্রোফি অমসুং রাস্ট্রিয়া খেল প্রোটসাহন পুরস্কারসু পিখি।
প্রেসিদেন্টনা দ্রোনাচার্য্য অমসুং ধ্যানচান্দ এৱার্দসু শান্নরোইশিং অসিবু তম্বী তাকপীরকখিবা কোচশিংদা খুৎশিন্নখি।
তশেংনদি স্পোর্টস্ এৱার্দ পীবগী থৌরম অসি চহী খুদিংগী ওইনা মেজোর ধ্যানচান্দগী মপোক নুমিৎ আগস্টকী তাং ২৯দা পাঙথোকপনি অদুবু হন্দক্কী চহি অসিদা জকার্টা-পালেম্বাং এসিয়ান গেমস না মরম ওইরদুনা থৌরম অসি য়ৈথরকখিবনি।মনা ফংলবা শান্নরোইশিং-
রাজিব গান্ধী খেল রত্ন – সাইখোম মিরাবাই চনু, বিরাট কোহলি
অর্জুন এৱার্দ – নীরজ চোপ্রা (এথলেটিক্স), জিনসন জোন্সন (এথলেটিক্স), হিমা দাস (এথলেটিক্স), এন সিক্কি রেদ্দি (বেদমিন্টন), সতীস কুমার (বোক্সিং), স্মৃতি মান্ধনা (ক্রিকেট), শুভঙ্কর শর্মা (গোল্ফ), মনপ্রীত সিং (হোকি), সবিতা (হোকি), কর্ণেল রবি রাথোর (পোলো), রাহী সর্নোবট (সুটিং), অঙ্কুট মিত্তল (সুটিং), স্রেয়সী সিং (সুটিং), মনিকা বত্রা (তেবল তেনিস), জি সাথিয়ান (তেবল তেনিস), রোহন বোপন্না (তেনিস), সুমিত (রেসলিং), পুজা কাদিয়ান (ৱুসু), অঙ্কুর ধামা (পারা-এথলেটিক্স), মনোজ সরকার (পারা-বেদমিন্টন)।
দ্রোণাচার্য্য এৱার্দ – আসায়া কুট্টাপ্পা (বোক্সিং), বিজয় শর্মা (ৱেটলিফ্টিং), এ শ্রিনিবাসা রাও (তেবল তেনিস), সুখদেব সিং পননু (এথলেটিক্স), ক্লারেন্স লোবো (হোকি লাইফ টাইম এচিভমেন্ট), তরক সিনহা (ক্রিকেট লাইফ টাইম এচিভমেন্ট), জিবন কুমার শর্মা (জুদো লাইফ টাইম এচিভমেন্ট), ভিআর বিদু (এথলেটিক্স লাইফ টাইম এচিভমেন্ট)।
ধ্যান চান্দ এৱার্দ – সত্যাদেব প্রসাদ (অর্চরি), ভারত কুমার শেত্রী (হোকি), বোবি অলোইসিয়াস (এথলেটিক্স), সি দাদু দাত্তরে (রেসলিং)।
Pao sing asi ga loinana atei e-pao gi damak
Lakhipuronline android app install toubiyu CLICK HERE


text:
ভারত সরকারনা লোঞ্চ তৌখ্রবা কোরোনাভাইরাস ট্রেক তৌনবা মোবাইল এপ্ "আরোগ্যা সেতু"কোরোনাভাইরাস ঙাকথোকপদা থোইদোক্না মতেঙ ওইরগদবা আরোগ্যা সেতু কৌবা মোবাইল এপ্ অমা ভারত সরকারনা লোঞ্চ তৌখ্রে। এপ্ অসিগী খ্বাইদগী মরুওইবদি এপ অসিবু শিজিন্নরিবা মীওইশিংনা মখোয়না চৎথোক-চৎশিন তৌবদা কোরোনাভাইরাসনা শোকহল্লবা মফমশিংদা নক্না চঙশিল্লব্রা হায়বদু ইশানা খঙদোকপা ঙম্বা অসিনি। এপ্ অসি আইওএস অমসুং এন্দ্রোইদ মোবাইল অনিমক্তা শিজিন্নবা য়াই।
আরোগ্যা এপ্ অসিনা করি করি তৌবা য়াবগেআরোগ্যা সেতু হায়রিবা এপ্ অসি কোরোনাভাইরাস ট্রেকিং তৌবা য়াবা এপ্ নি, মসিনা ইউজরশিংগী দাতা শিজিন্নরগা কনাগুম্বা কোভিদ-১৯ পোজিতিব ওইরবা মীওইগী মনাক নকশিল্লব্রা হায়বদু ব্লুতুথ্ অমসুং লোকেসন দা বেজ তৌরগা খঙজনবনি।
অমরোমদা হায়রগদি এপ্ অসিনা তৌরিবসি ঐখোয়না গুগল্ মেপ শিজিন্নরগা অচীনবা মফম অমদা ট্রাফিক্ জামগী মতাংদা খঙদোকপা অদুগুম্বনি হায়বা য়াই।
অসিগীসু মথক্তা এপ্ অসিগী অতোপ্পা ফিচর শিংদা ইশানা ইশাবু লায়না অসি ওইরব্রা হায়বদুগী মতাংদা চাওরাক্না সেল্ফ এসেসমেন্ট অমা তৌবসু য়াই অমসুং মসিদা লৈবাক অসিগী হেলপ্ লাইন নম্বর খুদিংমক লোয়না ইদুনা য়াওরি। অসিতা নত্তনা হৌজিক্কী মতমদা লায়না অসিগী মতাংদা অরানবা পাউ কয়া সোসিয়েল মেদিয়াদা শন্দোরকপা অদু য়েংবগী মহুত্তা এপ অসিদা হকশেল লোয়শঙনা মতম মতমগী ওইনা থাদোকরকপা টুইতর ফিদ্ শিং পাবা য়াগনি।
আরোগ্যা সেতু এপ করম্না দাউনলোদ তৌগনিএপ অসি এন্দ্রোইদ অমসুং আইওএস শিজিন্নবা মীওইশিংগী দমক ফংঙি অমসুং এপ্ স্টোরশিংদগী দাউনলোদ তৌবা য়াই।
এন্দ্রোইদকী দাউনলোদ ➤ লিঙ্ক
আইওএস কী দাউনলোদ ➤ লিঙ্ক
আরোগ্যা সেতু দাউনলোদ তৌরবা মতুংদা করি তৌগনি১/ অহানবদা আরোগ্যা সেতু এপ্ ওপেন তৌবিগনি।
২/ লেঙ্গুয়েজ সেলেক্ট তৌগনি। হৌজিকমক্কী ওইনদি লোন ১১ দা এপ অসি শিজিন্নবগী খুদোংচাবা পীরি।
৩/ অহানবদা উৎথোরকপা স্লাইদ ইনফোরমেসন মথং মথং য়েংলবা মতুংদা রেজিস্ট্রেসনগী পেজ থোরক্কনি।
৪/ ব্লুতুথ্ অমসুং লোকেসন্ দাতা শিজিন্নরগা পাঙথোক্কদবা ওইবনা পার্মিসন পিবা চংগনি।
৫/ মথংগী স্ক্রীনদা অদোমগী মোবাইল নম্বর হাপলগা সাবমিত তৌগনি। ঙাইহাক ঙাইরগা ওতিপি লাক্কনি মতোমতনা দিতেক্ট তৌখিবসু য়াই।
৬/ অদোমগী মিং, চহী, নিপা/নুপী, থবক, অমসুং অদোমগী ট্রেভেল হিস্ত্রি লৈব্রা হংলক্কনি। লৈরগা লৈ, লৈত্রগা লৈতে ক্লিক তৌরগা সাবমিত তৌগনি।
৭/ মেনশিনফম থোকপা খুদিংমক মেনশিল্লবা মতুংদা করিগুম্বা খুদোংথিনিঙাই ওইদ্রগদি "ইউ আর সেফ" হায়না উৎথোরক্কনি।
আরোগ্যা সেতুগী ইশানা ইশাবু চাংয়েং তৌবাসেল্ফ তেস্ট কী ফিচর অসিদা চংলবা মতুংদা ৱাহং খরগী পাউখুম ইশানা চুম্না পীবা তায়। পাখৎনিঙাই ওইদে, অদোমসু চাং য়েংবা য়াই।
আরোগ্যা সেতু হায়রিবা এপ অসিদা কোভিদ-১৯ গী মতেঙ লৌফমশিংগী নম্বরশিং ইদুনা য়াওরি। ভারত্তা লৈরিবা হেল্প সেন্তরশিং অদোমগী লৈফমগী মতুং ইন্না হেল্প লাইন নম্বরশিং অদু উৎথোকলক্কনি।
---------------------------------
Stay connected with Lakhipuronline!
► Subscribe our YouTube Channel
► Like our Facebook Page
► Visit us at : http://www.lakhipuronline.in/
► Get Lakhipuronline Android app from the Google Play Store.


text:
পীক্লিবা অঙাংশিংগী Aadhaar Card করম্না এপ্লাই তৌগনি, করি মথৌ তাগনি। হৌ জিক্কী মত…
LAKHIPUR ইজুকেসন ব্লোককী মখাদা চৎথখিবা NISHTHA ট্রেনিং প্রোগ্রাম চীঙ লেম্না লোয়শি…
Hegra Conference 2020 দা শরুক য়াখিবা নোবেল মনা ফংখ্রবশিংগা লোয়ননা অতৈ মালেমগী শক্নাই…
মালেমগী ইনাক কৈরাক খুল্লবা মীওইলক্তগী মমিং লৈরবা বিল গেটস্ কী মচানুপী অহল জেনিফর কে…
(রিপ্রেজেন্টেটিব ফোতো) শিদ্রিঙৈদা মশাগী মীৎ অনিমক্কা লোয়ননা হকচাং দান তৌথোক্লম্বা …
The Board of Secondary Education (SEBA) will conduct the ‘Psychometric Test’ for t…
শিলচর, ২৬, ২০২০ইং - লৈবাক অসিনা ঙসি ৭১শুবা রিপাব্লিক দে পালন তৌখি। নুমিৎসিগা মরি ল…


text:
বরাক তম্পাক্কী খোমজিনবা পাউ ৩০-০৭-২০২০Pao asi Youtube ta tabiyu
কাছার জিলাগী দিসি কীর্তি জাল্লি না হকশেলগা মরীলৈননা থবক তৌরিবা মীওইশিংদা মখোয় মশেলদা লায়চৎ অসিনা শন্দোরকপা থীংননবা কোভিদ ১৯ গী চৎন-কাংলোন নীংথিনা ঙাকতুনা চৎনবা খঙহনখ্রে। ঙরাং শিলচরগী এস এম দেব সিভিল হোসপিতালগী কনফারেন্স হোলদা সুপারিন্তেন্দেন্ত অমসুং অতৈ হেল্ঠ ৱার্করশিংগা লোয়ননা ফমখিবা মীফম অমদা হকশেলগা মরী লৈননবা থবক তৌরিবশিংদা লায়চৎ অসি শন্দোকহন্দনবা কোভিদকী চৎনকাংলোন ঙাক্নবা হায়খি। Pao asi Lakhipuronline Youtube Channel da tabiyu
ঙরাং নুমিদাং পুং ৭-৩০ ফাওবদা ফংবা পাউগী লিখুন মতুং ইন্না কাছার জিলাদা মীওই ৮২ পোজিতিব ওইবা থেংনখি। রিজাল্ট খরগা লাক্কদবা লৈরি। মসিগী মনুংদা ফায়ার সার্বিসতা থবক তৌবা মীওই খরগী মশাদা পোজিতিব ওইখি। লোয়ননা কন্তেক্ট ত্রেসিংগী খুৎথাংদসু মীওই খরা পোজিতিব ওইখি। নাকল অমরোমদা লায়চৎ অসিনা লায়কন্নরম্বা বিমল পাল কৌবা মীওই অদু স্তেত দেথ ওদিত বোর্দকী রিপোর্তকী মতুং ইন্না কোভিদনা মরম ওইরগা শিখিবনি হায়না জিলা অসিগী হকশেল লোয়শঙগী মেদিয়া এক্সপার্ত সুমন চৌধুরীনা ফোঙদোকখি।
আসামদা কোভিদ ১৯ গী লায়চৎ অসিনা ঙরাং য়ামখ্রবা মীওই ১৩৪৮ গী মশাদা পোজিতিব ওইবা থেংনখ্রে। মসিগী মনুংদা মীওই ৩৪৮ না কামরূপ মেত্রোদগীনি অদুগা ১২৭ না কামরূপত রুরেলদগীনি। মসিগা লোয়ননা আসামদা অপুনবা পোজিতিব ওইখিবা কেস মশিং ৩৬,২৯৫ শুখ্রে। অমরোমদা ঙরাং য়ামখ্রবা মীওই ১২১৪ ফদুনা হোসপিতালদগী য়ুমদা হনখ্রে। লায়চৎ অসিগী ফরকপগী চাং চাদা ৭৬.৭৭ ওইখি। আসামদা লায়চৎ অসিদগী ফদুনা য়ুমদা হনখিবা মীগী মশিংনা পুন্না ২৭,৮৩২ ওইখি। অদুগা লায়চৎ অসিনা মরম ওইরদুনা লাইয়েং চৎথদুনা লৈরিবা একতিব কেসকী মশিংনা ৮৩৬৮ নি। ঙরাং মীওই ৪ লায়চৎ অসিনা শিখিবগা লোয়ননা রাজ্য অসিদা শিখিবা মীগী মশিংনা ৯২ শুখ্রে। ঙরাং লৈখিদবা মীওইশিং অদুদি কাছার জিলাদগী বিমল পাল চহী ৭৮, তীনসুকিয়াদগী হেমা দেবী চহী ৭৭, অদুগা যোরহাততগী দক্তর এস এ দব্লিউ হুসেন চহী ৮৫ অমসুং দেবারী কর্মকার চহী ৪০ নি। ৱাফমশিং অসি রাজ্যগী হকশেল মন্ত্রী দা হিমন্ত বিশ্ব শর্মানা মহাক্কী টুইটরদা ঙরাং নুমিদাং ফোঙদোকখিবনি। Pao asi Lakhipuronline Youtube Channel da tabiyu
মনিপুরগী হকশেল লোয়শঙদগী ঙরাং জুলাই তাং ২৯ নুমিদাংৱাইরম থোকখিবা চেরোল মতুং ইন্না মীওই ১৪১ নৌনা পোজিতিব ওইবা থেংনখি। মসিগা লোয়ননা মনিপুরগী অপুনবা কোভিদ ১৯ গী কেস ২৪৫৮ শুখ্রে। অমরোমদা লায়েংদুনা লৈরম্বা মীওই ৩৮ ফদুনা হোসপিতালদগী ময়ুমদা হনখ্রে। ফদুনা য়ুমদা হনখিবা মীগী মশিং পুন্না ১৬৫৩ শুরে। অদুগা লাইয়েং চৎথদুনা লৈরিবা একতিব কেসকী মশিংনা ৮০৫ নি। মনিপুরগী ওইনা ঙরাং লায়চৎ অসিদগী ফরকপগী চাং চাদা ৬৭.২৪ ওইখি। Pao asi Lakhipuronline Youtube Channel da tabiyu
ভারতকী হকশেল অমসুং য়াইফ-য়ুম্বাল লোয়শঙগী পাউ মতুং ইন্না ঙরাং ফাওবদা ভারতনা লায়চৎ অসিদগী ফরকপগী চাং চাদা ৬৪.৫১ ওইখ্রে। লায়চৎ অসিনা লায়কন্নরম্বদগী ফরকতুনা ময়ুমদা হনখিবা মীগী মশিং ৯,৮৮,০২৯ ওইরে। হৌখিবা পুং ২৪ অসিদা লায়চৎ অসিনা লৈবাক অসিদা শিখিবা মীগী মশিং ৭৬৮ ওইখি। মসিগা লোয়ননা লৈবাক অসিদা ঙরাং ফাওবদা লায়চৎ অসিনা লৈখিদবা মীগী মশিং ৩৪,১৯৮ নি। অদুগা লৈবাক অসিগী তোঙান তোঙানবা লায়েংশঙশিংদা লায়েংদুনা লৈরিবা এক্তিব কেসকী মশিংনা ৫,০৯,৪৪৭ নি। Pao asi Lakhipuronline Youtube Channel da tabiyu
হৌখিবা জুলাইগী তাং ৪, ৭ অমদি ১৪ দগী জিরিবামগী মফমশিংদা কন্তেইমেন্ত জোন নি হায়না অথিংবা থম্লম্বা অর্দর অদু ঙরাং জিরিবামগী দিসি দব্লিউ মালেমঙানবা চেংলৈ আইএএস না মখা তানা ওর্দর অমা থোকতুনা লৌথোকখ্রে। ফ্রি জোন ওইরে হায়না লাউথোকখ্রবা মফমশিং অদুদি দিবোং মখা লৈকায়, দিবোং খুনৌ ৱার্দ নম্বর ৩, কুঞ্জবোন, পাৎচাও, চীংদোংলৈকায়, ইসলামাবাদ, চম্পানগর, কালিনগর পার্ত থ্রী, সোনাপুর পার্ত ৱান অমসুং জিরিবাম হায়ার সেকেন্দরী স্কুলগী অকোয়বা কেম্পস নচিংবা মফমশিং অসিনি। লোয়ননা কন্তেইনমেন্ত জোন এরিয়ানি হায়না লাউথোকখিবা মফমশিং অসি সার্বিলেন্স তৌবগা লোয়ননা চীংনবশিং চাংয়েং তৌবদা লোয়না নিগেতিব ওইখি হায়না চেরোল অদুদা পল্লি। নিংশিংবা য়াই, জুলাই তাং ২৫ দসু জিরিবামগী মফম ১১ দা কন্তেইমেন্ত ফ্রি জোন এরিয়া ওইরে হায়না লাউথোকখিবসু লৈখ্রে হায়না জিরি নিউজ নেতৱার্ককী পাউ অসিনা মখা তারি। Pao asi Lakhipuronline Youtube Channel da tabiyu